
พระราชภาวนาวิสุทธิ์ (หลวงพ่อธัมมชโย)
๒๗ สิงหาคม พ.ศ. ๒๕๕๓

ที่นี่มีคำตอบ 5 โดย คุณครูไม่ใหญ่

คำนำ
ความไม่รู้ คือสาเหตุสำคัญที่ทำให้มนุษย์มีการกระทำที่ผิดพลาด ทั้งทางกาย วาจาและใจ และเพราะความไม่รู้นี่เอง ที่ทำให้มนุษย์ต้องได้รับวิบากกรรมที่ไม่อาจจะแก้ตัวได้ว่า “ไม่รู้” คล้ายๆ กับกฎหมายบ้านเมืองที่เราจะรู้หรือไม่รู้ก็ตาม ก็ย่อมได้รับการคุ้มครองและได้รับโทษทัณฑ์หากกระทำผิดกฎหมายดังกล่าวเสมอ
อย่างไรก็ตาม...ความผิดในทางกฎหมายบ้านเมือง ก็พอจะแก้ไขหรือรับโทษเฉพาะในชีวิตนี้ ขณะที่ความผิดพลาดอันเกิดจากการกระทำผิดกฎแห่งกรรม จะต้องได้รับผลแห่งการกระทำอีกยาวนานนับล้านปีในทุคติภูมิเช่น นรก เปรต อสุรกาย หรือสัตว์ดิรัจฉานดังนั้น จึงเป็นสิ่งจำเป็นอย่างยิ่งที่เราจะต้องศึกษาและ “รู้” เอาไว้ เพื่อการดำเนินชีวิตจะได้ไม่ผิดพลาด
7
“ที่นี่มีคำตอบ ๕” ที่ท่านกำลังจะอ่านต่อไปนี้ เป็นคำถามจากผู้สงสัยในเรื่องราวของชีวิต ส่วนผู้ตอบคำถามท่านใช้คำแทนตัวท่านว่า “คุณครูไม่ใหญ่” ที่ท่าน “ฝันเป็นตุเป็นตะ ตื่นขึ้นมาหาวหนึ่งที แล้วนำมาเล่าให้ฟังเป็นนิยายปรัมปรา” และตอบข้อสงสัยดังกล่าวตามหลักของพระพุทธศาสนา ด้วยภาษาของโลกปัจจุบัน เพื่อจะให้ความกระจ่างในเหตุและผลของการกระทำต่างๆ ของมนุษย์โดยมุ่งหวังที่จะก่อให้เกิดสัมมาทิฐิและส่งผลให้เกิดความเข้าใจที่จะคิดพูดทำแต่สิ่งที่ดีซึ่งทุกท่านสามารถพิจารณาด้วยวิจารณญาณที่จะเรียนรู้ความเป็นจริงของชีวิตในชาติปัจจุบันในอดีตชาติ รวมทั้งชีวิตหลังความตาย เพื่อจะได้แก้ไขวิธีการดำเนินชีวิตให้ถูกต้องดีงามยิ่งๆ ขึ้นไป...ก่อนที่จะสายเกินไปกองวิชาการ ๐๑ สำนักองค์ประธาน
๒๗ สิงหาคม พ.ศ. ๒๕๕๓

สารบัญ
โอวาทวันเข้าพรรษา ๑๕
(๑) Know - How คู่มือเศรษฐี
๑ รวยแล้วกลับจน ๓๔
๒ ได้ตามกำลังบุญ ๓๖
๓ เมื่อเงินกลายเป็นกระดาษ ๔๐
๔ ต้องหนึ่งสมองสองมือ (๑) ๔๒
๕ ต้องหนึ่งสมองสองมือ (๒) ๔๘
๖ ต้องหนึ่งสมองสองมือ (๓) ๕๐
๗ ขอยืม...ขอลืม ๕๒
๘ เกือบถูกยิง ๕๔
๙ โดนขโมยบ่อยมาก ๖๐
๑๐ ไม่ได้มรดก ๖๔
๑๑ คู่แข่งคู่ค้า ๖๖

(๒) สตรีหมายเลข ๑ ธุรกิจขายตรง
๑๒ ซินเดอเรลล่า ๗๒
๑๓ ดาวน์ไลน์...ดาวรวย ๙๐
๑๔ ประสบอุบัติเหตุ ๙๒
๑๕ เลขาฯ คนสนิท ๙๖
๑๖ เหตุที่เป็นอัมพาต ๑๐๐
๑๗ บุญก็ทำ เจ้าก็ไหว้ ๑๐๒
๑๘ สองพี่น้องนักสร้างบารมี ๑๐๖
๑๙ พี่สาวสุด love ๑๑๔
๒๐ แม่ไม่รัก ๑๑๘
๒๑ ศาสนาพุทธไม่ยุติธรรม ๑๒๒
(๓) อย่างนี้จะบาปไหม
๒๒ มีอคติกับพระสงฆ์ ๑๓๐
๒๓ ไม่เลี้ยงดูบิดามารดา ๑๓๒
๒๔ ทุบพระพุทธรูป ๑๓๔
๒๕ คุณแม่สุด love ๑๓๖
๒๖ สัญญาว่า...จะบวชตลอดชีวิต ๑๓๘
๒๗ กินหมากผิดไหม ๑๔๐
๒๘ ผิดคำสัญญา ๑๔๒
๒๙ คุณหมอแนะนำให้ทำแท้ง ๑๔๔
๓๐ เมื่อคุณหมอให้เอาลูกออก ๑๔๖
๓๑ คนช่างติ ๑๔๘
๓๒ เงินรายได้ตามน้ำ_๑๕๐
๓๓ หมาหัวเน่า (จริงๆ) ๑๕๔
๓๔ ไล่พระ ๑๕๖
(๔) เรื่องแปลก
๓๕ พ่อพริกขี้หนูเกือบจมน้ำตาย ๑๖๐
๓๖ แพ้ท้อง...อยากกินเลือด ๑๖๔
๓๗ เจ้าแม่จามเทวี ๑๖๖
๓๘ เสียงกระซิบ ๑๗๐
๓๙ กลับชาติมาเกิด ๑๗๔
๔๐ ตายแล้วฟื้น ๑๗๘
๔๑ ด.ญ. ภูเขา ๑๘๐
๔๒ หมดเรี่ยวแรง ๑๘๒
๔๓ พูดไม่ชัด ๑๘๖
๔๔ มาวัดทีไร...ป่วยทุกที ๑๘๘
๔๕ ป่วยทุกครั้งที่ไปโรงเรียน ๑๙๒
๔๖ อดีตยักษ์ ๑๙๔
(๕) โรคเกิดแต่กรรม
๔๗ กระดูกก้นกบร้าว ๑๙๘
๔๘ โรคหอบหืด / ขี้กังวล / เจ้าระเบียบ ๒๐๐
๔๙ ทำไม...ไม่เท่ากัน ๒๐๔
๕๐ เส้นเลือดขอดที่น่อง ๒๐๖
๕๑ โรคถุงน้ำดีอักเสบ ๒๐๘
๕๒ วัณโรคปอด ๒๑๐
๕๓ โรคเกาต์ ๒๑๒
๕๔ โรคนิ่ว ๒๑๖
๕๕ สารพัดโรค ๒๑๘
๕๖ โรคตา ๒๒๒
๕๗ ตาต้อ ๒๒๖
๕๘ เป็นฝีที่ขาหนีบ ๒๒๘
๕๙ เกือบตายเพราะฝีในท้อง ๒๓๒
๖๐ มะเร็ง / อีสุกอีใส ๒๓๖
๖๑ ไทฟอยด์ / ปวดเข่า / ทาลัสซีเมีย ๒๔๐
๖๒ กระดูกสันหลังคด ๒๔๒
๖๓ ลมบ้าหมู ๒๔๔
๖๔ โรคเกล็ดเลือดต่ำ_๒๔๘
๖๕ โรคหัวใจ / โรคน้ำท่วมสมอง ๒๕๐
๖๖ ไข้มาลาเรีย ๒๕๒
(๖) อนุโมทนาบาป
๖๗ เกิดมาไม่มีช่องทวาร ๒๕๘
๖๘ ถูกทำแท้ง แต่ไม่แท้ง ๒๖๒
๖๙ น้ำท่วมบ้านทุกปี ๒๖๔
๗๐ ความโหดร้ายของสงคราม ๒๖๖
๗๑ คุณครับ...รักผมบ้างไหม ๒๗๖
๗๒ ฉากหลังสงคราม ๒๘๐
๗๓ ผมอยากนั่งธรรมะ ๒๘๔
๗๔ อยากทำหน้าที่กัลยาณมิตร ๒๘๘
(๗) กัลยาณมิตร
๗๕ โปรดนักโทษเดนตาย ๒๙๒
๗๖ มีทุกข์จึงอยากมาวัด ๒๙๖
๗๗ ทำหน้าที่กัลยาณมิตรกับลูกสาว ๒๙๘
๗๘ คนไม่มีศาสนา ๓๐๐
๗๙ แม่ชอบฆ่าสัตว์ทำอาหาร ๓๐๔
๘๐ ศึกชิงภพ (๑) ๓๐๘
๘๑ ศึกชิงภพ (๒) ๓๑๐
นำนั่งสมาธิเบื้องต้น ๓๑๗

โอวาทวันเข้าพรรษา
วันนี้เราได้พร้อมใจกันอธิษฐานอยู่จำพรรษาที่วัดพระธรรมกาย สำหรับลูกพระลูกเณรที่บวชมาก่อนหน้านี้แล้ว พรรษาปีนี้ก็ขอให้ดียิ่งขึ้นกว่าพรรษาที่ผ่านมา ส่วนลูกพระธรรมทายาทที่เพิ่งอยู่จำพรรษาปีนี้เป็นปีแรก ก็ให้ตั้งใจอย่างมุ่งมั่น ไม่ใช่เพียงแค่รักษาธรรมเนียมปฏิบัติเท่านั้น แต่ให้เป็นพรรษาที่เกิดประโยชน์สุขแก่ตัวของเราให้สมกับที่เราได้เกิดมาเป็นมนุษย์ มาพบพระพุทธศาสนา และได้มาบวชมาอยู่จำพรรษากันในครั้งนี้ ทำให้ถูกวัตถุประสงค์ของการมาบวช ในพรรษาเป็นฤดูกาลที่เหมาะสมต่อการบำเพ็ญสมณธรรมอย่างยิ่ง เพราะมันไม่ร้อนและไม่หนาวเกินไป

วัตถุประสงค์หลักของการบวช
วัตถุประสงค์การบวชมีเพียงประการเดียวที่เป็นหลัก คือ การทำพระนิพพานให้แจ้งสลัดตนให้พ้นจากกองทุกข์ หรือพูดง่ายๆก็เพื่อการบรรลุมรรคผลนิพพาน เช่นเดียวกับพระสัมมาสัมพุทธเจ้า พระอรหันต์ทั้งหลาย
เพราะฉะนั้น บวชไปแล้วก็มุ่งมั่นเพื่อให้ได้บรรลุวัตถุประสงค์อย่างนี้
ดังนั้น ทุกอนุวินาทีภายในพรรษานี้มีความสำคัญอย่างยิ่งต่อชีวิตบรรพชิตของลูกพระลูกเณรทุกรูป อย่าให้มันผ่านไปโดยเปล่าประโยชน์ ให้ใช้ทุกอนุวินาทีให้เป็นไปเพื่อความตั้งใจที่ดีของเรา ตั้งแต่วันแรกที่เราเข้ามาอยู่ในเพศของบรรพชิต
เพราะว่าความตายไม่มีนิมิตหมายเราจะตายตอนไหน วันไหน ด้วยสาเหตุใดเรายังไม่ทราบ เพราะฉะนั้น ทุกอนุวินาทีมีความจำเป็นอย่างยิ่งสำหรับเรา เพื่อที่เราจะได้ประกอบความเพียรที่กลั่นกล้าให้ถูกหลักวิชชา เพื่อบรรลุวัตถุประสงค์ดังกล่าว อย่างน้อยก็ให้ได้เข้าถึงพระธรรมกายในตัวซึ่งเป็นพุทธรัตนะ
เราได้รู้หลักวิชชามาพอสมควรเกี่ยวกับวิธีการที่จะทำให้เราได้เข้าถึง เหลือแต่ความมุ่งมั่นตั้งใจที่จะทำกันอย่างจริงจังคือฝึกหนักอย่างถูกหลักวิชชา แม้ว่าเราจะมีกิจวัตรกิจกรรมมากมายแตกต่างจากวัดอื่นๆก็ไม่ให้สิ่งเหล่านั้นเป็นอุปสรรคขัดขวางต่อการบำเพ็ญสมณธรรม อย่าให้เป็นข้อแม้ ข้ออ้าง หรือเงื่อนไขใดๆ ทั้งสิ้น ที่จะทำให้เราว่างเว้นจากการบำเพ็ญสมณธรรม

จำพรรษาสองชั้น
ก่อนหน้านี้ หลวงพ่อได้พูดถึงการอยู่จำพรรษาสองชั้นสำหรับชีวิตนักบวช โดยเฉพาะลูกพระธรรมทายาทที่ต้องทิ้งทุกอย่างปล่อยวางทุกสิ่ง จากธุรกิจการงาน บ้านช่องครอบครัว เข้ามาบวช เรามีเวลาบวชช่วงสั้น
แค่พรรษาเดียวอยู่รับกฐิน แล้วก็ออกเดินธุดงค์นับเป็นเวลาช่วงสั้นมากจริงๆ สำหรับชีวิตของการเป็นนักบวช เพราะเรายังมีภาระผูกพันที่เกี่ยวกับทางโลก จึงมีความจำเป็นอย่างยิ่งที่จะต้องใช้ทุกอนุวินาทีให้เป็นประโยชน์
ด้วยการอยู่จำพรรษาสองชั้น
ภายนอกเราก็ทราบขอบเขตของการอยู่จำพรรษาแล้วว่า ขอบเขตของวัดวาอารามของเรามีอยู่แค่ไหน นั่นก็เป็นเรื่องปกติธรรมดาที่ทุกวัดได้กำหนดขอบเขตตามพระธรรมวินัย
การจำพรรษาชั้นที่สอง คือ การจำพรรษาภายใน ซึ่งมีความสำคัญต่อชีวิตของการบวชคราวนี้มาก เพราะยังมีสิ่งที่จะต้องศึกษาเรียนรู้เกี่ยวกับเรื่องราวความเป็นจริงของชีวิตอีกมากมาย คือ วิชชา ๓ วิชชา ๘ อภิญญา ๖ เป็นต้น ซึ่งเรียนจากที่อื่นไม่ได้ นอกจากคำสอนของพระสัมมาสัมพุทธเจ้า ซึ่งมีความสำคัญที่เราจะต้องไม่ให้เป็นความลับของชีวิต ไม่ให้เป็นความลับของตัวเราเอง พระสัมมาสัมพุทธเจ้าทรงสอนเอาไว้หมดแล้ว แม้พระองค์จะดับขันธปรินิพพานนานมาแล้วก็ตาม แต่คำสอนยังอยู่ ที่เราสามารถศึกษาเรียนรู้ได้ แต่ว่าลูกทุกคนจะต้องหยุดใจที่ศูนย์กลางกายฐานที่ ๗ ให้ได้ เพราะนั่นคือจุดเริ่มต้นของการศึกษาเรียนรู้วิชชา
ของพระสัมมาสัมพุทธเจ้า
วิชชาของพระสัมมาสัมพุทธเจ้าเท่านั้นที่จะทำลายความสงสัยในใจของเราได้เปลี่ยนจากผู้ไม่รู้มาเป็นผู้รู้ ทำให้เราสามารถดำเนินชีวิตได้ถูกต้อง ดับทุกข์ หลุดพ้นจากกิเลสอาสวะได้ วิชาทางโลกไม่มีสอนอย่างนี้ เขาสอนเกี่ยวกับเรื่องการทำมาหากินการทำมาค้าขาย การดำรงชีพอยู่แค่นั้นเอง  เพราะฉะนั้น ความลับของชีวิตก็ยังเป็นความลับของชีวิตอยู่ ทุกข์ของชีวิตก็ยังมีอยู่แต่คำสอนของพระสัมมาสัมพุทธเจ้าเท่านั้นจะดับทุกข์ได้ จะเปิดเผยสิ่งที่บดบังความเป็นจริงของชีวิตเรา
เราจำเป็นจะต้องรู้จักตัวเราเองมากขึ้นว่า  เราคือใคร เรื่องราวเกี่ยวกับตัวเราเป็นอย่างไร  เราจะได้ดำเนินชีวิตได้อย่างถูกต้อง อยู่เป็นสุขได้  มีสุขอยู่ตลอดเวลาในท่ามกลางสิ่งแวดล้อมที่เป็นทุกข์ที่มันเป็นปัญหากับทุกคน แต่มันไม่เป็นปัญหาสำหรับเรา ซึ่งจะต้องเริ่มต้นจากการนำใจกลับมาหยุดนิ่งภายใน ที่ศูนย์กลางกายฐานที่ ๗ อย่างที่เราได้ศึกษาเรียนรู้กันมาแล้ว
เพราะฉะนั้น พรรษานี้ ตั้งแต่วันนี้เป็นต้นไปเป็นปฐมเริ่มของการอยู่จำพรรษา ลูกทุกรูปจะต้องเอาใจมาหยุดนิ่งอยู่ตรงนี้ ฝึกหนักให้ถูกหลักวิชชา ในทุกอิริยาบถ เราอายุมากขึ้นกันไปทุกๆวัน เพราะฉะนั้นการอยู่จำพรรษาสองชั้นมีความจำเป็นกับเราเป็นอย่างยิ่ง
พรรษานี้ เราจะต้องเข้าถึงพระธรรมกายให้ได้ เพราะพระธรรมกายมีอยู่ในตัวของเราทุกรูปทั้งลูกพระลูกเณร ของมีอยู่แล้วเหมือนคนอยู่ใกล้ แต่เมื่อเรายังไม่เข้าถึงก็เหมือนคนใกล้ที่อยู่ไกล เราก็จะไม่มีที่พึ่ง ขณะที่ทุกข์ก็ยังเกิดขึ้นอยู่ตลอดเวลา แม้เรามีชีวิตเป็นนักบวชก็ตาม
เพราะฉะนั้น สำหรับผู้บวชมาก่อน พรรษานี้ก็จะต้องแตกต่างจากพรรษาที่ผ่านมา ผู้บวชใหม่ก็เริ่มต้นทำสิ่งดีๆ ในพรรษานี้ ฝึกใจให้หยุดให้นิ่งในทุกอิริยาบถ อย่าไปคอยให้ว่างเลย  วัดของเรามีภารกิจมากมายทั้งกิจวัตรกิจกรรมทั้งงานศึกษา ทั้งงานเผยแผ่ ทั้งงานก่อสร้าง  ปฏิสังขรณ์ เพราะฉะนั้นเราจะหาโอกาสว่าง
จริงๆ มันคงจะเป็นไปได้ยาก
ดังนั้น ในทุกอิริยาบถทั้งนั่ง นอน ยืน เดิน ในทุกๆ กิจกรรม อย่าว่างเว้นในการนำใจมาหยุดนิ่งอยู่ที่ศูนย์กลางกายฐานที่ ๗ จะได้กี่เปอร์เซ็นต์ก็ช่าง อาจจะตรึกนึกถึงดวงใสๆองค์พระใสๆ ได้ ๕ เปอร์เซ็นต์ ๑๐ เปอร์เซ็นต์ก็ไม่เป็นไร หมั่นชำเลืองเอาไว้เรื่อยๆ ในทุกๆ วันในทุกๆ อิริยาบถ สมาธิก็จะค่อยๆ ก่อตัวขึ้นถูกสั่งสมขึ้นโดยที่เราไม่รู้ตัว เหมือนมดปลวกที่ขนดินก้อนเล็กๆ มาก่อเป็นรังขึ้นมาก็ค่อยๆ ทำไป สมาธิก็จะถูกสั่งสมขึ้นทีละเล็กทีละน้อยอย่างเป็นธรรมชาติและผ่อนคลาย
ถ้าเราทำได้อย่างนี้ ในอิริยาบถ ยืน เดิน  นอน   ที่นอกเหนือจากการนั่ง เวลาเรามานั่งเจริญสมาธิภาวนา มันก็จะเป็นอุปการะกัน  ทำให้การนั่งสมาธิในรอบดีขึ้น เพราะเราได้ประคับประคองใจให้อยู่ภายในตลอดเวลา
แม้บางครั้งมันจะแวบไปข้างนอกบ้าง แต่ก็มีสติดึงกลับเข้ามาสู่ภายใน จากที่หลับตาแล้วมืดมันก็จะค่อยๆ สว่างเหมือนฟ้าสางๆ ในตอนตี ๕ ไปเรื่อยๆ และความสว่างก็จะค่อยๆเพิ่มพูนขึ้นเอง จนถึงจุดที่สว่างที่สุดทั้งหลับตา
และลืมตา ซึ่งเป็นความมหัศจรรย์อย่างยิ่งสำหรับชีวิต
มนุษย์ทั่วไปในโลก เขาหลับตาแล้วมืด  แต่เราหลับตาแล้วสว่าง การหลับตาแล้วสว่างเป็นความมหัศจรรย์ยิ่งกว่าความมหัศจรรย์ใดๆ ของโลกนี้หรือโลกอื่น เพราะความสว่างภายในนั้น คือ แสงสว่างส่องทางชีวิตที่แท้จริงที่จะทำให้เราเข้าถึงดวงธรรมภายใน เข้าถึงความบริสุทธิ์แรกที่เรายอมรับว่า ใจเราบริสุทธิ์
จริงๆ
ความบริสุทธิ์นี้ จะส่งต่อกันไปเรื่อยๆ ความลับของชีวิตเกี่ยวกับตัวของเราก็จะค่อยๆ ถูกเปิดเผยไป  ในกลางดวงธรรมนั้นก็มีดวงธรรมต่างๆ ซ้อนกันอยู่ มีกายต่างๆซ้อนกันเป็นชั้นๆ กันไป นั่นเป็นความลับของโลก ของมนุษย์ทั่วโลก แต่ว่ามันไม่เป็นความลับสำหรับเรา
เมื่อเราเข้าถึงพระรัตนตรัยในตัวแล้ว คือเข้าถึงพุทธรัตนะ ธรรมรัตนะ สังฆรัตนะ โลกก็จะไม่มีความลับ เมื่อความลับไม่เกิดขึ้นกับเรา เรานี่แหละจะไปทำลายความลับของชีวิตเพื่อนมนุษย์ทั้งหลาย จากประสบการณ์ภายในของเราจะถูกถ่ายทอดอย่างสงบเสงี่ยมสง่างามอย่างมีปีติสุขหล่อเลี้ยงใจไปยังเพื่อนมนุษย์ไม่ว่าเขาจะอยู่ใกล้หรืออยู่ไกลเรา และสิ่งดีงามนี้ก็จะค่อยๆ ขยายออกไป
คำว่า “โลกในอุดมคติ” จะสามารถเกิดขึ้นได้จริงในโลกนี้ ในยุคที่เรายังมีชีวิตอยู่ ถ้าเราสว่าง โลกก็สว่าง ถ้าเราเข้าถึงธรรม โลกก็จะเข้าถึงธรรม ถ้าเราเข้าถึงพระรัตนตรัย ชาวโลกก็จะเข้าถึงพระรัตนตรัยได้ พรรษานี้จึงมีความสำคัญต่อตัวเราและชาวโลก
โดยเฉพาะในยุคนี้ พระพุทธศาสนาดูตกต่ำ เพราะความไม่เอาใจใส่ หรือไม่ให้ความสำคัญเกี่ยวกับการศึกษาคำสอนของพระสัมมาสัมพุทธเจ้า เกี่ยวกับเรื่อง ศีล สมาธิ ปัญญา เพราะบรรพชิตไปศึกษาเรียนรู้ทางโลก กระแสของความคิดก็วนเวียนเหมือนชาวโลกทั้งหลาย จิตมันก็หยาบ  เพราะฉะนั้น โอกาสพลาดพลั้งมันก็มี ก็เป็นช่องโหว่ที่ทำให้ชาวโลกเขามองเห็นและเกิดการโจมตีกัน จากเรื่องเล็กก็ค่อยๆ ขยายเป็นเรื่องใหญ่ จนกระทบไปทั่วทั้งสังฆมณฑล ทำให้คนเริ่มไม่เห็นคุณค่าของพระพุทธศาสนา ไม่เห็นคุณค่าของการบวช และสิ่งเหล่านั้นก็จะเป็นผลสะท้อนถึงหมู่คณะของเรานี่แหละ เพราะเราจะอยู่กันตามลำพังไม่ได้ ต้องอยู่กันได้ทั้งสังฆมณฑล  อยู่กันได้ด้วยพุทธบริษัท ๔
ด้วยเหตุนี้ การอยู่จำพรรษาสองชั้นจึงมีความจำ เป็นอย่างยิ่งเพื่อประโยชน์สุขของตัวเราเพื่อการยอยกพระพุทธศาสนา และเพื่อเพื่อนมนุษย์ทั่วโลก โดยไม่จำกัดเชื้อชาติศาสนา และเผ่าพันธุ์
ถ้าวัดพระธรรมกายทำได้ วัดอื่นก็ทำได้  โดยจะเริ่มต้นจากวัดสาขาของเราก่อน และก็วัดกัลยาณมิตร กิตติศัพท์อันดีงามนี้ก็จะค่อยๆขจรขจายขยายไปสู่วัดวาอารามอื่น ที่ท้อแท้ก็จะมีกำลังใจเพิ่มขึ้น ที่มีกำลังใจอยู่แล้วก็มีมากเป็นทับทวี พุทธศาสนาก็จะเจริญรุ่งเรืองอยู่คู่ผืนแผ่นดินไทยและโลกใบนี้ เริ่มจากตัวเราถึงสังฆมณฑล จากสังฆมณฑลถึงชาวโลกทั้งหลาย
โดยเฉพาะลูก พระธรรมทายาท ผู้บวชใหม่ ตรงนี้มีความสำคัญมาก ถ้าลูกทำได้ในคราวนี้  การฟื้นฟูให้ผู้มีบุญมาบวชเข้าพรรษามันก็จะเกิดขึ้น และพรรษาหน้าเราจะต้องไปทำหน้าที่ไปตามผู้มีบุญมาบวช อย่างน้อย ๑ ต่อ ๑๐ เพื่อขยายการบวชไปทั่วทุกวัดทั่วไทย มันก็จะกลายเป็นความจริง
เพราะเราจะพูดอย่างอาจหาญร่าเริงเบิกบานจากประสบการณ์ภายในของเราว่า เราอยู่จำพรรษาสองชั้น ได้เข้าถึงพระรัตนตรัยในตัว พระธรรมกายมีจริง ดีจริง เข้าถึงได้จริง  เรากล้ายืนยัน คำพูดของเราก็จะมีพลัง
ใครได้ยินได้ฟัง เขาก็อยากจะเป็นอย่างเรา  พอเขาอยากเป็นอย่างเรา เขาก็ทำอย่างเรา  เมื่ออยู่อารามเดียวกันไม่ได้ เพราะเสนาสนะมีจำกัดก็ขยายกันไปตามอารามต่างๆ
๑ ต่อ ๑๐ แปลว่า พรรษาหน้าจะมีพุทธบุตรมากขึ้นไปทั่วผืนแผ่นดินไทย ๓๐,๐๐๐ กว่าวัดทั่วประเทศ ชาวพุทธก็จะตื่นตัวและก็ตื่นตามกันเป็นแถว ด้วยเหตุนี้จึงมีความสำคัญอย่างยิ่งที่ลูกฟังแล้วจะปล่อยให้ถ้อยคำนี้มันเลื่อนลอยไปไม่ได้ ต้องมุ่งมั่นทำกันจริงๆจังๆ กันเลย ภายในพรรษานี้
แสวงจุดร่วม สมานจุดต่าง
การอยู่รวมกันเป็นหมู่นี้ อาจจะมีการกระทบกระทั่งกันบ้าง เพราะมันไม่สะดวกสบายเหมือนอยู่ที่บ้าน มันต่างจิตต่างใจ  มีความแตกต่างกันหลายอย่าง และมารวมกันเพื่อเข้ามาสู่ความเหมือน ก็อย่าให้สิ่งเหล่านี้เป็นปัญหา ให้ต่างก็ช่วยกันประคับประคอง เป็นกัลยาณมิตรซึ่งกันและกัน เกื้อกูลกัน อย่าไปถือสากัน ถ้าไม่ถือสามันก็เป็นลมเป็นแล้ง ถ้าถือสามันก็เป็นเรื่องเป็นราว
ถ้าเราขุ่นมัวกับใครสักคนหนึ่งหรือแม้กับสิ่งแวดล้อม มันก็จะมีผลต่อการปฏิบัติธรรม จะมีผลกระทบต่อใจหยุดใจนิ่งของเรา  เพราะฉะนั้น อะไรที่เราพออะลุ้มอล่วยกันได้ เราก็อย่าไปถือสากัน ประคับประคองกันไป
ให้เบิกบาน ยิ้มแย้ม แจ่มใส มีความสุข
ให้โยมพ่อโยมแม่ได้ “เกาะชาย
ผ้าเหลือง”...คำนี้ ต้องเกิดขึ้นจริง
ในยุคของเรา
การสุขใจของการมาบวชในครั้งนี้ แม้จะเป็นช่วงสั้นๆ ก็ตาม บวชแล้วต้องปลื้ม  บวชแล้วต้องภาคภูมิใจ บวชแล้วโยมพ่อโยมแม่ต้องได้บุญเต็มที่ เราต้องเป็นลูกยอดกตัญญูที่ตอบแทนพระคุณท่านได้อย่างสมบูรณ์จริงๆ
ถ้าเรามีปีติสุขหล่อเลี้ยงใจ โยมพ่อโยมแม่ก็มีความสุข เพราะท่านเห็นความเปลี่ยนแปลงของเราไปในทางที่ดีขึ้น ท่านก็จะเปลี่ยนแปลงไปตามเราด้วย ท่านจะรักการปฏิบัติธรรมมากขึ้น มันจะมีความสุขขนาดไหนที่
พระลูกชายทำให้โยมพ่อโยมแม่ได้เข้าถึงพระธรรมกายในตัว หรืออย่างน้อยดวงใสๆ  ท่านมีที่พึ่งที่ระลึกภายใน มีความสุขในปัจจุบันและท่านก็จะปลื้มในสิ่งเหล่านี้ สิ่งเหล่านี้ก็จะเป็นที่พึ่งนำท่านไปสู่เทวโลก
การบวชเพื่อให้โยมพ่อโยมแม่เกาะชายผ้าเหลืองลูกก็จะเกิดขึ้นได้อย่างแท้จริง ไม่ใช่เป็นคำขวัญที่เลื่อนลอยและไม่เป็นความจริงอย่างที่ได้ยินได้ฟังมา เพราะฉะนั้น พรรษานี้ขอให้เป็นพรรษาแห่งความสว่าง เป็นพรรษาแห่งการบรรลุธรรมยกชั้นยกรุ่นกันทุกๆ รูป
๒๗ กรกฎาคม พ.ศ. ๒๕๕๓
ณ อุโบสถ วัดพระธรรมกาย

๑ คู่มือเศรษฐี
Know - How
34
๑…รวยแล้วกลับจน
พ่อของลูกตอนที่ลาออกจากราชการครูได้เงินมาก้อนหนึ่ง พ่อได้นำเงินก้อนนั้นมาซื้อที่ดิน และนำที่ดินนั้นไปขายต่อ ได้กำไรมากจำนวนเงินเป็นหลักล้าน ทำให้พ่อมีฐานะอยู่ในระดับเศรษฐีที่มีเงินเยอะที่สุดในหมู่บ้าน
แต่พ่อก็ไม่สามารถรักษาทรัพย์นั้นไว้ได้  พ่อได้นำเงินจำนวนนั้นไปทำธุรกิจต่างๆแต่ก็ขาดทุนจนกระทั่งเงินหมด ปัจจุบันพ่อชราแล้ว อายุ ๗๙ ปี พ่อได้กลายเป็นคนจนอีกครั้ง
บุญใดทำให้พ่อขายที่ได้จนมีฐานะดีในระดับเศรษฐี แต่กรรมใดทำให้พ่อไม่สามารถรักษาทรัพย์นั้นไว้ได้ และต้องกลายมาเป็นคนจนอีกครั้ง

คุณครูไม่ใหญ่
พ่อขายที่ได้จนมีฐานะเป็นเศรษฐีคนแรกของหมู่บ้าน เพราะบุญในอดีตชาติมาส่งผล
เรื่องมีอยู่ว่า ชาตินั้นมีคนมาชวนท่านร่วมสร้างวัด ตอนแรกท่านฟังแล้วเกิดปีติ ได้นำปัจจัยที่มีไปร่วมทำด้วยความปีติมาก ทั้งๆที่ปัจจัยก็ไม่ได้มากอะไรนัก แต่ปีติมาก บุญนี้จึงมาส่งผล
ต่อมาพ่อไม่สามารถรักษาทรัพย์นั้นได้และต้องกลายมาเป็นคนจนอีก เพราะในภายหลังจากการทำบุญสร้างวัด ได้ไปขัดใจกับมัคนายกคนที่ชวนมาสร้างวัดนั่นแหละ เลยไปทวงเงินคืนด้วยความหงุดหงิดและความตระหนี่  วิบากกรรมนี้มาส่งผล เพราะไม่มีบุญรองรับ
สมบัติที่จะเกิดขึ้น
๔ มกราคม พ.ศ. ๒๕๔๙

๒…ได้ตามกำลังบุญ
ลูกมีเพื่อนคนหนึ่ง เป็นคนรักบุญมากทำบุญครั้งละมากๆ แบบไม่มีความเสียดายเลย  เพื่อนคนนี้แต่งงานโดยถูกจับคลุมถุงชนทั้งที่ไม่รู้จักกันมาก่อน
สามีเขาจะเป็นคนที่รักญาติพี่น้องของตัวเองมาก เวลามีเรื่องทะเลาะกันระหว่างครอบครัวกับญาติ เขาจะเข้าข้างญาติทุกครั้ง
สามีเพื่อนได้เปิดบริษัททำร่วมกับพี่ชายโดยเป็นทั้งเจ้าของและเป็นผู้จัดการด้วยกันทั้งคู่  สามีเพื่อนทำงานหนักมากว่า ๓๐ ปี ทำงานตั้งแต่เช้ายันดึกทุกวัน จนกระทั่งบริษัทเจริญรุ่งเรือง ขยายสาขาเพิ่ม ๒ - ๓ สาขา ช่วยส่ง
หลานๆ ๔ คน ซึ่งเป็นลูกของพี่ชายเขาจนเรียนจบปริญญาโทจากต่างประเทศทุกคน ผลสุดท้ายกลับได้รับคำด่าว่าจากพี่ชายของเขาแทนแต่เขาก็ยังทนทำงานให้พี่ชายอยู่จนทุกวันนี้
แม้จะมีตำแหน่งและสิทธิเท่าเทียมกัน  แต่สามีของเพื่อนกลับได้รับเงินเดือนเพียงเดือนละ ๒๐,๐๐๐ บาท ผิดกับพี่ชายเขาที่ได้รับทุกอย่าง
ทำไมสามีของเพื่อนถูกเอารัดเอาเปรียบจากพี่ชายและคนรอบข้าง ทั้งที่ทำงานในตำแหน่งเดียวกัน มีสิทธิเสมอกัน แต่ผลประโยชน์กลับได้ไม่เท่ากัน และสามีเพื่อนมีวิบากกรรมใด จึงมีนิสัยชอบใช้ของเก่าราคาถูกคะ
คุณครูไม่ใหญ่
สามีของเพื่อนถูกเอารัดเอาเปรียบจากพี่ชายและคนรอบข้าง ทั้ง ๆ ที่ทำงานในตำแหน่งเดียวกัน มีสิทธิเสมอกัน แต่ผลประโยชน์กลับได้ไม่เท่ากัน เพราะความรักพี่รักน้องและไม่ได้คิดอะไรมาก กลับมีความรู้สึกว่า
เสียสละให้ รู้สึกสบายใจ  เห็นความเจริญรุ่งเรืองของพี่ของน้องแล้วสบายใจ มีความสุข

ในอดีตเวลาทำบุญร่วมกัน มักจะทำบุญน้อยกว่า แต่ใส่ชื่อตัวเองเหมือนกันเท่ากันบุญและสมบัติที่ได้จึงไม่เท่ากัน มีชื่อในกระดาษแผ่นเดียวกัน ทำบุญด้วยกัน คนทำมากก็ได้มาก คนทำน้อยก็ได้น้อย ดังนั้นเมื่อสมบัติ
เกิดขึ้น จึงได้ไปตามกำลังบุญ
เห็นไหมว่า ถ้าเราไม่เข้าใจเรื่องนี้เราก็จะท้อใจ จะน้อยใจ แล้วจะแค้นใจด้วย ทำตำแหน่งเดียวกัน สิทธิเสมอกัน แต่ผลประโยชน์ไม่เท่ากัน ทำไมมันถึงเป็นอย่างนี้ ทำไมถึงต้องเป็นเรา ทำไมถึงไม่เป็นเธอ อะไรอย่างนี้
เป็นต้น
สามีเพื่อนชอบใช้ของเก่า ราคาถูก เพราะเมื่อทำบุญแล้วมักจะเสียดายในภายหลัง  อีกทั้งบางทีชอบบริจาคทานด้วยของเก่า บางทีก็เอาของเก่าใช้แล้วไปให้เขา จะทิ้งก็เสียดาย ก็เอานี่ไปซะ หรือเวลาจะทำบุญ
ของดีเราเก็บเอาไว้ ของเสียๆ ไปทำทานเราทำอย่างไร เราก็จะได้อย่างนั้นแหละจ้ะ
๑๑ มกราคม พ.ศ. ๒๕๔๙

๓…เมื่อเงินกลายเป็นกระดาษ
คุณตาของผมเป็นคนจีนแผ่นดินใหญ่  ท่านชวนคุณยายมาเริ่มต้นชีวิตที่สุพรรณบุรี  โดยมีความหวังว่า สักวันหนึ่ง เมื่อมีเงินมีทองจนพอที่จะตั้งตัวได้แล้ว จะหวนกลับคืนสู่จีนแผ่นดินใหญ่อีกครั้งให้ได้ แม้หากตายก็ขอตายในผืนแผ่นดินจีน
ตั้งแต่นั้นมา ไม่ว่าคุณตาจะเก็บเงินมาได้เท่าไร ท่านก็จะเอาไปแลกเป็นเงินสกุลจีน  เก็บสะสมไว้ได้หีบใหญ่ กะว่ากลับไปเมืองจีนคราวนี้ก็ตั้งตัวได้อย่างสบาย แต่จู่ๆ เหตุการณ์ที่ไม่คาดคิดก็เกิดขึ้น เพราะเมื่อฝ่ายรัฐบาลพรรคก๊กมินตั๋งพ่ายแพ้สงครามอย่างยับเยิน   เงินสกุลจีนที่คุณตาเก็บสะสมมานานถูกประกาศเลิกใช้ไปโดยปริยาย กลายเป็นเพียงเศษกระดาษที่ไร้ค่าไปในทันที ความหวังที่จะกลับเมืองจีนต้องถูกเลื่อนไปโดยไม่มีกำหนด

ในบั้นปลายชีวิต คุณตาเสียชีวิตอยู่ที่หน้าโรงเจ ในวันสุดท้ายของเทศกาลกินเจด้วยวัย ๗๙ ปี
ช่วงที่คุณ ตามีชีวิตอยู่ ท่านเก็บเงิน สกุลจีนไว้มากมาย แต่สุดท้ายเงินที่ท่านเก็บไว้ก็ถูกยกเลิก เป็นเพราะวิบากกรรมใดครับ
คุณครูไม่ใหญ่
คุณตามีเงินสกุลจีนไว้มากมาย สุดท้ายเงินที่ท่านเก็บเอาไว้ถูกยกเลิกใช้ กลายเป็นเศษกระดาษ เพราะในอดีตเคยทำทานเอาไว้ และมักชอบเสียดายในภายหลัง ยังไม่พอ ยังมักไปทวงคืนด้วย วิบากกรรมนี้มาส่งผล ตอนที่ทำทานไป บุญก็บันดาลให้มีสมบัติ แต่ตอนเสียดายทำให้บุญหมด เพราะบุญหมดนี่แหละ จึงไม่
สามารถรองรับสมบัติได้ สมบัตินั้นก็เลยไร้ค่ากลายเป็นเศษกระดาษ
๘ กุมภาพันธ์ พ.ศ. ๒๕๔๙

๔ ...ต้องหนึ่งสมองสองมือ (๑)
คุณแม่ของผมมีชีวิตที่ลำบากมาตั้งแต่เด็ก ต้องช่วยคุณตาคุณยายทำงานตั้งแต่อายุ ๘ ขวบ  โดยรับจ้างเก็บพริกและแบกขนมไปขาย  เมื่อแต่งงานกับคุณพ่อแล้ว คุณแม่ได้มาค้าขายผลไม้อยู่ที่ปากคลองตลาด เริ่มสร้างฐานะจากคนที่ไม่มีอะไรเลย ท่ามกลางเสียงสบประมาทของคนอาชีพเดียวกัน
ช่วงนั้นคุณแม่นอนแค่วันละ ๒ - ๓ ชั่วโมง  บางวันก็ดื่มแค่โอเลี้ยงถุงเดียว ทำงานหนักจนเลือดในตัวข้นจัด นอนแล้วขยับตัวไม่ได้ และเคยถูกพิษของยาฆ่าแมลงในผลไม้ซึมเข้าตัว จนตัวคันทั้งวันทั้งคืน ต้องไปรักษา
ด้วยการฝังเข็มที่เมืองจีนถึงจะหาย ท่านสร้างฐานะจนมีเงินฝากทรัสต์ไว้เป็นจำนวนมาก  แต่แล้วก็เหมือนมีกรรม ต่อมาทรัสต์ล้มทำให้แม่ต้องสูญเสียเงินไปหลายล้านบาท หลังจากทรัสต์ล้มได้ไม่นาน ก็โดนขโมยขึ้นบ้านกวาด
เครื่องเพชรและเงินสดในลิ้นชักไปเกลี้ยง
ภายหลังเมื่อคุณแม่ฟื้นกิจการขึ้นมาได้ใหม่  ก็หันมาทำธุรกิจผลไม้ส่งออก แต่ก็ไม่วายถูกเจ้าของสวนทุเรียน จ้างวานนักเลงมาขู่ฆ่าอีก บางช่วงก็หาเงินได้มาก แต่บางช่วงก็ขาดทุนจนเกือบหมดตัว แต่ทุกครั้งที่ย่ำแย่
ก็มักจะมีคนหยิบยื่นมาให้ความช่วยเหลือเสมอทั้งที่ไม่เคยรู้จักกันมาก่อน หรือมิฉะนั้นก็จะมีเหตุการณ์พลิกผันให้สามารถพยุงตัวขึ้นมาได้ใหม่ ทำให้ผ่านพ้นวิกฤตมาได้ทุกครั้ง
ปัจจุบันนี้คุณแม่อายุ ๖๗ ปี ไม่ค่อยแข็งแรงเป็นเบาหวาน และเคยเข้ารับการผ่าตัดเพราะ
หมอนรองกระดูกไปกดทับเส้นประสาทครับ
เหตุใดชีวิตของคุณแม่ถึงได้ลำบากมาตั้งแต่เกิด ต้องทำงานหนัก ต่อสู้กับอุปสรรคในชีวิตมามาก และท่านประกอบเหตุในอดีตมาอย่างไร พอทำท่าจะแย่ทีไร ก็จะมีคนเข้ามาช่วยเหลือ หรือมีเหตุให้รอดพ้นวิกฤตมาได้ทุกครั้ง แต่พอตั้งตัวได้ก็กลับย่ำแย่อีก แล้วก็ดีขึ้นได้อีก เดี๋ยวจน เดี๋ยวรวยเป็นอย่างนี้หลายรอบเพราะกรรมใด
เหตุใดช่วงขาขึ้นรายได้ถึงดีเกินคาด แต่พอขาลงก็แทบจะไม่เหลืออะไรเลยครับ

คุณครูไม่ใหญ่
คุณแม่ลำบากตั้งแต่เกิด ทำงานหนัก ต้องต่อสู้อุปสรรคชีวิตมากมาย เพราะในอดีตท่านทำทานแบบสงเคราะห์โลก จะชอบแจกเสื้อผ้า แจกอาหาร เวลาคนลำบากยากจนก็ไปช่วย เกิดไฟไหม้น้ำท่วมก็จะไปช่วย แต่ไม่เชื่อเรื่องบุญ มีความเชื่อว่า คนเราจะสำเร็จได้ต้องหนึ่งสมองสองมือเท่านั้น เพราะฉะนั้น  ท่านจึงทำทานไม่สม่ำเสมอ เวลาจะช่วยเหลือใคร ก็จะต้องใช้เวลาตัดสินใจนาน เพราะไม่เชื่อเรื่องบุญ แต่ตัดสินใจแล้วก็ไปทำแบบสงเคราะห์โลก วิบากกรรมดังกล่าวมาส่งผล
เมื่อชีวิตคุณแม่ทำท่าจะแย่ทีไร ก็จะมีคนมาช่วยเหลือ หรือมีเหตุให้รอดพ้นวิกฤตมาได้ทุกครั้ง เพราะบุญที่ท่านได้สงเคราะห์โลกและสงเคราะห์ญาติดังกล่าวมาช่วยท่านเอาไว้ แต่พอตั้งตัวได้ก็กลับย่ำแย่อีก เดี๋ยวจนเดี๋ยวรวยอย่างนี้หลายรอบ เพราะเวลาทำบุญสงเคราะห์โลกหรือหมู่ญาติ เวลาทำก็ทำอย่างเต็มที่ แต่เวลาใจตกก็นึกเสียดายว่า แหม ไม่น่าจะให้เขาไปเลย ไม่น่าช่วยเลย  คิดอย่างนี้บ่อยๆ จึงทำให้กรรมตระหนี่ในชาติอื่นๆ ได้ช่องแทรกเข้ามา ทำให้วิบากกรรมดังกล่าวมาส่งผลให้ขึ้นๆ ลงๆ   เดี๋ยวรวย เดี๋ยวจน อย่างนี้อยู่หลายรอบ
ช่วงขาขึ้น รายได้ดีเกินคาด ช่วงขาลงก็แทบไม่มีอะไรเหลือ ก็เพราะวิบากกรรมดังกล่าวนั้นแหละ เวลาบุญส่งผลก็ขาขึ้น  ก็รวยเกินคาด พอตอนช่วงเสียดายมันก็เป็นช่วงขาลง ก็แทบจะไม่มีอะไรเหลือเลย
๘ กุมภาพันธ์ พ.ศ. ๒๕๔๙

DMC THE ONLY ONE CHANNEL
ที่นี่มีคำตอบ
โรงเรียนอนุบาลฝันในฝันวิทยา

๕...ต้องหนึ่งสมองสองมือ (๒)
คุณแม่ทำกรรมอะไรมา จึงต้องสูญเสียเงินที่หามาได้ด้วยความยากลำบากเพราะทรัสต์ล้มและยังมาเจอขโมยขึ้นบ้านอีกในเวลาไล่เลี่ยกันครับ
49

คุณแม่ต้องสูญเสียเงิน ที่หามาได้ด้วยความยากลำบาก เพราะทรัสต์ล้ม แล้วยังมาเจอขโมยขึ้นบ้านอีกในเวลาไล่เลี่ยกัน เพราะในอดีตได้แอบไปขโมยสมบัติของญาติที่เขาเอาใส่ตุ่มฝังดินเอาไว้ ๒ ที่ มาเป็นของตัวเอง ๒ ครั้ง กรรมนี้เลยมาส่งผล ๒ ที คือทรัสต์ล้มกับโดนขโมยขึ้นบ้าน
๘ กุมภาพันธ์ พ.ศ. ๒๕๔๙

๖...ต้องหนึ่งสมองสองมือ (๓)
คุณแม่ทำบุญอะไรมาจึงเป็นคนแข็งแรง  แม้ว่าจะทำงานหนักกว่าคนธรรมดาหลายเท่าก็ทำได้
กรรมใดทำให้คุณแม่ป่วยเป็นโรคเบาหวานและหมอนรองกระดูกทับเส้นประสาท และจะต้องทำบุญอะไร จึงจะช่วยตัดรอนวิบากกรรมนี้ได้ครับ

คุณแม่เป็นคนแข็งแรง แม้จะทำงานหนักกว่าคนธรรมดาหลายเท่า เพราะท่านมีนิสัยขยัน และในอดีตเวลาทำบุญสงเคราะห์โลก  ท่านชอบแจกข้าวสารอาหารแห้งต่างๆ เป็นต้น  ให้กำลังคนอื่น ผลบุญนี้มาส่งผล ทำให้ท่านเป็นคนแข็งแรง
ป่วยเป็นโรคเบาหวาน และหมอนรองกระดูกทับเส้นประสาท เพราะกรรมในอดีตได้ฆ่าสัตว์ทำอาหาร และใช้แรงงานสัตว์มากเกินไป แม้สัตว์แก่ๆ เช่น วัวแก่ ควายแก่ ก็ยังใช้ให้ทำงานหนัก วิบากกรรมนี้ทำให้หมอนรองกระดูกทับเส้นประสาท
๘ กุมภาพันธ์ พ.ศ. ๒๕๔๙

๗…ขอยืม...ขอลืม
ลูกเคยให้เพื่อนที่ทำงาน ๔ คน ยืมเงินคนละแสนกว่า ตอนนี้ทุกคนไม่ยอมจ่ายค่ะ  ลูกฟ้องศาลชนะ แต่เขาก็ไม่จ่าย เป็นเพราะบุพกรรมอะไร จะแก้ไขได้อย่างไรคะ
53

เป็นกรรมเก่าของลูก แต่เป็นกรรมใหม่ของทุกคนที่ขอลืม โดยในอดีตชาตินั้น ลูกก็เคยทำดังนี้ คือ ไปขอยืมเงินคนอื่นทั่วไป แล้วก็ขอลืมหลายครั้งกับหลายคน วิบากกรรมนี้มาส่งผล ชาตินี้ลูกรู้สึกอย่างไร ชาติที่ผ่านมาคนอื่นเขาก็รู้สึกคล้ายๆ อย่างนี้ นี่ขนาดฟ้องศาลชนะแล้วนะ เขาก็บอกว่า เขาไม่มีให้ แล้วทำไง หรืออาจจะมีแต่ไม่ให้ หรือเขาบอกจะให้  แต่มันยังไม่มี อะไรอย่างนี้ เป็นต้น ก็ต้องคอยชาติหน้าอีกหน่อยแล้วกัน
ให้ลูกนึกว่า ทำบุญทำทานไปก็หมดเรื่องจะได้สบายใจ เปลี่ยนจากความโกรธ หงุดหงิดแล้วทำใจให้เบิกบาน นึกถึงบุญทำทาน แต่อย่าเอาอย่างกันนะ กลัวจังเลย พอครูไม่ใหญ่แนะอย่างนี้ ให้ทำตามครูไม่ใหญ่ คือพวกนี้ก็จะมีอย่างนี้ ขอยืมแล้วขอลืม
๑๗ กุมภาพันธ์ พ.ศ. ๒๕๔๙

๘...เกือบถูกยิง
พี่ชายคนที่ ๒ เป็นคนเรื่อยเฉื่อย หยิบจับการงานสิ่งใดก็ไม่ใคร่จะประสบผลสำเร็จเท่าที่ควร ก่อนพ่อเสียชีวิต ท่านได้ยกร้านอะไหล่รถยนต์ให้ผมดูแล แต่เพราะผมเป็นน้องจึงตัดสินใจยกกิจการให้พี่ไป ส่วนผมก็ย้ายไปเปิดร้านของตัวเอง แต่ยังไม่ทันไร กิจการที่พี่ชายรับช่วงต่อก็มีปัญหาหนี้สินมากมาย  พี่ชายถึงกับถูกขู่ฆ่า ผมนึกสงสารจึงเข้าไปช่วยในที่สุดก็เลยติดร่างแหไปด้วย
เรื่องมีอยู่ว่า พี่ชายนำโฉนดที่ดินไปค้ำประกันกับเจ้าหนี้รายหนึ่ง ผมพยายามเจรจาเพื่อขอผ่อนจ่าย แต่เขาก็ไม่ยอม ดึงดันจะยึดบ้านให้ได้
วันหนึ่ง ผมรู้สึกปวดหัวอย่างมาก จนไปเฝ้าร้านของพี่ชายไม่ไหว จึงได้โทรตามน้องชาย  ขอร้องให้เขาไปดูแลร้านแทน น้องชายก็ตอบตกลงอย่างง่ายดาย
วันต่อมา ขณะที่น้องชายนั่งเฝ้าร้านอยู่ เวลาบ่ายคล้อยมีชายฉกรรจ์ ๒ คน ขี่มอเตอร์ไซค์มาจอดที่หน้าร้าน ทันทีที่ชายคนหนึ่งในนั้นได้เห็นหน้าน้องชาย เขาตกใจ รีบถามขึ้นว่ามาที่นี่ทำไม น้องชายตอบว่า ก็นี่บ้านผมเอง  โชคดีที่ต่างคนต่างก็จำกันได้ว่า เพิ่งจะได้เจอกันเมื่อ ๓ วันก่อน
คืนนั้นผมจึงได้รู้ว่า เขาถูกว่าจ้างให้มาฆ่าผมโดยให้ค่าหัว ๓๐,๐๐๐ บาท แต่พอเขารู้ว่าเป็นพี่น้องของคนรู้จัก ก็ไม่อยากจะลงมือ แต่เพราะกฎเหล็กของมือปืนคือ หากรับเงินแล้วมีทางเดียวคือต้องฆ่า และหากฆ่าไม่สำเร็จก็จะต้องถูกตามฆ่าเสียเอง
ดังนั้น เขาจึงได้ยื่นข้อเสนอ ระหว่างจะให้เขากลับไปฆ่าผู้ว่าจ้าง หรือจะมอบเงินให้เขา  พาครอบครัวหลบหนีไปอยู่ที่อื่น ผมจึงตัดสินใจมอบเงิน ๓๐,๐๐๐ บาท ให้เขาไปทันทีเพื่อรักษาชีวิตไว้ แล้วเรื่องทุกอย่างถึงลงเอยด้วยดี
ปัจจุบันพี่ชายคนที่ ๒ ที่ก่อหนี้สินไว้เสียชีวิตแล้ว ด้วยโรคหัวใจขณะอายุได้ ๕๕ ปี
พี่ชายมีวิบากกรรมใด จึงทำงานสิ่งใดก็ไม่ประสบความสำเร็จ จนต้องเป็นหนี้ และผมมีวิบากกรรมใดถึงต้องมารับหนี้สินที่พี่ชายก่อไว้ แล้วยังถูกมือปืนรับจ้างตามฆ่าอีกแต่เพราะบุญใดจึงรอดมาได้อย่างหวุดหวิดครับ

พี่ชายคนที่ ๒ ไม่ประสบความสำเร็จเรื่องงานเลย แถมเป็นหนี้ เพราะทำทานในอดีตมาน้อย เวลาช่วยเหลือใคร ก็จะเอาบุญคุณและหากทำไม่ถูกใจก็จะไปทวงคืน ด้วยเหตุนี้ จึงทำให้ไม่ประสบความสำเร็จในเรื่องงาน แถมเป็นหนี้เพราะไปทวงคืน ปัจจุบันก็คบคนพาลที่ดื่มเหล้า เจ้าชู้ เล่นการพนันอีกด้วยจึงทำให้ติดนิสัยนี้มา ทำให้เกิดความหายนะของชีวิตขึ้น
ลูกต้องมารับหนี้สินที่พี่ชายคนที่ ๒ ก่อไว้แถมยังถูกมือปืนรับจ้างตามฆ่าอีก แต่รอดมาได้ เพราะในอดีตลูกก็เป็นพี่น้องกันกับพี่ชายคนนี้แหละ ลูกได้เคยไปขอยืมเงินพี่เอาไว้แต่ไม่ได้ใช้คืน ชาตินี้มาเจอกันในสภาพที่พี่ชายเป็นหนี้ ลูกจึงต้องมาใช้คืน เห็นไหมว่าถ้าไม่คืนชาตินี้ก็ต้องตามไปคืนชาติต่อๆ กันไป
อีกทั้งในอดีต ลูกก็เคยเป็นเจ้าหนี้ปล่อยเงินกู้ แล้วลูกหนี้ก็ไม่ใช้หนี้ จึงส่งนักเลงไปทวงหนี้ โดยบอกว่า ถ้าเขาไม่คืนก็ให้ฆ่าเก็บไปเลย แต่ต่อมาภายหลังเปลี่ยนใจ ดังนั้นชาตินี้จึงเกือบๆ เจอมือปืน แต่ก็รอดมาได้
๒๓ กุมภาพันธ์ พ.ศ. ๒๕๔๙
60
๙...โดนขโมยบ่อยมาก
ทำไมบริษัทที่ลูกทำงานโดนพนักงานขโมยของบ่อยมากและครั้งละมากๆ ด้วย และทำไมแขกอินเดียจึงโกงเงินบริษัทถึง ๕,๐๐๐,๐๐๐ บาทเป็นวิบากกรรมของลูกหรือเปล่า จะแก้ไขได้อย่างไรคะ

บริษัทที่ลูกทำงานถูกพนักงานขโมยของบ่อยมากและครั้งละมากๆ ด้วย เพราะเกี่ยวกับวิบากกรรมในอดีตที่แต่ละคนที่เป็นหุ้นส่วนเจ้าของบริษัท เมื่อทำการค้าแล้วมักจะเอาเปรียบลูกค้าบ้าง เบี้ยวเรื่องเงินบ้าง ไม่ซื่อตรงเพื่อเอากำไรบ้าง เช่น ส่งของไม่ครบบ้างกรรมเล็กกรรมน้อยหลายครั้ง ต่างกรรมต่างวาระมารวมส่งผล จึงทำให้สมบัติเมื่อเกิดขึ้นก็ให้มีเหตุต้องสูญเสียทรัพย์ไปด้วยประการใดประการหนึ่ง เช่น ถูกพนักงานขโมยของเป็นต้น
บริษัทถูกแขกโกงเงินไป ๕,๐๐๐,๐๐๐ บาทเพราะเศษกรรมดังกล่าวจากชาติในอดีตมารวมส่งผล ให้สมบัติเมื่อเกิดขึ้นแล้ว มีเหตุต้องเป็นไป คือ ให้โดนลูกน้องขโมยบ้าง โดนคนอื่นโกงเงินไปบ้าง มันเป็นกรรมเก่า
ของเรา แต่เป็นกรรมใหม่ของเขา
จะแก้ไข ก็ให้สั่งสมบุญทุกบุญให้มากๆ แล้วอุทิศบุญไปให้ผู้ที่เราไปเบียดเบียนเขา
ส่วนในปัจจุบันก็ต้องตรวจตราให้รัดกุมรอบคอบกว่านี้
อีกทั้งเวลาคัดคนเข้ามาทำงาน ก็ต้องเลือกให้ดี และจะทำสัญญาอะไรกับใครก็ต้องให้รัดกุม โดยถือหลักที่ว่า เชื่อใจแต่ยังไม่วางใจ เพราะคนมันมีกิเลส เราก็ต้องให้รัดกุมเอาไว้ ทุกอย่างเผลอเป็นเสร็จหมด ไม่ว่า
คน สัตว์ สิ่งของ เผลอไม่ได้ ต้องดูแล ต้องอยู่ในสายตาตลอด
๒๐ กุมภาพันธ์ พ.ศ. ๒๕๔๙

๑๐....ไม่ได้มรดก
บุพกรรมใดที่ทำให้พ่อของลูกไม่ได้รับมรดก ทั้งๆ ที่พี่น้องคนอื่นได้รับมรดกมากมาย

พ่อของลูกไม่ได้รับมรดกเหมือนพี่ๆน้องๆ เพราะทำทานมาน้อย อีกทั้งในอดีต ชาติหนึ่งได้เกิดเป็นลูกคนโต เมื่อพ่อแม่ตายแล้วก็จัดการแบ่งมรดกให้น้องๆ แต่ว่ามีน้องคนหนึ่งที่ชอบขัดใจตนเองเรื่อยๆ เลยมีอคติ ไม่ให้มรดกแก่น้องคนนั้น วิบากกรรมนี้มาส่งผล ทำให้ชาตินี้พ่อของลูกไม่ได้รับมรดกเหมือนพี่ๆ น้องๆ เลยรวยชาตินั้นชาติเดียว
๒๒ กุมภาพันธ์ พ.ศ. ๒๕๔๙

๑๑…คู่แข่งคู่ค้า
คุณแม่เปิดร้านขายของชำ มีความเป็นอยู่ดีขึ้น แต่คุณแม่ก็ไม่ค่อยชอบไปไหนอ้างว่าเป็นห่วงร้าน กลัวเสียลูกค้าให้คู่แข่งที่เปิดร้านใกล้ๆ กัน และที่น่าแปลกใจก็คือ คุณแม่มักจะมีคู่แข่งทางการค้าตลอดมา
เหตุใดคุณแม่จึงมีคู่แข่งทางการค้าตลอด เกิดจากวิบากกรรมใด จะแก้ไขได้อย่างไรคะ

แม่มักจะมีคู่แข่งทางการค้าเสมอ เพราะกรรมทั้งในอดีตและปัจจุบันที่ชอบอิจฉาหมั่นไส้ผู้อื่น มาส่งผล
วิธีแก้ไข ก็ให้แม่หมั่นแผ่เมตตา และให้เจริญมุทิตาจิต พลอยยินดีในความสำเร็จของผู้อื่น อธิษฐานขอให้เขารวย ใจจะได้สบายบุญจะได้เกิดขึ้น เพราะจิตที่เป็นกุศล และบุญนั่นแหละ เป็นบ่อเกิด เป็นแรงดึงดูด
โภคทรัพย์ ทรัพย์จะมาหาเราอย่างที่เรานึกไม่ถึงเลย
อีกทั้งให้หมั่นสั่งสมบุญให้มากในทุกๆ บุญและให้ถือว่า เป็นเรื่องปกติของการทำธุรกิจที่จะต้องมีคู่แข่งเสมอ  แต่อย่าแปรไปเป็นคู่แค้นก็แล้วกัน ให้คิดว่าเป็นผู้ร่วมการค้าที่ช่วยเหลือเพื่อนมนุษย์ด้วยกัน
อย่าไปกลัวเสียลูกค้าให้คู่แข่งเลย คนมีตั้ง ๖,๐๐๐ กว่าล้านคน อยู่ในเมืองไทย ๖๐กว่าล้านคน เอาว่าชาตินี้เราขายได้สักล้านคนไหม เพราะฉะนั้น อย่าไปกลัวคู่แข่งเลย เราก็ทำของเราให้ดี แล้วก็อนุโมทนาที่เขาไปซื้อของร้านนั้น ก็คนมีตั้งเยอะ เหมือนปลาในทะเลมันเยอะ จับมาเป็นหมื่นๆ ปี ยังไม่หมดเลย
เพราะฉะนั้น อย่าทำให้ใจหมอง พอเราชื่นชมอนุโมทนา ขอให้เขาขายเจริญๆ แล้วเดี๋ยวจะเห็นอานิสงส์ในการที่มีมุทิตาจิตเดี๋ยวลูกค้าจะมาซื้อของเราเต็มร้านเลยจนกระทั่งเราไม่มีเวลาว่าง
๒ มกราคม พ.ศ. ๒๕๕๐

๑๒…ซินเดอเรลล่า
ลูกมีชีวิตในวัยเด็กที่ลำบาก เพราะเกิดในครอบครัวยากจน มีบ้านก็ถูกไฟไหม้จนไม่มีที่จะอยู่ แต่ลูกก็โชคดีมากๆ ที่ได้สามีที่ดีมาก  แล้วก็โชคดีที่ได้มาเจอธุรกิจที่เป็นธุรกิจที่ดีที่สุดด้วย ทำงานจนประสบความสำเร็จสูงสุดเพราะลูกเป็นคู่แรกและคู่เดียวในประเทศไทยที่ได้รับตำแหน่งมงกุฎทูต ๒ ผู้สถาปนา ตั้งแต่ปี ๒๕๔๖ ในขณะที่มีอายุเพียง ๔๑ ปี จัดว่าเป็นผู้นำที่อายุน้อยที่สุดในโลก และเป็น ๑ ใน๑๔ รหัสของโลก ในขณะนั้น
ปัจจุบันมีดาวน์ไลน์ ๒ แสนกว่าคน มีรายได้หลักล้านต่อเดือน ดังนั้นชีวิตของลูกจึงเหมือนดั่งเทพนิยายซินเดอเรลล่า
บุพกรรมใด ทำให้ลูกเกิดมายากจนและลำบากในวัยเด็ก ทำไมบ้านของลูกจึงถูกไฟไหม้
บุญใดทำให้ลูกมาเจอธุรกิจที่ดีนี้ และสามารถทำจนประสบความสำเร็จสูงสุดมีชื่อเสียงและคนรักคะ และลูกมีบุพกรรมใดมาจ่อเพื่อตัดรอนอยู่หรือไม่ ถ้ามี ต้องแก้ไขหรือป้องกันอย่างไรคะ
คุณครูไม่ใหญ่
บุพกรรมที่ทำให้ลูกเกิดมามีฐานะยากจนและมีชีวิตที่ลำบากในวัยเด็ก เป็นเพราะวิบากกรรมตระหนี่ที่ลูกเคยทำเอาไว้ในหลายๆ ชาติมารวมส่งผล
พุทธันดรที่ผ่านมา ลูกได้มาเกิดอยู่ในสังคมเกษตรกรรมชาวนาชาวไร่ แล้วก็เป็นผู้หญิงเหมือนอย่างในชาติปัจจุบัน แต่ด้วยความที่ครอบครัวของลูกมีอาชีพทำนา และมีฐานะที่ค่อนข้างลำบาก จึงทำให้ลูกและครอบครัวต้องใช้ชีวิตแบบกระเบียดกระเสียรหากินไปแบบวันต่อวัน และเพราะความลำบากกระเบียดกระเสียรอย่างนี้ จึงทำให้ลูกไม่ค่อยชอบทำบุญ ในเวลาที่มีใครมาชวนทำบุญ ลูกก็บอกปัดไปก่อนว่า ยังไม่พร้อมยังไม่ทำ แต่เมื่อบอกปัดบ่อยๆ เข้า จากที่ไม่อยากทำเพราะความจำเป็น ก็เลยกลายเป็นไม่อยากทำเพราะความตระหนี่หวงแหนทรัพย์ไม่อยากให้ใครมายุ่งกับทรัพย์ของตน กรรมจากความตระหนี่หวงแหนทรัพย์ในช่วงนั้นจึงทำให้ลูกเกิดมามีฐานะยากจน และมีชีวิตลำบากตั้งแต่เด็กในชาตินี้
สาเหตุที่ทำให้บ้านถูกไฟไหม้ เป็นเพราะในชาติเดียวกัน ครอบครัวของลูกได้เก็บเกี่ยวผลิตผลทางการเกษตรเสร็จแล้ว ลูกก็ได้ทำการเผาที่นาเพื่อเตรียมการเพาะปลูกในคราวต่อไปเผาจนกระทั่งเปลวไฟโหมแรงมาก มันลามไปหมดเลย ครอบครัวของลูกไม่สามารถควบคุมไฟไว้ได้ จนเป็นผลทำให้เปลวไฟได้ลามไปติดบ้านของเพื่อนที่อยู่ใกล้ๆ กัน จนทำให้บ้านและทรัพย์สินของเพื่อนบ้านถูกไฟเผาจนเสียหาย และได้รับความเดือดร้อนอย่างมากแม้เหตุการณ์ในครั้งนี้ ลูกจะทำโดยไม่ได้เจตนาไม่ได้ตั้งใจจะให้เป็นอย่างนั้น แต่กฎแห่งกรรมที่เกิดผลจากการกระทำที่เราทำให้ผู้อื่นได้รับความเดือดร้อนในอดีตนั้น ก็ยังมาตามส่งผลทำให้บ้านของลูกเกิดไฟไหม้ในชาติปัจจุบันนี้
บุญที่ทำให้ลูกมาเจอธุรกิจที่ดี และสามารถทำจนประสบความสำเร็จสูงสุดมีชื่อเสียงและคนรัก เป็นเพราะในชาตินั้นพุทธันดรที่ผ่านมา ลูกได้มีโอกาสมาเจอกับพ่อค้าคนหนึ่ง ซึ่งพ่อค้าคนนั้นก็คือเทพบุตรสุดหล่อของลูกในปัจจุบันนี้
ในตอนนั้นพ่อค้าท่านนี้ก็ได้เดินทางเพื่อหาซื้อผลิตผลทางการเกษตรที่หมู่บ้านของลูก และด้วยบุญที่ลูกทั้งสองได้ทำร่วมกันมา ไม่มีพรหมองค์ใดมาลิขิต จึงทำให้ลูกทั้งสองมาเจอกัน และเมื่อพ่อค้าได้เห็นหน้าลูกเป็นครั้งแรก เขาก็รู้สึกปิ๊งลูกในทันทีที่ได้เห็นเพราะรูปร่างหน้าตาของลูกในชาตินั้นเป็นคนที่สวยสง่า ต่างจากชาวไร่ชาวนาทั่วไปเป็นอย่างมาก
ถ้าจะให้พูดให้เห็นภาพ คือ ตัวลูกในชาตินั้นก็เหมือนกับนางฟ้าที่จำแลงแปลงกายมาเป็นมนุษย์ เพราะรูปร่างหน้าตารวมถึงผิวพรรณของลูกจะออกไปทางแขกขาวนิดๆ คือมีนัยน์ตาคม กลมโต ปากอิ่ม จมูกโด่ง ดูได้สัดได้ส่วนรับกับใบหน้าไปทุกจุด นอกจากนั้นผิวของลูกยังมีลักษณะสีขาวอมชมพู ดูมีน้ำมีนวล ด้วยเหตุนี้จึงทำให้เวลาที่ลูกไปอยู่ท่ามกลางเพื่อนผู้หญิงรุ่นราวคราวเดียวกัน จึงหาลูกเจอได้ง่าย เพราะลูกดูสะดุดตาและเป็นที่สะดุดใจแก่ผู้ที่ได้พบเห็นโดยทั่วไป
เพราะเหตุนี้นี่เอง หลังจากวันนั้น เขาก็เลยได้เทียวไล้เทียวขื่อไปมาหาสู่ที่บ้านของลูกเป็นประจำ โดยทำทีว่า จะไปหาซื้อสินค้าแต่ก็ซื้อไม่จบสักที ประมาณว่าซื้อแล้วซื้ออีกจนลูกรู้สึกผิดสังเกต และเมื่อลูกได้เริ่มสังเกตพฤติกรรมของเขา ลูกก็รู้ตัวในทันทีว่า พ่อค้าคนนี้เขาคงแอบชอบลูกอยู่ แล้วตัวลูกก็สังเกตใจของตัวเองก็แอบชอบเขาด้วยเหมือนกัน
ส่วนเหตุผลที่ลูกรู้สึกชอบในตัวเขาตั้งแต่แรกพบ ก็เป็นเหตุผลเดียวกับที่เขาชอบในตัวลูก นั่นคือความผูกพันที่ลูกทั้งสองมีต่อกันมาในอดีต มันเกิดขึ้นอยู่ในจิตสำนึกลึกๆซึ่งบอกไม่ถูกว่า เคยเจอมาที่ไหน รวมกับรูปร่างหน้าตาของเขาที่มีความหล่อเหลาอยู่ในระดับแนวหน้า แถมอัธยาศัยใจคอก็ดีมีความขยันมุ่งมั่นในการงาน ด้วยเหตุนี้จึงทำให้ลูกประทับใจในตัวเขาด้วยเช่นกัน
จนในที่สุด เมื่อลูกทั้งสองเริ่มมีความคุ้นเคยและสนิทสนมกันมากขึ้น ลูกก็ได้ตัดสินใจแต่งงานกับพ่อค้าคนนี้ จนมีอยู่วันหนึ่งได้มีเพื่อนของสามีซึ่งเป็นทหารของพระราชาองค์ที่ออกบวช ได้ชักชวนสามีและตัวลูกให้มาทำบุญที่วัด เมื่อลูกทั้งสองได้เข้ามาทำบุญที่วัดและได้มีโอกาสมาเจอกับพระมหาเถระองค์นั้นแล้ว ลูกทั้งสองจึงเกิดความศรัทธาและปลื้มปีติกับการทำบุญในครั้งนั้นเป็นอย่างมาก
หลังจากนั้น ลูกก็ได้ทำหน้าที่เป็นเพื่อนคู่คิดมิตรคู่บุญให้กับสามีหรือพ่อบ้านมาโดยตลอด ไม่ว่าจะเป็นภารกิจทางโลกหรือทางธรรม ซึ่งลูกก็สามารถทำหน้าที่ของภรรยาที่ดีไม่มีสิ่งใดขาดตกบกพร่องเลยแม้แต่น้อย
อย่างเวลาที่พ่อบ้านมีปัญหาหรือมีเรื่องไม่สบายใจ ลูกก็จะมาอยู่เคียงข้างทำหน้าที่เป็นเพื่อนคู่คิดที่คอยรับฟังปัญหา พร้อมกับหาทางแก้ไขเท่าที่ตัวลูกจะทำได้ จนทำให้พ่อบ้านมีกำลังใจและสามารถแก้ไขปัญหาเหล่านั้นให้ผ่านพ้นไปได้ในทุกๆ ครั้งนอกจากจะเป็นเพื่อนคู่คิดในภารกิจทางโลกแล้ว ลูกยังทำหน้าที่เป็นมิตรคู่บุญในภารกิจทางธรรมด้วย ไม่ว่าพ่อบ้านจะรับบุญใดๆ ที่ได้รับมอบหมาย ลูกก็จะคอยเป็นฝ่ายสนับสนุนและคอยรับบุญในทุกกิจการงานบุญที่พ่อบ้านคิดที่จะทำอย่างเต็มที่เต็มกำลังในทุกกิจการงานบุญ
คือ ตอนแรกๆ ก็ตามเทพบุตรพ่อบ้านมาวัดก่อน ซึ่งตอนแรกก็ยังไม่ค่อยเข้าใจเท่าไร แต่ก็ไม่ขัดใจ แต่พอเธอเข้าใจแค่นั้นนะ เธอทำแบบยกกำลังเลย เป็นผู้นำบุญ ยอดกัลยาณมิตรที่สุดยอดเลย ผังนี้ก็ติดตัวมา
ยกตัวอย่างเช่น เวลาที่พ่อบ้านได้นิมนต์คณะสงฆ์มาฉันภัตตาหารเพลที่บ้านนั้น  ลูกก็จะคอยเป็นธุระในการจัดเตรียมงานบุญทุกอย่าง ไม่ว่าจะเป็นสถานที่ที่ใช้ในการจัดงาน รวมถึงภัตตาหารหวานคาว และ
เครื่องบูชาธรรมแด่คณะสงฆ์ เป็นต้น
ด้วยผลแห่งบุญที่ลูกเป็นคนทำอะไรก็ทำอย่างเต็มที่เต็มกำลังในทุกๆ ด้าน ไม่ว่าจะเป็นงานทางโลกหรืองานทางธรรม จึงเป็นสาเหตุที่ทำให้ลูกได้มาเจอกับธุรกิจที่ดีๆ อย่างที่ลูกได้เจออยู่ในขณะนี้ และเป็นคนที่ทำอะไรทำจริง
ส่วนสาเหตุที่ทำให้ลูกประสบความสำเร็จสูงสุด เป็นเพราะในชาติที่ผ่านมา ช่วงที่พ่อบ้านได้เกิดไอเดียในการรวมกลุ่มพ่อค้าและเกษตรกรเพื่อสร้างเครือข่ายทางธุรกิจ ลูกและสามีก็ถือโอกาสทำหน้าที่กัลยาณมิตรชักชวนกลุ่มคนเหล่านั้นให้มาร่วมบุญในทุกๆ บุญที่หมู่คณะจัดขึ้น บุญนี้ส่งผลให้ปัจจุบันมีดวงปัญญาแตกฉานเกี่ยวกับเรื่องการชี้ ชวน เชียร์ชม ให้กำลังใจ คือ จะมีวิธีการพูดที่ใครฟังแล้วอาจหาญร่าเริงเบิกบานอยากทำตาม นี่เพราะบุญที่ชักชวนกลุ่มคนเหล่านั้นให้มาร่วมบุญในทุกๆ บุญที่หมู่คณะจัดขึ้น
ลูกทั้งสองได้ทำหน้าที่เป็นต้นบุญต้นแบบในการสร้างบารมีที่ดี โดยทำบุญทุกบุญอย่างเต็มที่เต็มกำลังในทุกๆ ครั้ง และเมื่อทำบุญแล้ว ลูกยังคอยตามปลื้มปีติในบุญที่ตัวเองได้ทำอีกด้วย นอกจากนั้นลูกทั้งสองยังไม่เคยขัดแย้งเรื่องการทำบุญเลยสักครั้งเดียว จะขัดแย้งกันเรื่องอื่นมากกว่า
ด้วยผลจากการทำบุญในทุกๆ บุญ โดยไม่มีข้อแม้ ข้ออ้าง เงื่อนไข อีกทั้งยังเป็นต้นบุญต้นแบบในการสร้างบารมีให้กับผู้อื่นมาโดยตลอด จึงทำให้ลูกทั้งสองต่างประสบความสำเร็จในหน้าที่การงานอย่างสูงสุด
ในชาติปัจจุบัน
ส่วนบุญที่ทำให้ลูกมีชื่อเสียงและมีคนรักเป็นเพราะว่า เวลาที่ลูกทำบุญ ลูกมักจะอธิษฐานให้ร่ำรวยเป็นมหาเศรษฐี ขอให้มีทรัพย์มากมายจะได้มีทรัพย์ไว้ใช้สร้างบารมีอย่างเต็มที่ นอกจากนั้นลูกยังอธิษฐานขอให้ตัวเองได้เป็นผู้นำในการสร้างบารมี ให้มีสมัครพรรคพวกมากมาย ให้มีชื่อเสียงขจรขจายและเป็นที่รักของทุกๆ คนที่ได้พบเห็น ซึ่งในพุทธันดรที่ผ่านมา ลูกก็เป็นที่รักของทุกๆ คนเหมือนในชาตินี้
เพราะในชาตินั้น ตัวลูกก็มักจะดูแลและคอยให้กำลังใจทุกๆ คนที่ลูกได้รู้จัก นอกจากนั้นลูกยังมีจิตยินดีอยากให้ทุกคนที่มาร่วมทำธุรกิจ หรือทุกคนที่ร่วมสร้างบารมีกับหมู่คณะได้รวยๆ กันทุกๆ คน ซึ่งลูกก็ทำด้วยความจริงใจ ผังนี้ติดมา ทำให้มีคนรักชื่อเสียงดี ด้วยผลจากการที่ลูกเป็นคนมีปิยวาจา ชอบให้กำลังใจผู้อื่นด้วยความจริงใจมารวมกับอานิสงส์จากการอธิษฐานจิต ตอกย้ำซ้ำๆ อย่างต่อเนื่อง จึงเป็นผลทำให้ลูกมีชื่อเสียงและเป็นที่รักของคนเป็นจำนวนมากอย่างในชาติปัจจุบัน
สำหรับสิ่งดีๆ ที่ลูกได้เจออยู่ในชาติปัจจุบันล้วนแต่เป็นผลการกระทำในชาติที่ผ่านมาของลูกทั้งสิ้น เพราะในชาติที่ผ่านมานั้น ลูกจะยึดหลักสังคหวัตถุ ๔ ในการดำเนินชีวิต โดยที่ก็ไม่รู้ว่ามันเป็นหลักธรรม กล่าวคือ
ข้อที่ ๑ ลูกมีนิสัยรักการให้ ด้วยความที่ลูกทนเห็นใครจนไม่ค่อยได้ ลูกจึงชอบให้วิทยาทานและให้ธรรมทาน วิทยาทาน คือให้ความรู้ แนะนำวิธีทำมาหากินที่จะให้พ้นจากความจนแล้วมารวยในชาติปัจจุบัน แล้วก็ให้ธรรมทานคือ ให้สั่งสมบุญ ให้รวยไปถึงชาติหน้า
ที่ผ่านมา ในชาติปัจจุบันคงให้แค่วิทยาทานยังไม่ถึงกับให้ธรรมทาน แต่ตอนนี้จะเป็นจุดเริ่มต้นในการให้ธรรมทาน เพราะการทำทานนั้นคือมูลเหตุสำคัญที่สุดที่จะทำให้คนจนกลายเป็นคนจนยากขึ้น หรือเป็นคนรวย พูดง่ายๆ ทำให้คนจนกลายเป็นคนรวยส่วนคนที่รวยอยู่แล้วก็จะรวยยิ่งขึ้นไปอีกแม้บางคนอาจจะไม่รวยฉับพลันทันทีในชาตินี้เพราะอาจด้วยวิบากกรรมใดๆ ที่เขาเคยทำเอาไว้มาตัดรอนก็แล้วแต่ แต่อย่างน้อยบุญจากการทำทานที่เราได้สั่งสมเอาไว้ในภพชาติปัจจุบันนี้ ก็จะติดตามตัวเราไปส่งผลในภพชาติเบื้องหน้าอย่างแน่นอน
ข้อที่ ๒ คือ มีปิยวาจา ในชาติที่ผ่านมาลูกเป็นคนที่มีปิยวาจาเป็นเลิศ เพราะโดยปกติลูกชอบพูดให้กำลังใจผู้อื่นด้วยถ้อยคำอันเป็นที่รัก คือ เป็นถ้อยคำที่สุภาพไพเราะและมีความอ่อนหวาน และเต็มไปด้วยความรักและปรารถนาดี คำพูดที่ออกมาล้วนมีแต่คำดีๆที่เป็นประโยชน์และมีความจริงใจ
ข้อที่ ๓ อัตถจริยา ในชาติที่ผ่านมาลูกเป็นคนที่มีน้ำใจงดงาม ชอบช่วยเหลือเกื้อกูลผู้อื่น โดยเฉพาะผู้ที่ได้รับความเดือดร้อนอยู่เสมอ ดังนั้นใครก็ตามที่ลูกรู้จักหรือรู้ว่าเขาได้รับความเดือดร้อน ลูกก็อยากให้เขาเหล่านั้นมีความสุข จะคอยให้กำลังใจ คอยแก้ไขปัญหาและพาทุกคนไปสู่จุดหมาย

ข้อที่ ๔ สมานัตตตา ในชาติที่ผ่านมาด้วยความที่ลูกเป็นคนวางตัวดี และทำตัวให้เป็นที่รัก ที่นับถือ นั่นก็คือการปฏิบัติตัวในหลักสังคหวัตถุ ๔ ใน ๓ หมวดธรรมเบื้องต้นได้แก่ การที่ลูกเป็นผู้ให้ มีวาจาสุภาษิต เป็นผู้ที่ทำตนให้เป็นประโยชน์ทั้งต่อตนเองและผู้อื่น ดังนั้น เวลาที่ใครเห็นหรือรู้จักลูกเขาเหล่านั้นก็จะรู้สึกรักเคารพนับถือและเกรงใจลูกไปพร้อมๆกัน และด้วยเหตุนี้จึงทำให้ลูกเป็นบุคคลที่ใครๆ ก็อยากเข้าใกล้วางตัวพอดีๆ เข้าใกล้แล้วร่มเย็นเหมือนเข้าใกล้ร่มไม้ใหญ่ คือเป็นบุคคลที่น่ารัก ใครก็อยากจะมอบความรักและความปรารถนาดีให้
ลูกมีบุพกรรมใดมาจ่อ เพื่อตัดรอนอยู่หรือไม่ ถ้ามี ต้องแก้ไขและป้องกันอย่างไร  สำหรับวิบากกรรมที่ตัวลูกทำในอดีตและคอยจ้องส่งผลเพื่อมาตัดรอนชีวิตของลูกนั้นจริงๆ แล้ว ก็มีอยู่เหมือนกัน ซึ่งวิบากกรรมดังกล่าว คือ วิบากกรรมจากกรรมตระหนี่ที่ลูกเคยทำมาในหลายๆ ชาติมารวมกันซึ่งวิบากกรรมเหล่านี้ก็พร้อมที่จะส่งผลอยู่ตลอดเวลา กล่าวคือ ถ้าลูกเผลอหรือประมาทในการสร้างบารมี สร้างคุณงามความดี เผลอเป็นเสร็จ วิบากกรรมตระหนี่จะได้ช่องเสียบเลย
ดังนั้น ลูกต้องหมั่นสั่งสมบุญทุกบุญอย่างเต็มที่เต็มกำลัง และต้องทำชนิดที่เรียกว่า ไม่ให้มีช่องว่างหรือมีระหว่างให้วิบากกรรมได้ช่องส่งผล เพราะถ้าบุญที่เราทำขาดช่วงขาดตอนและไม่หนาแน่นเพียงพอ ชีวิตของเราก็จะเหมือนกับตาข่ายหรือผนังห้องสังกะสีผุๆ ที่มีรูพรุนเต็มไปหมด
เมื่อกำลังบุญในตัวของเรามีช่องโหว่ หรือไม่หนาแน่นเพียงพอ วิบากกรรมที่เราเคยทำเอาไว้ก็จะอาศัยช่องโหว่เหล่านั้นมาตัดรอนบุญที่เราเคยทำ ถ้าวิบากกรรมได้ช่องส่งผลแทนที่เราจะมีทุกอย่างพร้อมตั้งแต่เกิด เรากลับต้องมาลำบากก่อนที่จะมีทุกอย่างพร้อมเหมือนชาติปัจจุบันของลูก เป็นต้น หากเราสั่งสมบุญอย่างเต็มที่ ทั้งทาน ศีล  ภาวนา จนกำลังบุญในตัวหนาแน่นจนไร้ช่องโหว่ เราก็จะเหมือนอยู่ในห้องนิรภัยที่ไม่มีช่องว่างให้วิบากกรรมได้ช่องมาตัดรอนหรือส่งผลได้อีก
นอกจากนั้น เมื่อเราทำบุญทุกบุญอย่างเต็มที่แล้ว เราต้องคอยตามตรึกระลึกนึกถึงบุญทุกบุญอย่างตลอดต่อเนื่องอีกด้วย เวลานึกก็ต้องนึกทบทวนบุญด้วยความปลื้มปีติที่เราไม่เป็นคนตระหนี่และได้ทำบุญในแหล่งของเนื้อนาบุญอันเลิศ
ที่สำคัญที่สุด ลูกก็ต้องตั้งใจปฏิบัติธรรมให้เข้าถึงพระธรรมกายภายใน เพื่อให้สายบุญที่ลูกเคยทำมาทั้งหมดได้เชื่อมติดกับศูนย์กลางกายของลูกตลอดเวลา และหากลูกสามารถปฏิบัติได้ตามนี้ ตัวของลูกก็จะปลอดภัยตลอดเส้นทางของการสร้างบารมี นี่ก็เป็นสิ่งที่ลูกจะต้องศึกษาเรียนรู้เอาไว้ให้ดี
๑๘ กันยายน พ.ศ. ๒๕๕๒

๑๓....ดาวน์ไลน์...ดาวรวย
ทีมงานที่ทำธุรกิจด้วยกัน ณ ปัจจุบันนี้เป็นกลุ่มบุคคลที่เคยทำบุญร่วมกันมาใช่หรือไม่คะ

ในหมู่ของผู้ที่ร่วมธุรกิจ บางคนก็เป็นผู้ที่เคยร่วมบุญกับลูกตั้งแต่ครั้งพุทธันดรที่แล้วและบางส่วนก็ได้มาเจอกับลูกเพราะว่าบุญเก่าที่เคยทำร่วมกันมาในอดีต ส่งผลให้มาเจอกันอีก ในชาตินี้จึงได้ลูกเป็นผู้นำในการทำธุรกิจ ซึ่งนับเป็นโอกาสและจังหวะที่ดีของดาวน์ไลน์ทั้งหลายที่จะได้รู้โนว์ฮาวของอัพไลน์ว่า ทำอย่างไรถึงได้รวยขนาดนี้ท่านมีเทคนิควิธีการอย่างไรจึงก้าวกระโดดขึ้นมาจากคนธรรมดาได้มาเป็นถึงมงกุฎทูต ๒ผู้สถาปนาทั้ง ๒ คน ซึ่งในโลกนี้มีเพียงแค่ ๑๔ คู่เท่านั้น คู่ที่ ๑๕ ก็ยังไม่ปรากฏขึ้นมาเป็นเวลานานแล้ว
ดังนั้น เมื่ออัพไลน์ทำอย่างไร ก็ให้ทำตามที่อัพไลน์ทำ ให้ว่าอย่างไรว่าตามกัน เพราะเมื่อถึงเวลารวยก็จะได้รวยพร้อมๆ กัน ทั้งอัพไลน์และดาวน์ไลน์
๒๑ กันยายน พ.ศ. ๒๕๕๒

๑๔...ประสบอุบัติเหตุ
ลูกประสบอุบัติเหตุพร้อมกับหลานสาวที่เป็นเลขาฯ ของลูก ซึ่งเขาเป็นคนขับ รถหมุนกระแทกกำแพงบนทางด่วน เพลาหัก ล้อหน้า๒ ข้างหลุด พอรถจอดนิ่ง ลูกก็เอามือลูบพระหลวงปู่วัดปากน้ำ รุ่น ๑ ที่อดีตสามี*มอบให้ ทำไมเราจึงรอดมาได้อย่างปาฏิหาริย์คะ*กรณีที่ปัจจุบันสามีบวชเป็นพระภิกษุ จะใช้สรรพนามเรียกกันว่า อดีตสามีและอดีตภรรยา

สาเหตุที่ทำให้ลูกประสบอุบัติเหตุพร้อมกับหลานสาวที่เป็นเลขาฯ เป็นเพราะในหลายๆพุทธันดรที่ผ่านๆ มา ไม่ใช่พุทธันดรที่แล้วนะพุทธันดรที่แล้วเป็นผู้หญิง ลูกและหลานสาวเกิดเป็นกุลบุตรในตระกูลพ่อค้าที่เป็นเศรษฐีในเมือง และสองคนก็เป็นเพื่อนรักกัน
มีอยู่วันหนึ่ง ลูกต้องทำธุระอีกเมืองหนึ่งแต่ไม่อยากเดินทางคนเดียว ลูกก็เลยชวนเพื่อนรักคนนี้ขี่ม้าออกจากเมืองไปด้วยกัน แต่ด้วยความเป็นหนุ่มวัยคะนอง ชอบประลองความเร็ว จึงแข่งกันควบม้าออกจากประตูเมืองอย่างรวดเร็ว ในขณะนั้นเองก็ได้มีรถม้าอีกคันหนึ่ง ซึ่งบรรทุกของมาเต็มคันกำลังวิ่งออกจากจุดตรวจ และกำลังจะเลี้ยวเข้าประตูเมือง
ทันทีที่รถม้าคันนั้นพ้นโค้ง ตัวลูกและเพื่อนที่กำลังขี่ม้ามาอย่างรวดเร็วก็ได้ประจันหน้ากับรถม้าที่วิ่งสวนทางเข้ามา ด้วยความตกใจตัวลูกและเพื่อนจึงบังคับม้าหลบได้อย่างหวุดหวิด แต่ก็เสียหลัก จนลูกและเพื่อนต่างล้มกลิ้งไปอยู่ข้างทาง ส่วนรถม้าบรรทุกของคันนั้นก็พยายามหักหลบเช่นกัน แต่เพราะความกะทันหันจึงทำให้รถม้าบรรทุกของคันนั้นล้มคว่ำลง แต่ก็ถือว่าโชคดีที่เหตุการณ์ในครั้งนี้ไม่มีใครบาดเจ็บถึงตาย
แม้อุบัติเหตุครั้งนี้จะไม่มีใครเป็นอะไรมาก แต่สาเหตุก็มาจากความคะนองของลูกและเพื่อน ซึ่งก็คือหลานสาวของลูกในชาตินี้จึงทำให้กรรมในครั้งนี้ได้กลายเป็นผังติดตัวเมื่อได้ช่องส่งผลก็ทำให้ลูกและหลานสาวต้องมาประสบอุบัติเหตุในชาตินี้
นอกจากกรรมในครั้งนี้ ยังมีวิบากกรรมหนึ่ง ซึ่งลูกและหลานสาวได้ทำในชาติเดียวกัน มีอยู่วันหนึ่งลูกกับหลานสาวได้พยายามแกล้งคู่แข่งทางการค้า ด้วยการไปคลายหมุดยึดล้อเกวียนของพ่อค้าที่เป็นคู่แข่ง ซึ่งกำลังจะไปค้าขายในเมืองเดียวกันกับลูก ทำให้เกวียนของพ่อค้าคนนั้นล้อหลุดระหว่างเดินทางจนเกวียนล้มพังทั้งคัน ด้วยกรรม ๒ กรรมนี้มารวมกันส่งผล จึงทำให้ลูกและหลานสาวต้องมาประสบอุบัติเหตุ
แต่ด้วยอานุภาพพระของขวัญของหลวงปู่วัดปากน้ำที่ลูกนำติดตัว ท่านได้ลงซ้อนรักษาชีวิตลูกไว้ ด้วยเหตุนี้จึงทำให้ลูกและหลานสาวไม่เป็นอะไร อีกทั้งกรรมปาณาติบาตในอดีตก็ยังไม่ได้ช่องส่งผล

๑๕…เลขาฯ คนสนิท
หลานสาวของลูกในชาตินี้ ที่เป็นเลขาฯของลูก เป็นหลานที่สนิทกันที่สุด อดีตชาติเคยเกี่ยวข้องกับลูกมาอย่างไร สร้างบารมีกับหมู่คณะมาอย่างไรคะ

หลานสาวของลูกในชาตินี้ เมื่อพุทธันดรก่อนๆ โน้น ก็ได้มาเกิดเป็นเพื่อนรักของลูกซึ่งในชาตินั้นก็คือชาติเดียวกันกับที่ลูกและเธอได้เคยสร้างวิบากกรรมร่วมกัน นั่นก็คือวิบากกรรมจากการขี่ม้าโดยประมาท จนทำให้ผู้อื่นรวมทั้งตัวของลูกเองต้องมาประสบอุบัติเหตุตอนเป็นผู้ชาย และกรรมจากการแกล้งคลายหมุดยึดล้อเกวียนของพ่อค้าคู่แข่ง จนเกวียนของพ่อค้าคนนั้นล้มพังทั้งคัน จากวิบากกรรมที่ทำร่วมกันมาในชาตินั้น จึงเป็นเหตุทำให้เธอและลูกต้องมาประสบอุบัติเหตุในชาติปัจจุบัน
สำหรับพุทธันดรที่ผ่านมา หลานของลูกก็ได้มาเกิดเป็นน้องสาวของลูก และเมื่อตอนที่ลูกและสามีเริ่มรวมกลุ่มเพื่อนๆ ทำธุรกิจแบบเครือข่าย ลูกก็เลยชักชวนเธอให้มาช่วยงานของลูก ซึ่งเธอก็ได้ช่วยงานลูกได้เป็นอย่างดี และเมื่อเธอได้ย้ายมาช่วยงานที่บ้านลูกจึงได้ทำหน้าที่กัลยาณมิตรโดยชักชวนให้เธอได้มาทำบุญที่วัดใหญ่ และก็ได้มาพบกับพระมหาเถระพระองค์นั้น จนสุดท้ายเธอมีศรัทธาและได้ร่วมสร้างบารมีกับลูกเรื่อยมาผังนี้จึงติดตัวมา
เมื่อพุทธันดรที่ผ่านมา หลานสาวของลูกก็ทำหน้าที่เป็นฝ่ายกองเสบียงที่ดีคนหนึ่ง อกจากนั้นยังมีผลการปฏิบัติธรรมที่ดีสามารถเข้าถึงพระธรรมกายและกลับดุสิตบุรีได้ในที่สุด

๑๖...เหตุที่เป็นอัมพาต
บุพกรรมใดทำให้เตี่ยนอนป่วยเป็นอัมพาตเกือบ ๓ ปี

วิบากกรรมที่ทำให้เตี่ยต้องมานอนป่วยเป็นอัมพาตเกือบ ๓ ปี เพราะเมื่อหลายชาติก่อนๆ โน้น เตี่ยของลูกเกิดในครอบครัวเกษตรกรรม ทำอาชีพเลี้ยงสัตว์ส่งขายให้เขาฆ่า แต่เตี่ยไม่ใช่พ่อของลูกในพุทธันดรที่ผ่านมาคนละคนกัน
เวลาที่ท่านนำสัตว์ไปขาย ท่านมักจะมัดแข้งมัดขาสัตว์เอาไว้ เช่น ถ้าเป็นลูกวัวจะมัดขา ๔ ข้าง เอาไม้สอดแล้วนำไปส่งขายในตลาด ถ้าส่งครั้งละมากๆ ก็จะมัดเป็นกลุ่ม ๆ ท่านได้ทำอาชีพนี้มาอย่างต่อเนื่องตั้งแต่วัยรุ่นจนถึงเริ่มเป็นผู้ใหญ่ หลังจากนั้นท่านก็เลิกทำอาชีพนี้ ด้วยวิบากกรรมในครั้งนี้ เมื่อได้ช่องส่งผล ก็ทำให้เตี่ยต้องมาเป็นอัมพาตก่อนจะเสียชีวิตในที่สุด

๑๗...บุญก็ทำ เจ้าก็ไหว้
แม่ของลูกรักการทำบุญ แต่ก็ชอบไหว้เจ้าลูกจะชอบชวนท่านทำบุญกับหมู่คณะ และทันทีที่ท่านทราบว่า ลูกเป็นประธานกองกฐินสร้างอาคาร ๑๐๐ ปีคุณยายอาจารย์ฯ ท่านก็ร่วมบุญกับลูกทันที บุญนี้จะส่งผลอย่างไรกับท่านต่อไปคะ

แปลว่าตอนนี้ท่านยังไม่เข้าใจเกี่ยวกับเรื่องการทำบุญและความเป็นจริงของชีวิต แต่ทำตามประเพณี
ในกรณีทั่วไป สำหรับผู้ที่ศรัทธาในการไหว้เจ้า และการสร้างบุญบูชาเทพเจ้าในแบบที่ยังไม่เข้าใจเรื่องราวความเป็นจริงของชีวิตและทำอย่างนี้เรื่อยๆ จนกระทั่งหมดอายุขัยพวกเขาเหล่านั้นเมื่อละโลกก็จะไปเป็นภุมเทวาที่มีวิมานอยู่ที่ศาลเจ้าที่ตนเองไปไหว้เป็นประจำนั่นเอง
ในกรณีที่ชอบไหว้เจ้าควบคู่ไปกับการทำบุญในพระพุทธศาสนาแบบตามประเพณีหรือทำตามที่มีคนมาบอกมาชวน แต่ก็เป็นแบบที่ยังไม่เข้าใจในเรื่องการสร้างบารมี คือชวนก็ทำ ก็จะมีภพภูมิที่สูงขึ้นอีกหน่อย คืออัพเกรดไปเป็นเทวดาที่อยู่ชั้นจาตุมหาราชิกาโดยมักจะไปเป็นคนธรรพ์อยู่ในกลุ่มที่มีความศรัทธาในเทพเจ้าเหมือนๆ กัน
ในกรณีคุณแม่ของลูก ถ้าลูกอยากให้คุณแม่ไปดุสิตบุรี ลูกจะต้องแนะนำให้คุณแม่เข้าใจในเรื่องการสร้างบารมี ซึ่งตัวลูกก็ต้องเข้าใจก่อน และให้ท่านมีศรัทธาในพระรัตนตรัย เคารพกราบไหว้เฉพาะพระรัตนตรัยแต่เพียงอย่างเดียวเท่านั้นแล้วก็ชวนท่านหมั่นสร้างทานบารมีกับหมู่คณะไม่ว่าจะเป็นบุญเล็ก บุญน้อย บุญใหญ่ ก็ให้ท่านทำเต็มที่ เต็มกำลัง แล้วชักชวนให้ผู้อื่นทำด้วย
แต่แค่นั้นก็ยังไม่พอ ต้องแนะนำให้คุณแม่รักษาศีล ๕ และรักษาศีล ๘ ในวันพระเป็นประจำ แล้วก็หมั่นเจริญสมาธิภาวนาจนกระทั่งท่านเห็นองค์พระภายในตัว ชัด ใสสว่าง และให้อธิษฐานจิตให้ได้สร้างบารมี
กับหมู่คณะ ตามติดไปดุสิตบุรี วงบุญพิเศษเขตบรมโพธิสัตว์ ไปทุกภพทุกชาติ ถ้าทำได้ดังนี้ คุณแม่ก็จะสามารถตามลูกสาวไปสร้างบารมีกับหมู่คณะ และกลับดุสิตบุรีได้ คือ ตอนยังมีชีวิตอยู่จะทำอะไรก็ได้ทั้งนั้น ก็ต้องแนะนำให้ท่านดังกล่าวนั่นแหละ

๑๘...สองพี่น้องนักสร้างบารมี
ลูกชายและลูกสาวของลูก ทำไมเขารักกันมาก ผูกพันกันมาก ไม่เคยทะเลาะกันเลยจนใครๆ ก็ต้องแปลกใจ และบุญใดที่ทำให้เขาทั้งสองเรียนเก่งมาก ได้เกรด ๔ ทุกวิชาคะ

สำหรับลูกชายและลูกสาวของลูกในชาติปัจจุบัน เมื่อพุทธันดรที่ผ่านมา ต่างคนต่างเกิดคนละครอบครัว ไม่ได้เกิดมาเป็นลูกของลูกเหมือนอย่างในชาตินี้
ลูกสาวของลูกในชาตินั้นได้เกิดเป็นบุตรสาวของครอบครัวคหบดีที่มีฐานะร่ำรวยคนหนึ่ง
ส่วนลูกชายของลูกในชาตินั้นก็ได้เกิดมาเป็นบุตรชายของครอบครัวคหบดีที่มีฐานะร่ำรวยอีกครอบครัวหนึ่งด้วยเช่นกัน ครอบครัวของทั้งคู่ในพุทธันดรที่ผ่านมาต่างก็เข้าวัดและศรัทธาในพระมหาเถระด้วยกันทั้งคู่ ดังนั้น เวลาที่ครอบครัวทั้งสองได้มาทำบุญที่วัด คุณพ่อคุณแม่ก็จะนำทั้งคู่มาทำบุญที่วัดด้วยเสมอ ด้วยเหตุนี้จึงทำให้ทั้งคู่ต่างได้เข้าวัดปฏิบัติธรรมตั้งแต่ยังเด็ก และมีผลปฏิบัติธรรมที่ดี สามารถเข้าถึงพระธรรมกายภายในได้ และด้วยความที่ครอบครัวของทั้งคู่ต่างมาวัดอยู่เป็นประจำ จึงเป็นเหตุทำให้ทั้งคู่ได้มาเจอกันและได้เป็นเพื่อนรักกันในที่สุด
เมื่อทั้งคู่เติบโตเป็นผู้ใหญ่ ได้ตัดสินใจลงทุนทำธุรกิจร่วมกัน แต่ต่อมาภายหลังทั้งคู่กลับมีเรื่องไม่เข้าใจกัน เพราะมีบุคคลที่สามที่ทำตัวเป็นผู้ปรารถนาดีแต่ประสงค์ร้ายเอาเรื่องของอีกฝ่ายหนึ่งไปพูดให้อีกฝ่ายหนึ่งเข้าใจผิด เพื่อหวังผลประโยชน์ทางธุรกิจ ซึ่งเป็นผลทำให้ทั้งคู่ผิดใจกัน และไม่ยอมพูดคุยกันนับตั้งแต่นั้นเป็นต้นมา
แต่ถึงกระนั้น ทั้งคู่ต่างก็ยังมาทำบุญที่วัดเป็นปกติ คือ เรื่องส่วนตัวก็เรื่องส่วนตัว  แต่เรื่องมาสร้างบารมีก็มาสร้างบารมี เพียงแต่ว่าต่างคนต่างมา ต่างคนต่างไป ถ้าใครเห็นอีกฝ่าย ก็พยายามหลบหน้าหลบตากันไม่อยากเจอกัน เพราะต่างคนต่างเข้าใจผิดจากบุคคลที่สามจึงรู้สึกขุ่นข้องหมองใจด้วยกันทั้งคู่
แต่สุดท้ายก็ได้มีนางเอกขี่ม้าขาวเข้ามาช่วยคลี่คลายสถานการณ์อันตึงเครียดของทั้งคู่ซึ่งนางเอกผู้นั้นจะเป็นใครไม่ได้เลยถ้าไม่ใช่ตัวลูก ก็เพราะด้วยเหตุที่ตัวลูกมีความสนิทสนมคุ้นเคยกับครอบครัวของทั้งคู่ พอลูกได้ทราบข่าวว่า ทั้งคู่มีปัญหา ด้วยความเอ็นดูที่ตัวลูกได้เห็นทั้งสองต่างเข้าวัดมาทำบุญกันตั้งแต่เด็ก ประกอบกับตัวลูกมีหัวใจของยอดกัลยาณมิตร ลูกจึงพยายามเข้าไปคอยประสานรอยร้าวที่เกิดขึ้นในครั้งนี้
แม้ในช่วงแรกๆ ทั้งคู่จะไม่ยอมมาปรับความเข้าใจกัน หรือมาพบกันก็ตาม แต่ด้วยความพยายามของลูกกับดวงปัญญาของลูกที่จะทำให้ทั้งคู่มาคืนดีกันให้ได้ ในที่สุดทั้งคู่ก็ใจอ่อนจนได้มาพบกัน และปรับความเข้าใจกันในที่สุด หลังจากที่ทั้งคู่กลับมาคืนดี และมีความเข้าใจที่ตรงกันแล้วทั้งคู่ก็มีความรักและผูกพันกับตัวลูกมาก ต่างอธิษฐานจิตร่วมกันว่า นับตั้งแต่นี้เป็นต้นไป ไม่ว่าจะมีอะไรเกิดขึ้นระหว่างเรา ก็ขอให้เราทั้งสองอย่าได้ทะเลาะกันอีกเลย และถ้ามีเหตุอันใดที่ทำให้เราไม่เข้าใจกันเกิดขึ้น ก็ขอให้เราทั้งสองพูดคุยกันด้วยเหตุผลจนกว่าจะเข้าใจ และขอให้เราต่างรักกันฉันพี่น้องตลอดไป
ด้วยผลจากการอธิษฐานจิตร่วมกันในชาตินั้นมารวมกับความผูกพันฉันพี่น้องของทั้งคู่ที่มีให้กันมาโดยตลอด จึงเป็นผลทำให้ชาติปัจจุบันทั้งคู่ได้มาเกิดเป็นพี่น้องร่วมสายโลหิตกัน และด้วยความที่ทั้งคู่ต่างสั่งสมบุญกับหมู่คณะร่วมกันมาตั้งแต่เด็กรวมกับความเคารพนับถือที่ทั้งคู่ต่างเคารพรักในตัวลูกประดุจมารดาคนหนึ่งในชาตินั้น ด้วยเหตุนี้จึงทำให้ทั้งคู่ได้มาเกิดเป็นลูกชายและลูกสาวของลูกในชาติปัจจุบัน
ส่วนสาเหตุที่ทำให้เขาเกิดมามีทุกอย่างพร้อม ไม่ต้องมีชีวิตที่ลำบากตั้งแต่วัยเด็กเหมือนลูก เป็นเพราะผลบุญที่ทั้งคู่ต่างได้สั่งสมอย่างเข้มข้นในชาติที่ผ่านมา เรียกได้ว่าสร้างบารมีกันตั้งแต่ยังเด็กจนถึงวาระสุดท้ายของชีวิต ด้วยผลแห่งบุญที่ทั้งคู่ได้สั่งสมมาจึงทำให้ทั้งคู่ได้มาเกิดในช่วงที่ครอบครัวของลูกมีทุกอย่างพร้อม
แม้ชาติที่แล้วทั้งคู่จะสั่งสมบุญมาอย่างตลอดต่อเนื่องตั้งแต่ยังเด็ก แต่ถึงกระนั้นก็อย่าได้ประมาท ลูกต้องคอยดูแลให้ทั้งสองคนหมั่นสั่งสมบุญอย่างต่อเนื่อง เพื่อให้บุญที่เขาทั้งคู่เคยทำมามีความเข้มข้นและหนาแน่นกว่าในชาติที่ผ่านมา
ในพุทธันดรที่ผ่านมา ทั้งคู่ต่างก็เป็นฝ่ายกองเสบียงเกรด A++ และก็ได้ทำหน้าที่ไปจนตลอดชีวิต นอกจากนั้นทั้งคู่ยังมีผลการปฏิบัติธรรมที่ดี สามารถเข้าถึงพระธรรมกายตั้งแต่ยังเด็ก และสามารถกลับดุสิตบุรีได้ในที่สุด และด้วยเหตุที่ทั้งคู่ต่างรักในการปฏิบัติธรรม และสามารถเข้าถึงพระธรรมกายได้ตั้งแต่ยังเด็กนี่เอง จึงเป็นผลทำให้ทั้งคู่เรียนหนังสือเก่งและสมองดีตั้งแต่เด็ก
ดังนั้น ในชาตินี้ลูกต้องคอยประคับประคองลูกทั้งสองคนให้ดี แล้วเขาทั้งสองจะกลายเป็นกำลังสำคัญให้กับครอบครัวรวมถึงหมู่คณะด้วย

๑๙...พี่สาวสุด love
น้องสาวคนเล็กของลูกรู้สึกผูกพันกับลูกมาก จนบางครั้งเธอรู้สึกหวงลูกและชอบพูดเสมอว่า อยากเกิดมาเจอกันอีก อดีตชาติเราเคยเป็นอะไรกันมาคะ
คุณครูไม่ใหญ่
เมื่อพุทธันดรที่ผ่านมา น้องสาวคนเล็กได้เกิดเป็นลูกสาวของลูก และด้วยความผูกพันที่ต่างมีให้กันตั้งแต่ภพชาตินั้น ทำให้ชาติปัจจุบันน้องสาวของลูกจึงรักและมีความผูกพันในตัวลูกเป็นอย่างมาก
ส่วนเหตุที่ทำให้น้องสาวไม่ได้เกิดมาเป็นลูกสาวของลูกเหมือนชาติที่ผ่านมา เป็นเพราะในชาติที่ผ่านมานั้น แม้เธอจะทำบุญร่วมกับลูกอยู่เสมอ แต่ในการสั่งสมบุญของเธอนั้นกลับไม่เข้มข้นเท่ากับที่ตัวลูกได้ทำ
ทำนองเดียวกันกับที่ใครๆ หลายคนชอบคิดว่า เวลาที่พ่อแม่ของเราทำบุญก็เหมือนกับเราได้ทำบุญด้วย หรือบางทีลูกทำบุญ แม่ก็บอกเงินของเอ็งก็เหมือนกับเงินของแม่ เอ็งทำแม่ก็ได้ ซึ่งความเป็นจริงมันไม่ได้เป็นเช่นนั้น เพราะงบบุญของแต่ละคนล้วนเป็นสมบัติเฉพาะตัว ใครทำใครก็ได้ ใครไม่ทำก็ไม่ได้
ดังนั้นจึงเป็นผลทำให้ผลบุญของเธอและของลูกไม่เสมอกัน นอกจากนั้นยังมีเศษกรรมจากกรรมตระหนี่ที่เธอเคยทำมาหลายๆชาติมาตัดรอนอีกด้วย เมื่อสองเหตุนี้มารวมกันจึงทำให้เธอได้มาเกิดเป็นเพียงน้องสาวของลูกในชาตินี้ แทนที่จะได้เกิดมาเป็นลูกของลูกเหมือนดังในชาติที่ผ่านมา
ดังนั้น ถ้าครอบครัวไหนอยากจะเกิดมาร่วมสร้างบารมีด้วยกันอีกในภพชาติต่อๆ ไป ครอบครัวนั้นต้องสั่งสมบุญกันทั้งทีม แบบว่าอย่างไรว่าตามกันทั้งครอบครัว เช่น พ่อว่าไง...ลูกก็ว่างั้น แม่ว่าไง...ลูกก็ว่างั้น หรือพี่ว่าไง...น้องก็ว่างั้น เป็นต้น นี่ก็เป็นสิ่งที่ต้องศึกษานะ
๒๑ กันยายน พ.ศ. ๒๕๕๒
118
๒๐...แม่ไม่รัก
น้องสาวของลูกมีบุพกรรมใดที่ทำให้คุณแม่ชอบว่าให้เธอเสียใจมากกว่าลูกคนอื่นๆคะ
119

วิบากกรรมที่ทำให้น้องสาวคนเล็กถูกคุณแม่ต่อว่าให้เสียใจบ่อยๆ เป็นเพราะในชาติที่ผ่านมา น้องสาวของลูกมีวจีกรรมที่เคยพูดหรือตักเตือนคนอื่น โดยใช้ถ้อยคำที่รุนแรงหรือถ้อยคำอันไม่เป็นที่รัก จนทำให้ผู้ถูกเตือนเสียใจก่อนเข้าใจ ทั้งๆ ที่ความจริงแล้ว เธอก็ทำไปด้วยความปรารถนาดี
นอกจากกรรมในชาติที่ผ่านมาแล้ว ยังมีการกระทำในชาติปัจจุบันที่บางครั้งตัวเธอเองก็ทำให้คุณแม่เป็นห่วงเป็นกังวล ด้วยเหตุทั้งสองทั้งในอดีตและปัจจุบันมารวมกัน ทำให้เวลาคุณแม่ท่านเตือนน้องสาวของลูกคนนี้ท่านจึงเตือนด้วยความรักห่วงใย ด้วยถ้อยคำรุนแรง จนทำให้เจ้าตัวเสียใจอยู่บ่อยๆ
จากจุดนี้เราจะพบว่า การพูดหรือตักเตือนผู้อื่น ทั้งๆ ที่เราปรารถนาดีต่อเขาคนนั้นแบบไม่ถูกจังหวะ เวลา และอารมณ์คนฟังรวมถึงใช้คำพูดที่รุนแรง และไม่เป็นวาจาสุภาษิต ก็อาจจะเป็นวิบากกรรมติดตัวเราไปแบบไม่รู้เนื้อรู้ตัว
๒๑ กันยายน พ.ศ. ๒๕๕๒

๒๑...ศาสนาพุทธไม่ยุติธรรม
หลานสาว (ลูกของพี่ชายคนที่ ๗) ประกอบเหตุมาอย่างไรจึงเปลี่ยนจากนับถือศาสนาพุทธไปศรัทธาความเชื่ออื่น โดยเธอให้เหตุผลว่าศาสนาพุทธไม่ยุติธรรม เธอเกิดมายังไม่ได้ทำอะไรผิดเลย ก็ให้มารับกรรมแล้ว

เหตุที่ทำให้หลานสาวเปลี่ยนศาสนาไปศรัทธาความเชื่ออื่น เพราะเมื่อหลายชาติก่อน ๆเธอเคยเกิดในตระกูลสัมมาทิฐิ พ่อแม่ก็ได้อบรมสั่งสอนให้เธอนับถือพระพุทธศาสนามาตั้งแต่เด็กๆ แต่ด้วยเหตุที่เธอเป็นคนมีทิฐิมานะจึงมีความเชื่อมั่นในตนเองสูงในชาตินั้น
ดังนั้น เมื่อเติบโตขึ้นจึงคิดว่า พระพุทธศาสนาไม่ใช่ความเชื่อที่เกิดขึ้นจากความศรัทธาของตัวเธอเอง ประกอบกับพ่อแม่ของเธอก็ไม่สามารถอธิบายหลักคำสอนที่ถูกต้องของพระพุทธศาสนาให้แก่เธอได้ ทำให้เธอรู้สึกว่าศาสนาพุทธยังไม่ใช่ศาสนาที่ดีที่สุดดังนั้นเธอจึงได้ทดลองไปแสวงหาความเชื่ออื่นที่คิดว่า เป็นความเชื่อที่ดีกว่า แต่ความเชื่อใหม่ที่เธอไปนับถือนี้กลับไม่มีเหตุผล และไม่ประกอบไปด้วยปัญญา
เพราะความเชื่อนี้สอนให้บูชาเทพเจ้า ซึ่งเทพเจ้านั้นจะมีตัวตน หรือไม่มี ก็ไม่มีใครพิสูจน์ได้ มันเลื่อนลอย เหมือนชายหนุ่มนึกถึงหญิงสาวในฝัน เห็นหญิงสาวในฝันที่ไม่มีจริง แต่เมื่อเธอได้เลือกแล้ว เธอก็ได้ศรัทธาในความเชื่อนั้น
ต่อมาภายหลังเมื่อมีคนไปชี้แจงแสดงเหตุผลด้วยใจที่เยือกเย็น ทำความเข้าใจใหม่ให้กับเธอ บุญเก่าของเธอจึงได้ช่อง ทำให้เธอหันกลับมานับถือพระพุทธศาสนาเหมือนเดิม
ในชาติปัจจุบัน หลานสาวของลูกเกิดในตระกูลสัมมาทิฐิ แต่เพราะวิบากกรรมที่เคยทำมาในอดีตมาส่งผล ทำให้เธอเข้าใจในหลักพระพุทธศาสนาผิดๆ เพราะไปฟังที่ปลายเหตุว่า ศาสนาพุทธสอนไว้ว่า คนเราเกิดมาเพื่อใช้กรรม จึงรู้สึกไม่ยุติธรรมที่ว่าเมื่อเกิดมาแล้ว ยังไม่ได้ทำอะไรผิด ก็ต้องมารับกรรมเสียแล้ว
ที่เธอคิดเช่นนี้ เพราะเธอยังไม่ได้ศึกษาต่อไปอีกว่า ที่เป็นเช่นนี้เพราะเธอเคยประกอบเหตุเอาไว้ในอดีต ทำให้ปัจจุบันต้องมาใช้ผลกรรมนั้น แต่เพราะความรู้เท่าไม่ถึงการณ์จึงทำให้เธอเปลี่ยนไปนับถือศาสนาอื่น และศาสนาใหม่ที่เธอหันไปนับถือนั้น เธอก็ไม่ได้ศึกษาทำความเข้าใจอย่างถ่องแท้ในหลักคำสอนของศาสนานั้น เพราะศาสนาใหม่นี้มีคำสอนที่ไม่ยุติธรรม และไม่มีเหตุผลหนักเข้าไปกว่าเดิมอีก
เขาสอนว่า มนุษย์ทุกคนมีบาปติดตัวมาตั้งแต่เกิด เพราะต้นบรรพบุรุษของมนุษย์เคยทำบาปเอาไว้ ดังนั้นมนุษย์ทั้งหลายที่เป็นลูกหลานจึงต้องได้รับบาปนี้ติดตัวมาด้วย และทุกคนจะต้องล้างบาป ทั้งๆ ที่บาปนี้ก็ไม่ได้เกิดขึ้นจากการกระทำของตนเองเลย ซึ่งมันก็ไม่มีเหตุไม่มีผล และไม่มีความยุติธรรมเลย ตอนนี้เธอกำลังอยู่ในช่วงที่ใช้วิบากกรรมอยู่ จะล้างบาปด้วยน้ำ ให้ไปแช่แบบปลาอย่างนั้นทั้งชาติก็ไม่หมดบาป
ความยุติธรรมที่แท้จริงยังไม่มีหรอก ตราบใดที่มนุษย์ยังต้องตกอยู่ภายใต้กฎแห่งกรรม
ถ้าเราอยากได้ความยุติธรรมที่แท้จริง จะต้องปฏิบัติธรรมให้เข้าถึงธรรมก่อน เรื่องกฎแห่งกรรมจึงจะยุติได้ เพราะเห็นว่า อะไรเป็นเหตุอะไรเป็นผล แล้วไปดับเหตุนั้นเสีย ผลก็จะดับไปเอง จะยุติไปเอง เอวังก็มีด้วยประการฉะนี้
๒๑ กันยายน พ.ศ. ๒๕๕๒
อย่างนี้จะบาปไหม ๓

๒๒…มีอคติกับพระสงฆ์
การที่ลูกเคยมีอคติและไม่เคารพพระสงฆ์เคยหันหลังให้เพราะไม่อยากไหว้พระ จะมีวิบากกรรมอย่างไร และจะแก้ไขได้อย่างไรคะ

การที่มีอคติและไม่เคารพพระสงฆ์นั้นก็จะทำให้มีเศษกรรมที่จะทำให้ไปเกิดในตระกูลต่ำได้ เพราะแสดงออกในการไม่เคารพในพระรัตนตรัย เช่น โดยการหันหลังให้ ดังนั้น ก็ให้แก้ไข โดยการแสดงความเคารพในพระรัตนตรัยด้วยความจริงใจ แล้วอธิษฐานจิตบ่อยๆ ทุกครั้งที่ทำบุญทุกบุญว่าให้พ้นจากวิบากกรรมนี้
๘ กุมภาพันธ์ พ.ศ. ๒๕๕๐

๒๓...ไม่เลี้ยงดูบิดามารดา
พี่สาวแต่งงานกับสามีคนจีน มีฐานะดีแต่งแล้วก็ไปอยู่บ้านสามี ซึ่งอยู่ไม่ไกลจากบ้านคุณพ่อคุณแม่มากนัก สามารถเดินไปหากันได้สบาย วันหนึ่งพี่เขยตีลูกของตัวเองด้วยสาเหตุที่ลูกอยากกินขนม คุณแม่ของลูกรู้เข้าก็โมโหที่หลานถูกตี คุณแม่กับพี่เขยก็เลยทะเลาะกันส่วนพี่สาวก็เข้าข้างพี่เขยพลอยทะเลาะกับคุณแม่ไปด้วย นับจากวันนั้นมา พี่สาวก็ไม่สนใจไปดูแลคุณพ่อคุณแม่อีกเลยจนตลอดชีวิต
พี่สาวของลูกมีอัธยาศัยข้ามชาติมาอย่างไรจึงไม่สนใจดูแลคุณพ่อคุณแม่ ทั้งๆ ที่บ้านอยู่ใกล้กัน อีกทั้งยังไม่สงเคราะห์ญาติในยามที่เดือดร้อนด้วย พี่สาวจะได้รับวิบากกรรมนี้อย่างไรบ้างคะ

พี่สาวของลูกไม่ยอมดูแลคุณพ่อคุณแม่เลยอีกทั้งไม่สงเคราะห์ญาติกันในยามที่เดือดร้อนด้วย เพราะความตระหนี่ เห็นแก่ตัว ที่ติดมาข้ามชาติ ก็จะทำให้มีวิบาก คือ ชีวิตจะลำบากยากจน ไร้คนดูแล ไม่ว่าจะเป็นญาติพี่น้องหรือใครก็ตาม
๗ กุมภาพันธ์ พ.ศ. ๒๕๕๐

๒๔…ทุบพระพุทธรูป
พี่ชายมีพรสวรรค์ในการเล่นดนตรี วาดภาพและงานปั้น จะชอบวาดรูปพระและปั้นพระ  วันหนึ่งพี่ชายไปเลี้ยงวัวในป่า ได้เอาดินเหนียวปั้นเป็นรูปองค์พระ สูงประมาณหัวเข่า พอดินเหนียวแห้งก็คงเป็นรูปองค์พระอย่างนั้น  ต่อมาไม่กี่วันมีชาวบ้านมาบอกคุณแม่ว่าลูกชายไปปั้นองค์พระทิ้งไว้ จะเกิดอาเพศทำให้ฝนแล้งไม่ตกต้องตามฤดูกาล ทั้งๆ ที่เป็นช่วงฤดูฝน ให้พี่ชายไปทุบองค์พระทิ้งเสียเมื่อไปทุบแล้ว ฝนจึงได้ตกลงมาตามปกติ
พี่ชายต้องทุบองค์พระดินเหนียวที่ปั้นไว้ทิ้งไป จะมีวิบากกรรมหรือไม่ จะแก้ไขได้อย่างไร แล้วถ้าไม่ทุบ จะเกิดอาเพศจริงหรือไม่คะ

คุณครูไม่ใหญ่
พี่ชายทุบดินเหนียวที่ปั้นพระแล้วทิ้งไปนั้น จะมีวิบากกรรมหรือไม่ขึ้นอยู่กับเจตนาว่าลบหลู่ดูหมิ่น หรือเจตนาทำลายด้วยความไม่พอใจ ถ้ามีเจตนาดังกล่าวก็จะมีวิบากกรรมคือ ก็จะไปมหานรก ไปถูกนายนิรยบาลทุบตีทำร้ายยาวนานทุกข์ทรมานมาก แล้วถ้าหากมาเกิดเป็นมนุษย์ก็จะถูกทุบตีทำร้าย ถูกดูถูก  ดูหมิ่น เป็นต้น และที่พี่ชายทุบไปนั้นก็ไม่เกี่ยวกับการที่จะแก้อาเพศนั้นได้ ที่บอกว่า จะทำให้ฝนตกต้องตามฤดูกาลอะไร ไม่เป็นจริงอย่างนั้น
ถ้าจะให้สบายใจก็ให้มาสร้างพระประจำตัวประดิษฐานในมหาธรรมกายเจดีย์ แล้วก็ทำทาน รักษาศีล เจริญภาวนาให้เห็นพระในตัวเป็นต้น
๒๗ กุมภาพันธ์ พ.ศ. ๒๕๕๐

๒๕...คุณแม่สุด love
คุณแม่ยายของผม ท่านเป็นคนใจดี ใจบุญรักการนั่งสมาธิ ในช่วงบั้นปลายชีวิต ภรรยาได้พาท่านมาอยู่ด้วยกันที่อเมริกา ซึ่งท่านอยู่ที่นี่นานกว่า ๓๐ ปี จนรู้สึกผูกพันกับลูกหลานที่นี่
ต่อมาน้องชายของภรรยาอยากตอบแทนพระคุณและขอเลี้ยงคุณแม่บ้าง จึงขอคุณแม่กลับมาเมืองไทย ภรรยาต้องจำใจพาคุณแม่ไปส่ง ทั้งๆ ที่คุณแม่ไม่อยากไป พอไปส่งเสร็จแล้ว ภรรยาก็แอบหนีกลับอเมริกา ภรรยาของผมรู้สึกผิดมากเพราะรู้สึกสงสารและกลัวว่าคุณแม่จะเสียใจหาว่าทอดทิ้งท่าน แต่ตอนหลังภรรยาของผมก็ได้ไปกราบขอขมา และท่านก็อโหสิกรรมให้แล้ว
ตอนที่ภรรยาของผมพาคุณแม่ไปส่งให้น้องชายที่เมืองไทยและแอบหนีกลับมา  อยากทราบว่าตอนนั้นคุณแม่ท่านรู้สึกอย่างไรและภรรยาของผมจะบาปไหมครับ

ตอนที่ภรรยาจำใจพาคุณแม่ไปส่งให้น้องชายที่อยู่เมืองไทย แล้วแอบหนีกลับมานั้น ก็ทำให้ท่านรู้สึกน้อยใจ การทำดังนี้ก็จะทำให้ภรรยาของลูกต้องเจอสภาพอย่างนี้จากลูกหลานบ้าง แต่เนื่องจากภรรยาลูก
ได้ขอขมาท่านแล้วก็ทำให้วิบากกรรมเบาบางลงมากแล้ว แต่ก็ควรสั่งสมบุญทุกบุญ ทั้งทานศีล ภาวนา ให้มากๆ แล้วอธิษฐานจิตให้พ้นจากวิบากกรรมนี้
๑๒ เมษายน พ.ศ. ๒๕๕๐

๒๖...สัญญาว่า...จะบวชตลอดชีวิต
น้องชายสัญญาว่า จะบวชตลอดชีวิตแต่บวชได้เพียง ๗ พรรษา ก็สึกออกมามีครอบครัว สาเหตุเพราะหลังบวชไม่นานก็ได้รับมอบหมายให้ไปสร้างวัดสาขาแห่งใหม่ต้องเป็นตัวตั้งตัวตี ทั้งเรื่องคนงาน เรื่องวัสดุ
ก่อสร้างมากมาย อีกทั้งพระที่ติดตามก็แอบทำผิดพระวินัย (ฉันมื้อเย็น) จนท่านกลายเป็นที่รวมของภาระหนักอึ้ง ไม่มีเวลาปฏิบัติธรรม สุดท้ายก็แก้ปัญหาด้วยการสละเพศสมณะเพื่อให้พ้นจากหน้าที่ที่รับผิดชอบ แล้วก็ไป
มีครอบครัว
การที่พระน้องชายได้เป็นผู้นำสร้างวัดแห่งใหม่แต่ไม่เสร็จ จะมีอานิสงส์อย่างไร  เมื่อเขาสัญญาว่า จะบวชตลอดชีวิต แต่กลับสึกก่อน จะบาปหรือไม่ เขามีผังการบวชมาอย่างไร จึงบวชอยู่ได้เพียง ๗ พรรษาคะ

ที่น้องชายเป็นผู้นำสร้างวัดใหม่แต่ไม่สำเร็จ จะมีอานิสงส์โดยย่อ คือ ชีวิตก็จะดีอยู่ช่วงหนึ่ง แล้วก็จะตกลงมา เพราะทำงานได้ครึ่งๆ กลางๆ ไม่สำเร็จดังที่ได้ตั้งใจไว้  แต่คนละเรื่องกับทำยังไม่เสร็จแต่ตายก่อนนะคือ เมื่อบุญส่งผลก็เป็นไปตามกำลังบุญรุ่งเรืองได้ไม่ถึงขีดสุดก็ต้องตายก่อนอย่างนี้ซึ่งดีกว่าประเด็นแรก
ที่เขาสัญญาว่า จะบวชไม่สึก แต่ภายหลังสึกออกมานั้นก็ไม่บาป แต่ก็จะมีผังทำอะไรครึ่งๆ กลางๆ ติดตัวไป ที่น้องชายบวชได้แค่๗ พรรษา เพราะเขามีผังบวชช่วงสั้น และกำลังบุญไม่พอที่จะสร้างวัดให้สำเร็จได้ด้วย อีกทั้งไม่ได้คบบัณฑิต นักปราชญ์ หรือพระที่เป็นกัลยาณมิตร ชีวิตจึงเป็นอย่างนี้
๒ กุมภาพันธ์ พ.ศ. ๒๕๕๐

๒๗…กินหมากผิดไหม
การกินหมากเป็นบาปหรือไม่ จะมีผลกรรมเหมือนการสูบบุหรี่หรือไม่คะ

การกินหมากก็ไม่มีวิบากกรรมอะไร เพียงแต่จะเป็นเครื่องกังวลใจ ทำให้เป็นภาระ ส่วนการสูบบุหรี่นั้นเบียดเบียนทั้งตนเองและผู้อื่นจึงมีวิบากกรรม
๒๒ กุมภาพันธ์ พ.ศ. ๒๕๔๙

๒๘…ผิดคำสัญญา
ตอนป่วยสัญญาว่าจะมาวัด แต่เมื่อหายป่วยก็ไม่มา อย่างนี้จะเป็นบาปไหมครับ

ไม่ได้เป็นบาปกรรมอะไร เพียงแต่ได้ชื่อว่าดำรงชีวิตอยู่ด้วยความประมาท ซึ่งบาปกรรมเก่าในอดีตอาจจะตามมาส่งผล เพราะไม่ได้เข้าวัดสร้างบุญใหม่ กรรมเก่าที่มีมันก็จะส่งผล
อยู่บ้านเฉยๆ ไม่ได้มาวัด ก็จะไม่ได้ฟังธรรมทำให้ขาดความรู้เรื่องราวความเป็นจริงของชีวิต  ถ้ามาวัดก็จะได้ยินในสิ่งที่ไม่เคยได้ยิน หรือเคยได้ยินแล้วก็ได้กลับมาทบทวน หากมีข้อสงสัยก็จะทำให้หายสงสัย เมื่อหายสงสัยก็จะเกิดปีติเกิดกำลังใจ แล้วจะตั้งเป้าหมายหรือดำเนินชีวิตได้ถูกต้อง และได้มาบำเพ็ญบุญต่างๆ
นี่คือวัตถุประสงค์ที่ต้องมาวัด
๒๖ พฤษภาคม พ.ศ. ๒๕๔๘

๒๙…คุณหมอแนะนำให้ทำแท้ง
ลูกเคยทำแท้ง ๑ ครั้ง เพราะแพทย์บอกว่า ยังไงทารกก็เสียชีวิตแน่นอน ถ้าปล่อยเอาไว้จะทำให้แม่เสียชีวิตได้ การทำแท้งครั้งนี้ลูกทำตามคำแนะนำของแพทย์ ลูกจะมีวิบากกรรมหรือไม่
ลูกในครรภ์ตายก่อนทำแท้ง หรือตายเพราะการทำแท้ง และลูกจะแก้ไขวิบากกรรมนี้ได้อย่างไรคะ

ที่ลูกเคยทำแท้ง ๑ ครั้ง เพราะแพทย์บอกว่ายังไงทารกก็เสียชีวิตแน่นอน ถ้าปล่อยเอาไว้จะทำให้คุณแม่เสียชีวิตได้ การทำแท้งครั้งนี้ไม่มีวิบากกรรม เพราะทารกตายก่อนทำแท้งแล้ว  ทารกในท้องเคยมีกรรมฆ่าสัตว์ท้องเอาไว้จึงต้องมาตายในท้อง
วิธีแก้ไข ให้ลูกหมั่นปล่อยสัตว์ท้อง เช่นโคท้อง ปลาไข่ บ่อยๆ วิบากที่ทำให้ต้องแท้งลูกก็จะค่อยๆ จางไป คือ เผื่อมันมาส่งผล ตอนที่ไม่มีกรรมอื่นให้ผล
๒๓ สิงหาคม พ.ศ. ๒๕๕๐

๓๐...เมื่อคุณหมอให้เอาลูกออก
ในกรณีที่คนท้องมีความผิดปกติบางอย่างที่ร้ายแรง ที่หมอยืนยันว่า ต้องทำแท้งเอาเด็กออกเพื่อรักษาชีวิตแม่ไว้ หากเป็นกรณีนี้ต้องตัดสินอย่างไร และทำอย่างไรจึงจะถูกหลักวิชชาคะ

ความเห็นครูไม่ใหญ่ว่า ไม่ควรทำแท้งในกรณีที่คนท้องมีความผิดปกติบางอย่างที่ร้ายแรง ที่หมอยืนยันว่า ต้องทำแท้งออกเพื่อรักษาชีวิตแม่ไว้ หากเป็นกรณีนี้ก็ให้ทำตามหลักวิชชา คือ
ในกรณีที่ลูกยังไม่ตายในท้อง ก็ให้ทำบุญทุกบุญทั้งทาน ศีล ภาวนา ให้นึกถึงบุญทุกๆบุญที่ทำ   นึกถึงพระรัตนตรัย เพื่อใจจะได้อยู่ในบุญ แล้วก็อธิษฐานจิตให้รอดปลอดภัยซ้ำๆบ่อยๆ
๓ สิงหาคม พ.ศ. ๒๕๕๐
148
๓๑…คนช่างติ
ลูกชายคนที่ ๒ ของเพื่อน ซึ่งปัจจุบันอายุ๒๐ ปี เขาจะมีความแปลกในเรื่องความคิด คือมักจะเผลอคิดเรื่องชั่วๆ คือ คิดไม่ดีต่อพระรัตนตรัยและผู้มีพระคุณ เขารู้ว่าเป็นความคิดที่เลวมาก และพยายามที่จะหยุดความคิดนั้นแต่ก็ทำไม่ได้ ทำให้เขาไม่มีความสุขเลย เคยไปพบจิตแพทย์แล้ว แต่ก็ยังไม่หายจากความคิดไม่ดี เขาไม่อยากเป็นอย่างนี้เลย แต่ไม่ทราบจะแก้ได้ด้วยวิธีใดค่ะ
ลูกชายคนที่ ๒ ของเพื่อน ทำกรรมอะไรมาคะ จึงต้องมีความคิดที่ไม่ดีเช่นนี้ ทั้งที่ไม่อยากคิด แต่ก็ห้ามความคิดไม่ได้ จะแก้ไขอย่างไรจึงจะไม่เกิดความคิดนี้ขึ้นอีก

ลูกชายคนที่ ๒ ของเพื่อน มักจะคิดไม่ค่อยดีต่อพระรัตนตรัยและผู้มีพระคุณ ทั้งๆ ที่ไม่อยากคิดเลย แต่ห้ามความคิดไม่ได้ เพราะเป็นมโนกรรมที่ติดมาข้ามชาติ เรื่องมีอยู่ว่า  
ชาติในอดีตนั้น เป็นคนชอบตำหนิ ชอบจับผิดผู้อื่น ไม่ว่าอะไรทั้งสิ้น จนทำให้บางครั้งก็มานึกตำหนิจับผิดพระรัตนตรัยและผู้มีพระคุณ   แต่ก็ยังอยู่ในระดับของความคิดเท่านั้น นิสัยนี้จึงติดตัวมา เห็นไหมว่า เรื่องของวิบากกรรมนี่มันซับซ้อน
จะแก้ไข ก็ต้องขอขมาพระรัตนตรัย และผู้มีพระคุณ และหัดฝึกนิสัยให้เป็นคนจับดี ต้องหัดคิดบวกๆ โดยระลึกนึกถึงคุณของพระรัตนตรัยอยู่เป็นเนืองนิตย์ และหมั่นระลึกนึกถึงความดีของบิดามารดาบ่อยๆ อีกหน่อยก็จะหายไปเอง
๑๑ มกราคม พ.ศ. ๒๕๔๙

๓๒...เงินรายได้ตามน้ำ
ลูกทำงานเป็นข้าราชการ งานในหน้าที่ที่ลูกทำจะมีรายได้จากเงินที่เรียกว่า เงินตามน้ำ*บางเดือนได้มากกว่าเงินเดือนประจำเสียอีก
เงินส่วนนี้เมื่อได้มาต้องนำมาแบ่งปันกันและส่งต่อให้ผู้บังคับบัญชาในระดับสูงขึ้นไปเป็นลำดับ และได้มีการปฏิบัติสืบทอดมาเป็นเวลานาน ก่อนลูกเข้ารับราชการเสียอีกลูกได้เงินจากส่วนนี้มาเลี้ยงดูครอบครัวและจุนเจือพี่น้องหลายคน
เงินรายได้ตามน้ำ ที่ลูกได้จากการทำงานในหน้าที่นั้นบาปหรือไม่ ถ้าบาปจะมีวิบากกรรมอย่างไร และถ้าลูกนำเงินนี้มาทำบุญจะมีผลบุญอย่างไรคะ
*หรือ กินตามน้ำ (รับเงินสมนาคุณที่เขาเอามาให้
โดยไม่ได้เรียกร้อง -- มักใช้แก่เจ้าพนักงานผู้มีอำนาจ)

เงินรายได้ตามน้ำ ที่ลูกได้จากการทำงานในหน้าที่นั้น ก็จะมีเศษกรรมอยู่ ต้องศึกษาเอาไว้นะลูกนะ
โดยเมื่อใดกรรมนี้ส่งผล ก็มักจะเป็นโรคที่เกี่ยวกับเลือด โรคแพ้ภูมิตัวเอง เป็นต้น แต่ถ้ารวมกับกรรมปาณาติบาตด้วย หรือตั้งใจโกงด้วยเมื่อใด ก็จะเป็นมะเร็งในเม็ดเลือด  มะเร็งในกระดูก เป็นต้น ต้องศึกษาให้ดี
จะตามน้ำ จะทวนน้ำ หรือน้ำนิ่งๆ ก็ต้องดูให้ดี
ถ้าลูกนำเงินนั้นมาทำบุญ บุญนี้ก็จะไปตัดรอนวิบากกรรมลงไปบ้าง เมื่อบุญส่งผล เนื่องจากมันเป็นบุญปนบาป บุญจะส่งผลให้เป็นเศรษฐี แต่ขี้โรค จะเป็นเศรษฐีที่เป็นโรคเลือดบ้าง โรคแพ้ภูมิตัวเองบ้าง หรือเป็นมะเร็งในเม็ดเลือดบ้าง รวยแต่อายุสั้น หรือรวยแต่ป่วย เพราะบุญกับบาปมันส่งผล ก็ปะทะกันอยู่อย่างนี้
แต่ก็เห็นใจนะลูกนะ เพราะชีวิตทางโลกมันยากที่จะทำให้ชีวิตบริสุทธิ์บริบูรณ์ดุจดังเพชรที่เจียระไนแล้วได้ ชีวิตทางโลก มันก็อย่างนี้บุญบ้าง บาปบ้าง ดังนั้น ให้ลูกหมั่นสั่งสมบุญให้มากๆ
ชีวิตทางโลกมันจะมีบุญปนบาปอย่างนี้ตลอดเวลา บางทีไม่ได้ตั้งใจจะโกหกนะ แต่ก็เลี่ยงบ้าง อะไรนิดๆ หน่อยๆ มันมีผสมกันอยู่อย่างนี้
พระสัมมาสัมพุทธเจ้าจึงตรัสไว้ว่า ชีวิตของคฤหัสถ์จะให้บริสุทธิ์บริบูรณ์เหมือนสังข์ขัดนั้นยาก (สมัยก่อนยังไม่มีเพชรเจียระไน) ต้องชีวิตสมณะ เพราะไม่ต้องไปทำมาหากินแบบชาวโลก ชาวโลกต้องทำ มาหากินต้องต่อสู้ดิ้นรนตาต่อตาฟันต่อฟันถึงจะได้ทรัพย์มา มันจึงพอเอามาทำบุญ มันก็จะมีบุญปนบาปอย่างนี้
เพราะฉะนั้น เราชำระหนทางไปสู่ปรโลกให้บริสุทธิ์แล้วหรือยัง เมื่อชีวิตทางโลกที่เราอยู่มันเป็นอย่างนี้
๓ กุมภาพันธ์ พ.ศ. ๒๕๔๙

๓๓...หมาหัวเน่า (จริงๆ)
ตอนเรียนอยู่ที่อเมริกา ลูกและสามีเคยเลี้ยงสุนัขไว้ตัวหนึ่ง เลี้ยงแบบลูก แต่เมื่อมีลูกของตัวเองแล้ว สุนัขตัวนี้ก็ต้องตกอับอย่างมากจากลูกสุนัขที่สุขสบายกลายเป็นสุนัขยาจก  สุนัขที่ลูกเลี้ยงเอาไว้ ได้ถูกลูกละเลย วิบากกรรมนี้จะส่งผลอย่างไรกับลูก และลูกควรทำอย่างไรคะ

สุนัขที่ลูกเลี้ยงไว้ถูกละเลย เป็นยาจกตกอับ ลูกก็จะมีวิบากกรรม คือ จะทำให้ลูกถูกละเลยในการดูแลจนถึงกับเจ็บป่วยไข้ด้วยประการใดประการหนึ่งในชาติต่อๆ ไปจะโดนบ้าง
จะแก้ไข ลูกก็ต้องทำบุญทุกบุญ ทั้งทานศีล ภาวนา ปล่อยสัตว์ ปล่อยปลา ปล่อยสัตว์ใหญ่ เช่น วัว ควาย แล้วอุทิศบุญกุศลนี้ไปให้ยังสัตว์ที่เราละเลย และทีหลังอย่าทำอีกส่วนอดีตที่ผิดพลาดก็ลืมไปซะให้หมด
๒๐ กุมภาพันธ์ พ.ศ. ๒๕๔๙

๓๔...ไล่พระ
มีเรื่องหนึ่ง ที่ทำให้ลูกเป็นกังวลและไม่สบายใจจนทุกวันนี้ คือ ครั้งหนึ่งมีพระต่างชาติเดินเข้ามาในบ้าน ลูกก็ไม่ได้ต้อนรับและด้วยความตกใจ ลูกจึงเรียกสามี สามีจึงไล่ท่านออกไปจากบ้าน เมื่อลูกเดินตามออกมาดู ก็ไม่เห็นท่านแล้ว
วิบากกรรมนี้จะส่งผลอย่างไรกับชีวิตของลูกและสามี ลูกต้องแก้ไขอย่างไร วิบากกรรมถึงจะตามส่งผลไม่ทันคะ

เหตุการณ์ที่พระต่างประเทศที่ลูกไม่ได้ต้อนรับ และพระก็ถูกสามีขับไล่ จะมีวิบากคือ จะทำให้บางช่วงของชีวิตจะไม่ได้รับการต้อนรับเช่นเดียวกับที่พระต่างประเทศเจอ คือทำอย่างไรก็จะเจออย่างนั้นบ้าง
จะแก้ไข ลูกก็ต้องลืมอดีตที่ผิดพลาดให้หมด แล้วต่อจากนี้ไปให้อ่อนน้อมต้อนรับพระภิกษุผู้เป็นเนื้อนาบุญอายุพระศาสนา และพูดแต่ปิยวาจา เป็นต้น
๒๐ กุมภาพันธ์ พ.ศ. ๒๕๔๙

๓๕...พ่อพริกขี้หนูเกือบจมน้ำตาย
สามีของลูก มีเรื่องค้างคาใจอยู่ ๒ เรื่องคือ สมัยเขายังเด็กมากอายุ ๓ ขวบ มีนิสัยประหลาด คือ ชอบเด็ดพริกจากต้นมากินเล่นเหมือนขนม ผู้ใหญ่ห้ามแล้วห้ามอีก ก็ยังแอบเด็ดกินบ่อยๆ จนผู้ใหญ่ต้องแอบบี้ลูกมะเขือพวงทาพริกไว้ สุดท้ายสามีผู้ชนะความเผ็ดก็ต้องแพ้ความขม เลิกกินพริกไปเอง
เรื่องที่ ๒ ตอนอายุ ๗ ขวบ สามีกับเพื่อนแอบไปเล่นน้ำในคลองใกล้ๆ ต้นตาลเก่า ที่เคยมีคนตายมาแล้วหลายราย ความที่อยากเล่นน้ำแต่ว่ายน้ำไม่แข็ง ว่ายไปได้ครึ่งคลองก็จม
คนกวาดขยะคนหนึ่งได้ยินเสียงคนตะโกนเด็กจมน้ำ จึงรีบถอดเสื้อผ้า ไหว้ครู แล้วกระโจนลงน้ำช่วยสามีขึ้นมาได้ คนกวาดขยะบอกว่ามีเงาดำมืดคลุมร่างสามีเอาไว้ สามีสิ้นสติ ตัวคล้ำมีดินเต็มปาก แต่นำส่งโรงพยาบาลได้ทันเวลา

กรรมใดทำให้สามีตอนเด็กชอบกินพริกมาก พอโตขึ้นก็เกือบจมน้ำตาย คนกวาดขยะที่ช่วยสามีเห็นเป็นเงาดำคลุมร่างสามีไว้ เป็นจริงหรือไม่ เกี่ยวข้องกับคนที่จมน้ำตายหลายรายบริเวณนั้นหรือไม่คะ

สามีตอนเด็กชอบกินพริกมาก เพราะกรรมในอดีตชาติหนึ่ง ได้เลี้ยงนกแก้วไว้ในกรงต้องการให้มันพูดเก่งๆ จึงให้กินพริกอย่างเดียวบ่อยๆ มากเกินไป วิบากกรรมนี้มาส่งผล โตขึ้นเกือบจมน้ำตาย เพราะกรรมในอดีตสมัยวัยรุ่นตอนหัดเลี้ยงนกใหม่ๆ แต่คนละชาติกันกับชาติที่เลี้ยงนกแก้วด้วยพริก มีความรู้สึกอยากให้มันอาบน้ำ จึงเอามันจุ่มลงไปในน้ำทั้งกรง จนเกือบตายเพราะสำลักน้ำครั้งสองครั้งแต่ไม่ตาย
คนกวาดขยะที่ช่วยสามีบอกว่า เห็นเงาดำคลุมร่างสามีนั้น ก็เป็นความรู้สึกนึกคิดไปเองเพราะเคยได้ยินสิ่งที่บอกเล่าต่อๆ กันมาว่าในบริเวณแถบนั้นเคยมีคนจมน้ำตายหลายราย
๑๔ กุมภาพันธ์ พ.ศ. ๒๕๕๐

๓๖...แพ้ท้อง...อยากกินเลือด
คุณแม่ของลูกช่วงอยู่ในครรภ์มารดา ตอนคุณยายแพ้ท้องจะนึกอยากดื่มเลือดหมูสดๆ คุณยายจึงเชือดหมูด้วยตัวเองเพื่อดื่มเลือดเดี๋ยวนั้นทันที ครั้นพอคลอดออกมา คุณแม่ก็ดิ้นและได้แต่ร้องโอดโอย มีอาการเหมือนหมูถูกเชือดไม่มีผิด
เมื่อคุณแม่อยู่ในครรภ์ กรรมใดทำ ให้คุณยายอยากกินเลือดหมู พอเกิดมาทำไมคุณแม่จึงดิ้นและร้องคล้ายหมูถูกเชือดคะ

เมื่อคุณแม่อยู่ในครรภ์ คุณยายอยากกินเลือดหมูสด เพราะในอดีตคุณแม่นับถือเจ้าและมักจะชอบบนบานกับเจ้าว่า ถ้าทำสิ่งนี้ได้สำเร็จก็จะแก้บนด้วยเลือดหมูสด นิสัยนี้ก็เลยติดตัวมา บันดาลให้ยายอยากกินเลือดหมูสด เป็นกรรมของลูกที่อยู่ในครรภ์มารดาเมื่อคุณแม่เกิด คุณแม่ก็ดิ้นและร้องเหมือนหมูถูกเชือด เพราะกรรมในอดีตที่ฆ่าหมูแล้วเอาเลือดหมูเซ่นศาลเจ้าดังกล่าวมาส่งผล
๑๙ กุมภาพันธ์ พ.ศ. ๒๕๕๐

๓๗...เจ้าแม่จามเทวี
ตอนที่ลูกสาวคนที่ ๒ อายุ ๒ ขวบ เคยถูกรถกระบะชน กระเด็นเข้าไปอยู่ใต้ท้องรถแต่ไม่เป็นอะไร มีแผลถลอกที่หลังนิดหน่อยเท่านั้น
หลังจากที่ลูกสาวถูกรถชนแล้ว จู่ๆ ก็ได้มีญาติห่างๆ คนหนึ่ง มาที่บ้านของลูก มาถึงเขาก็ทักทันทีว่า บ้านนี้เจ้าที่แรง และขอดูตัวลูกสาวคนเล็กที่ถูกรถชน พอเห็นลูกสาวของลูก เขาก็ถามว่า เคยไปเที่ยวที่ไหนที่มีเจ้าแม่หรือเปล่า ลูกตอบไปว่า เคยไปเที่ยวลำปาง ที่มีเจ้าแม่จามเทวี เขาก็เลยบอกว่าองค์นั้นแหละคร่อมน้องไว้ เลยไม่เป็นอะไร
กรรมใดทำให้ลูกสาวของลูกถูกรถชนบุญใดทำให้เขาไม่เป็นอะไร มีเจ้าแม่จามเทวีคร่อมร่างเขาอยู่จริงตามที่ญาติทักหรือเปล่าคะเหตุใดเขาจึงทักอย่างนั้นคะ

ลูกสาวของลูกถูกรถชนตอน ๒ ขวบ เพราะกรรมในอดีตตอนเด็กมีความซุกซน ดูนะ กรรมไม่มีเว้นเลย เด็กมันก็ซนไปตามประสาเด็ก  วิบากกรรมไม่เคยคิดว่าอินโนเซ้นท์เลย ได้เอาไม้ไล่ตีสุนัขและเล่นกับมันแรงๆ จนมันเจ็บและกลัว ด้วยวิบากกรรมนี้ ชาตินี้จึงมาโดนรถชน แต่ก็ไม่ถึงกับเป็นอะไร เพราะไม่ได้ไปทำให้มันตาย แค่เล่นแรงๆ เจ็บๆ
เจ้าแม่จามเทวีเมื่อท่านละโลกแล้ว ท่านก็ไปเป็นเทพธิดามีวิมานทองของชั้นดาวดึงส์เฟส ๒ ด้วยบุญที่สร้างวัดวาอาราม และทำนุบำรุงพระพุทธศาสนาในทุกด้าน ท่านมีความสุขมากด้วยบุญที่ท่านสร้างไว้ ตั้งแต่ท่านสิ้น  ท่านไม่เคยลงมาในเมืองมนุษย์เลย เป็นเรื่องของพวกสิงๆ ทรงๆ ที่มักชอบแอบอ้างท่านเสมอมาจนบัดนี้
ไปอยู่สวรรค์ตรงนั้นนี่นะ มันเหมือนเกิดใหม่ ธาตุมันก็อย่าง ธรรมมันก็อย่าง เห็น จำคิด รู้ อีกอย่างหนึ่ง คนละอย่างกับตอนเป็นมนุษย์นะ เพราะฉะนั้น จะลืม จะไม่สนใจเรื่องราวในเมืองมนุษย์ เหมือนเกิดใหม่ ก็ต้องศึกษาเรื่องราวใหม่ มีชีวิตจิตวิญญาณใหม่
เพราะฉะนั้น ท่านไม่ลงมาในเมืองมนุษย์หรอก พวกชอบแอบอ้าง ดังนั้นที่ญาติทักว่า เจ้าแม่จามเทวีมาคร่อมร่างลูก ก็เป็นเรื่องสันนิษฐานหรือทึกทักเอาตามความคุ้น อย่าไปสนใจเลย
๑๑ มกราคม พ.ศ. ๒๕๔๙

๓๘...เสียงกระซิบ
ภรรยาของผมมีพรสวรรค์ด้านตัดเย็บเสื้อผ้า เธอเคยคว้ารางวัลชนะเลิศจากการประกวดชุดราตรี จนได้รับตั๋วเครื่องบินไปกลับฮ่องกง แต่วันที่ต้องไปฮ่องกงเผอิญมาตรงกับวันบวชเพื่อนของญาติคนหนึ่งพอดี แน่นอนว่า
เธอต้องเลือกไปฮ่องกงโดยไม่ต้องสงสัย
แต่แล้วก็มีสิ่งหนึ่งที่ทำให้เธอต้องเปลี่ยนใจจู่ๆ ก็มีเสียงผู้หญิงแก่กระซิบที่ข้างหู บอกเธอว่า ให้ไปเจอเขาได้แล้ว เธอขนลุกซู่ รีบโทรไปยกเลิกตั๋วนั้นทันที แล้วตัดสินใจไปร่วมงานบวชโดยไม่ลังเลใจ
ส่วนผมเองก็ได้รับเชิญให้ไปร่วมงานบวชเช่นเดียวกัน จุดนี้จึงเป็นเหตุให้เธอกับผมได้มาเจอกันเป็นครั้งแรก ภายหลังจากงานบวช  เราต่างคนก็ต่างดูใจกันไม่ทันถึงปี ก็ตัดสินใจแต่งงานกัน ต่อมาได้มีพยานรักด้วยกัน ๓ คนเป็นชาย ๒ หญิง ๑ ปัจจุบันเธอได้อุทิศตัวเป็นครูสอนโยคะที่สวนลุมฯ และยังทำหน้าที่กัลยาณมิตรชักชวนคนใหม่มาวัดอย่างต่อเนื่องเป็นเวลากว่า ๒๐ ปีแล้วครับ
เสียงผู้หญิงแก่ที่ภรรยาของผมได้ยินกระซิบที่ข้างหู เป็นเสียงใคร เขาต้องการจะบอกอะไรหรือครับ ปัจจุบันหูข้างขวาของภรรยาใช้งานไม่ได้ เป็นเพราะวิบากกรรมใด และจะต้องแก้ไขอย่างไร
การที่เธอสนับสนุนให้ผมมาบวชโดยที่ไม่มีห่วงกังวล จะช่วยให้เธอพ้นจากวิบากกรรมไหมครับ ชาติต่อไปภรรยาอยากบวชกับหมู่คณะ จะสมปรารถนาหรือไม่ และจะต้องทำอย่างไรครับ
คุณครูไม่ใหญ่
เสียงผู้หญิงแก่ที่อดีตภรรยาได้ยินกระซิบข้างหู เป็นเสียงบุญในตัวบันดาลให้เกิดเสียงนี้เพราะเคยทำบุญร่วมกันมา แล้วอธิษฐานขอให้ได้มาเป็นสามีภรรยากันอีก เลยเป็นเหตุให้มาเจอกันและก็ได้มาจอยกันเป็นสามีภรรยากัน
หูข้างขวาภรรยาใช้งานไม่ได้ ก็เพราะกรรมในอดีตที่ชอบทำหูทวนลม บ่อยครั้งที่พ่อแม่เรียกก็มักจะทำเป็นไม่ได้ยิน อีกทั้งทำหูทวนลมเวลาพ่อแม่อบรมสั่งสอน
จะแก้ไข ก็ให้สั่งสมบุญ แล้วอุทิศบุญนี้ให้กับบิดามารดาในชาตินั้น เพราะชาตินี้ท่านทั้งสองยังไม่ได้เกิดมา จึงแก้ไขค่อนข้างยาก
การที่เธอสนับสนุนให้ลูกมาบวชในคราวนี้ก็จะมีส่วนช่วยให้กรรมกาเมฯ ของเธอเบาบางลงไป ดังนั้นจะต้องปฏิบัติธรรมให้เข้าถึงพระธรรมกาย แล้วอธิษฐานจิตให้ตั้งมั่นแน่วแน่ว่าชาติต่อไปขอให้ได้บวชกับหมู่คณะก็มีสิทธิ์
๒๓ กุมภาพันธ์ พ.ศ. ๒๕๔๙
173
174
๓๙…กลับชาติมาเกิด
พ่อกับแม่มีลูกมาถึงคนที่ ๕ ซึ่งเป็นผู้ชายพ่อรักลูกชายคนนี้มากเป็นพิเศษ แต่เมื่อเลี้ยงเขาได้ไม่นาน ก็มีเหตุที่ต้องสูญเสียเขาไปตั้งแต่เขาอายุได้เพียง ๔ ขวบ ด้วยโรคไข้รากสาดใหญ่
การตายของลูกชายคนนี้ ทำ ให้พ่อรู้สึกเสียใจเป็นอย่างมาก และด้วยความอาลัยอาวรณ์ระหว่างพ่อลูก พ่อจึงเอามือไปป้ายเขม่าก้นหม้อสีดำๆ มาป้ายไว้ที่กลางหลังศพลูกชาย แล้วพูดว่า “ไว้ให้เอ็งกลับมาเกิดเป็นลูกข้าใหม่นะ”
๓ ปีต่อมา คุณแม่คลอดลูกสาวอีกคนซึ่งก็คือตัวลูกค่ะ แต่ที่น่าประหลาดใจ คือทุกคนสังเกตเห็นว่า ที่แผ่นหลังของลูกมีปานดำๆ ลักษณะเหมือนรอยเขม่า ที่พ่อได้ป้ายหลังศพลูกชายที่ตายไป จึงทำให้ลูกถูกเข้าใจมาตลอดว่า คือ ลูกชายคนก่อนของพ่อกลับชาติมาเกิดใหม่
บุพกรรมใดทำให้พี่ชายเป็นโรคไข้รากสาดใหญ่และอายุสั้น เขาตายแล้วไปไหน ใช่กลับมาเกิดเป็นตัวลูกในชาตินี้หรือไม่
ถ้าไม่ใช่ ทำไมตัวลูกถึงมีปานดำที่กลางหลังเหมือนรอยเขม่าที่พ่อป้ายไว้ที่ลูกชายคนที่ ๕ ด้วยคะ
คุณครูไม่ใหญ่
ลูกชายคนที่ ๕ ของพ่อ เป็นโรคไข้รากสาดใหญ่ และอายุสั้น เพราะในอดีตชอบวางยาเบื่อสัตว์ โดยเอายาเบื่อใส่ลงไปในอาหาร เมื่อสัตว์มากินมันก็ตาย เช่น หมา แมว หนู เป็นต้นมาส่งผล ที่จริงต้องการเบื่อหนูน่ะ แต่แมวกับหมาอยู่ว่างๆ ผ่านมาก็ลุยซะ
ลูกชายคนที่ ๕ ของพ่อก็ไปเกิดใหม่เป็นมนุษย์แล้ว แต่ไม่ใช่ตัวลูก
ที่มีปานกลางหลังนั้นก็มาพ้องกันพอดีกับกรรมในอดีตของตัวลูก โดยในชาติหนึ่ง ลูกมีบ้านติดกับกำแพงด้านหลังของวัด ลูกได้เอาขยะไปเผาแถวนั้น ทำให้กำแพงด้านหลังของวัดเป็นรอยดำๆ วิบากกรรมนี้มาส่งผล
๒ มีนาคม พ.ศ. ๒๕๔๙

๔๐…ตายแล้วฟื้น
น้องชายคนที่ ๙ พอคลอดออกมาแล้ว ไม่มีลมหายใจ ทุกคนรออยู่นานจนกระทั่งแน่ใจว่าทารกเสียชีวิตแล้ว จึงคิดจะเอาไปฝัง แต่คุณแม่ไม่ยอม ขอร้องว่า อย่าเพิ่งเอาไปฝังเลยคุณแม่ร้องไห้กอดลูกชายไว้แนบอกตลอดเวลาทุกคนจึงยอมตามใจ
พอวันที่ ๓ คุณแม่เห็นท้องของลูกชายเหมือนมีการเคลื่อนไหวขยับขึ้นลง จึงหยิบสำลีมาแตะปลายจมูก ปรากฏว่า สำลีปลิวออกไปตามแรงลมหายใจ เมื่อแน่ใจว่า ลูกชายฟื้นคืนมาแล้ว คุณแม่ได้เรียกให้ทุกคนมาดู แล้วทารกนั้นก็ร้องไห้ออกมาเสียงดัง ปัจจุบันน้องชายคนนี้ยังมีชีวิตอยู่ อายุได้ ๓๖ ปีแล้วค่ะ
กรรมใดทำให้น้องชายเมื่อเกิดมาแล้วต้องตายไป ๓ วัน และด้วยบุญอะไรจึงทำให้ฟื้นคืนมาอีก

เมื่อน้องชายเกิดมาได้ตายไป ๓ วัน แล้วฟื้นนั้น ความจริงเขายังไม่ตาย แต่เขามีกรรมที่เคยจับลูกครอกของปลาตัวเล็กๆ ที่เป็นฝูงมาทำอาหารกิน กรรมนี้มาส่งผลทำให้ดูเหมือนกับตาย แต่ความจริงแค่สลบไปเท่านั้นต่อมาฟื้นขึ้นมาได้ ด้วยบุญที่ทำทานด้วยยาที่แจกจ่ายให้กับเพื่อนบ้าน มาตัดรอนวิบากกรรมดังกล่าว
๒๗ กุมภาพันธ์ พ.ศ. ๒๕๕๐

๔๑…ด.ญ. ภูเขา
ครอบครัวของลูกมีพี่น้องทั้งหมด ๖ คนตัวลูกเป็นคนที่ ๔ พ่อแม่ตั้งชื่อลูกว่า ด.ญ. ภูเขา ซึ่งลูกก็ไม่ทราบว่า ทำไมถึงตั้งชื่อลูกว่าภูเขาทั้งที่ลูกตัวเล็กนิดเดียว ในจำนวนพี่น้องทั้งหมด ลูกตัวเล็กกว่าใครๆ ไปโรงเรียนก็โดนเพื่อนๆ ล้อคุณครูก็ขำตัวลูก
ปัจจุบันลูกมีอายุ ๑๖ ปี ส่วนสูงเพียง ๑๔๓เซนติเมตร น้ำหนัก ๓๕ กิโลกรัม เท่านั้นค่ะแต่สุขภาพร่างกายแข็งแรงดี
เหตุใดลูกเกิดมาตัวเล็กแต่แข็งแรง ไม่ทราบว่าจะมีทางแก้ไขได้หรือไม่ ต้องทำอย่างไรคะเพื่อจะตัดรอนวิบากกรรมนี้ ไม่ให้เกิดขึ้นกับลูกอีกในภพชาติต่อๆ ไป

ลูกเกิดมาตัวเล็ก เพราะวจีกรรมที่เคยไปล้อเลียนเด็กตัวเล็กผู้มีคุณธรรม เรื่องมีอยู่ว่า  ในชาตินั้นได้มาปฏิบัติธรรมกับหมู่คณะซึ่งมีเพื่อนที่เป็นรุ่นพี่ที่มาปฏิบัติธรรมแต่ตัวเล็กจึงแกล้งไปหยอก ไปแซวเขา แต่ก็ไม่ได้เจตนาว่า หนู หนูกี่ขวบแล้ว ทำไมตัวเล็กนิดเดียวจึงทำให้พี่เขาหงุดหงิด ก็เลยสวนกลับมาว่า  ถ้างั้นก็ไปลองตัวเล็กบ้างสิ วิบากกรรมนี้มาส่งผล
จะแก้ไข ก็ต้องระมัดระวังคำพูด ให้พูดแต่ปิยวาจา ทานอาหารให้ครบ ๕ หมู่ พักผ่อนให้เพียงพอ สั่งสมบุญทุกบุญ แล้วอธิษฐานจิตให้พ้นจากวิบากกรรมนี้ ชาตินี้ก็อดทนหน่อยนะลูกนะ ตอนนี้ไม่เป็นไร แม้ตัวเราไม่ได้ขนาดแต่ก็ไม่ได้เป็นอุปสรรคในการเข้าถึงธรรมไม่เป็นอุปสรรคต่อการสร้างบารมี เราทำได้ ชื่อเราก็ยิ่งใหญ่อยู่แล้ว ชื่อภูเขา
๗ มกราคม พ.ศ. ๒๕๔๙

๔๒…หมดเรี่ยวแรง
แม่ของลูกป่วยเดินไม่ได้ ไม่มีแรง นิ้วมือนิ้วเท้าหงิก แม่ไปรักษากับหมอไสยเวท โดยใช้เหล็กแดงๆ ตั้งไว้บนเตาถ่าน ใช้เท้าจุ่มน้ำมันแล้วหมอก็เหยียบไปที่เหล็กแดงๆ ที่กำลังร้อนแล้วก็มาเหยียบที่ร่างของแม่ ทำอย่างนี้อยู่๑ อาทิตย์ อาการของแม่ก็หายเป็นปกติ
แม่ของลูกทำกรรมใดมา จึงป่วยไม่มีแรงจนเดินไม่ได้ นิ้วมือนิ้วเท้าหงิก และทำไมถึงหายด้วยวิธีที่หมอไสยเวทเหยียบเหล็กร้อนแล้วมาเหยียบที่หลังของแม่

แม่ของลูกป่วย ไม่มีแรง จนเดินไม่ได้ นิ้วมือนิ้วเท้าหงิก เพราะกรรมในอดีตที่เกิดในสังคมเกษตรกรรม ได้มัดขาสัตว์ส่งขาย กับกรรมล้อเลียนคนที่เขามือหงิกเท้าหงิก ด้วยความคะนองในสมัยวัยรุ่น ทำให้คนถูกล้อเลียนเจ็บช้ำน้ำใจ วิบากกรรมทั้งสองมารวมส่งผล
ที่จริงไปล้อเลียนเขานี่นะ บางทีก็คุ้นเคยก็ล้อเลียนสนุกๆ มันไม่น่ามีวิบากนะ คือ ตอนที่เขาไม่หงุดหงิดมันก็ไม่ค่อยเท่าไร แต่ตอนที่เขาช้ำใจนี่สิ มันเซ็ตโปรแกรมไปแล้วที่ในกลางกายว่า ให้ไปเจออย่างนี้บ้าง เห็นไหมว่า ทำเป็นเล่นไป ในที่สุด คงจะพูดได้แค่ความจริง มีประโยชน์ ไพเราะ ถูกกาลเทศะ ก็คงพูดได้แค่นี้แหละ
หายได้เพราะเป็นเพียงเศษกรรมเท่านั้นไม่ว่าจะรักษาด้วยไสยเวทหรือวิธีการใดก็ตามก็จะหายได้ในที่สุด แต่ถ้ายังเป็นส่วนของกรรมจะรักษาด้วยวิธีการใดมันก็ไม่หาย แต่ถ้าเป็นเพียงเศษของกรรมที่เหลืออีกนิดเดียวมันจะหมดแล้ว บุญได้ช่องก็ตัดรอนวิบากกรรมทันทีเลย
๓๐ มกราคม พ.ศ. ๒๕๔๙

๔๓…พูดไม่ชัด
ลูกชายทำกรรมใดมา จึงพูดไม่ค่อยชัดจะแก้ไขได้อย่างไร
กรรมใดทำให้ช่วงที่เขาเจ็บป่วยต้องให้น้ำเกลือ แต่พยาบาลหาเส้นเลือดไม่เจอต้องถูกแทงทั้งแขนและขาเป็นสิบๆ เข็มคะ

คุณครูไม่ใหญ่
ลูกชายพูดไม่ค่อยชัด เพราะในอดีตได้เคยไปพูดล้อเลียนผู้ที่พูดไม่ชัด จนทำให้เขาเกิดความอับอาย วจีกรรมนี้มาส่งผล
จะแก้ไข ให้กล่าวคำปิยวาจา พูดจาไพเราะอย่าไปล้อเลียนผู้ใดให้เขาเจ็บช้ำน้ำใจ และให้หมั่นสั่งสมบุญทุกบุญ แล้วอุทิศบุญนี้ไปให้ผู้ที่เราไปล่วงเกินเขาไว้
เมื่อป่วยต้องให้น้ำเกลือ แต่พยาบาลหาเส้นเลือดไม่เจอ ต้องแทงทั้งแขนและขาเป็นสิบๆ เข็ม เพราะกรรมในอดีตที่ฆ่าสัตว์เล็กสัตว์น้อย เช่น บี้มด ตบยุง เอาไม้ตีแมลงวันเป็นต้น มาส่งผล
๙ กุมภาพันธ์ พ.ศ. ๒๕๔๙

๔๔…มาวัดทีไร...ป่วยทุกที
ลูกชายอายุ ๖ ขวบ ลูกสาวอายุ ๔ ขวบมาวัดครั้งใดจะเกิดอาการไม่สบายทุกครั้ง จึงทำให้เป็นอีกสาเหตุหนึ่ง ที่สามีไม่ยอมให้ลูกๆ มาวัด เพราะวิบากกรรมใดของพวกเขาและจะแก้ไขอย่างไรคะ
189
คุณครูไม่ใหญ่
ลูกชาย ๖ ขวบ ลูกสาว ๔ ขวบ มาวัดทีไรไม่สบายทุกที จึงเป็นอีกสาเหตุหนึ่งที่สามีไม่อยากให้ลูกๆ มาวัด เพราะในอดีตชาติหนึ่งลูกได้ห้ามญาติและพี่น้องมาสร้างบุญกับหมู่คณะ ลูกทั้งสองในชาตินี้ ชาตินั้นได้เกิดเป็นญาติของลูก ได้เห็นดีเห็นงามไปกับตัวลูกที่ห้ามญาติพี่น้องคนอื่นๆ มาทำ บุญกับหมู่คณะกรรมนี้มาส่งผล
ชีวิตในสังสารวัฏ เห็นไหมว่า เดี๋ยวเกิดเป็นลูก เป็นพ่อ เป็นแม่ เป็นญาติกันบ้างสลับกันไปอย่างนี้ แต่ชาตินั้นเกิดเป็นญาติและเห็นดีเห็นงามที่ตัวลูกได้ห้ามญาติพี่น้องที่จะมาทำบุญกับหมู่คณะ วิบากกรรมนี้มาส่งผล
ทำให้วิบากกรรมที่เล็กๆ น้อยๆ บี้มดตบยุง ฆ่าสัตว์เล็กๆ น้อยๆ ได้ช่องผสมโรงผีซ้ำด้ามพลอยนั่นแหละ ทำให้เกิดอาการเจ็บป่วยเวลามาวัด และเป็นเหตุให้สามีของลูกห้ามลูกของเขามาวัด
เห็นไหมว่า กรรมห้ามญาติมาทำบุญกับกรรมบี้มดตบยุง ฆ่าสัตว์เล็กสัตว์น้อย มันได้ช่อง  เมื่อเราเปิดช่องให้มันเข้ามา มันก็ไปดึงดูดกันมา บาปต่อบาปมันจะดูดเข้าหากัน เหมือนแม่เหล็กดูดผงเหล็กอย่างนั้น
๒๐ กุมภาพันธ์ พ.ศ. ๒๕๔๙

192
๔๕…ป่วยทุกครั้งที่ไปโรงเรียน
ทำไมลูกต้องป่วยทุกครั้งเมื่อไปโรงเรียนจนเป็นเหตุให้ไม่ได้เรียนหนังสือ
ปัจจุบันนี้ ลูกเพิ่งผ่าตัดเนื้องอกที่ต้นคอจะหายขาดหรือไม่คะ
193
คุณครูไม่ใหญ่
ตัวลูกป่วยทุกครั้งเมื่อไปโรงเรียน จนเป็นสาเหตุให้ไม่ได้เรียนหนังสือ เพราะในอดีตมักจะห้ามลูกหลานเรียนหนังสือ โดยเฉพาะลูกหลานที่เป็นผู้หญิง โดยมีความคิดว่า เรียนไปก็ไม่ได้ใช้ วิบากกรรมนี้มาส่งผลให้มี
เหตุไม่ให้ไปเรียนหนังสือ
ปัจจุบันผ่าตัดเนื้องอกที่ต้นคอ เพราะกรรมในอดีตมีเศษกรรมสั่งเชือดคอสัตว์เอามาทำเป็นอาหารเลี้ยงแขกเหรื่อ มาส่งผลแต่ก็มีโอกาสหาย โดยให้ทำบุญทุกบุญบ่อยๆทั้งทาน ศีล ภาวนา เป็นต้น แล้วอุทิศบุญนี้ไปให้สัตว์ที่เราเคยไปเบียดเบียน
๑ มิถุนายน พ.ศ. ๒๕๕๐
194
๔๖…อดีตยักษ์
น้องสาวคนสุดท้องเป็นคนเจ้าอารมณ์หงุดหงิดง่าย โมโหร้าย แต่เธอก็ชอบทำบุญใส่บาตร เวลาทำบุญใส่บาตรทุกครั้ง เธอจะโมโหหงุดหงิดก่อนเสมอ แม้หลังทำบุญ   เธอเห็นใครทำอะไรขัดหูขัดตา ก็จะขู่ดุด่าตะคอกใส่ แม้แต่คุณพ่อคุณแม่เธอก็ไม่ละเว้นซึ่งทุกคนในบ้านต่างก็เอือมระอาในพฤติกรรมของเธอมากค่ะ และสงสัยว่า คนใจบุญทำไมหงุดหงิดง่ายอย่างนี้
ทำไมน้องสาวคนเล็กจึงเป็นคนเจ้าโทสะอัธยาศัยนี้ติดตัวมาจากชาติใด จึงทำให้ก่อนและหลังทำบุญก็โมโห
ผลบุญผลกรรมของการโมโหก่อนทำบุญและหลังทำบุญจะส่งผลอย่างไรคะ
195
คุณครูไม่ใหญ่
น้องสาวคนเล็ก เป็นคนเจ้าโทสะ ก่อนและหลังทำบุญมักจะขี้โมโห เพราะติดนิสัยเป็นเทวดาสายยักษ์มาหลายชาติ จึงมีนิสัยเป็นคนมักโกรธ แม้กระทั่งตอนก่อนและหลังทำบุญ
ผลบุญผลกรรมของการขี้โมโหทั้งก่อนและหลังทำบุญ คือ จะต้องไปเกิดเป็นยักษ์อีกแต่จะเป็นยักษ์มีระดับขึ้น คือ ยักษ์ไฮโซ ยักษ์หล่อ ยักษ์สวย ด้วยบุญที่ทำด้วยจิตที่มักโกรธ  แต่ถ้าแก้ไขได้โดยเด็ดขาด ก็มีสิทธิ์ไม่ต้องเป็นยักษ์ คือ ถ้าแก้ไขก็ไม่ต้องเป็นยักษ์ ถ้าอยากเป็นยักษ์ก็ไม่ต้องแก้ไข
๖ มกราคม พ.ศ. ๒๕๔๙

๔๗…กระดูกก้นกบร้าว
บุพกรรมใดทำให้น้าสาวกระดูกก้นกบร้าวหมอนรองกระดูกเสื่อม ไขมันในเลือดสูง มีอาการวูบ บ่อยๆ ปวดหัว ปวดขา ชาตามปลายมือปลายเท้า โรคทั้งหมดจะมีโอกาสหายไหมต้องแก้ไขอย่างไรคะ
199
คุณครูไม่ใหญ่
บุพกรรมที่ทำให้น้าสาวกระดูกก้นกบร้าวและหมอนรองกระดูกเสื่อม เพราะกรรมในชาติที่น้าสาวของลูกเป็นทหารคุมทาสเชลย เอาทาสเชลยมาใช้งานที่บ้านและใช้แรงงานทาสหนักเกินไป ครั้งหนึ่ง เคยโมโหทาสแล้วผลักทาสจนล้มก้นกระแทกทำให้กระดูกก้นกบร้าววิบากกรรมนี้มาส่งผลให้มาเจออย่างนี้บ้าง
ที่ไขมันในเลือดสูง มีอาการวูบอยู่บ่อยๆเพราะใช้งานทาสมากจนเขาเป็นลมบ่อยๆที่ปวดหัว ปวดขา ชาตามปลายมือปลายเท้าเพราะกรรมที่เคยทุบตีทาสเหล่านั้น
โรคทั้งหมดนี้มีโอกาสหายได้ถ้าทำบุญ คือต้องทำทาน รักษาศีล เจริญภาวนาอย่างจริงจังทุกวันสม่ำเสมอ แล้วอุทิศบุญทั้งหมดนั้นให้ทาสที่เราเคยไปเบียดเบียนเขาไว้ อีกทั้งปัจจุบันก็ให้ควบคุมอาหาร ออกกำลังกายลดความอ้วนให้ได้จะได้เฟิร์มแอนด์ฟิต ชีวิตจะได้สดใส
๓ สิงหาคม พ.ศ. ๒๕๕๐

๔๘…โรคหอบหืด / ขี้กังวล / เจ้าระเบียบ
น้าชายเป็นข้าราชการบำนาญ มีนิสัยรักความสะอาดมาก เจ้าระเบียบจัด แม้กระทั่งการจอดรถต้องเป๊ะๆ พออายุ ๕๐ กว่าๆ  น้าชายเริ่มมีนิสัยขี้กังวล จะไปไหนต้องหันรีหันขวาง กลัวลืมนั่นลืมนี่
กรรมใดทำให้น้าชายป่วยเป็นหอบหืดสุขภาพไม่แข็งแรงมาตั้งแต่เด็ก เหตุใดน้าชายจึงมีอุปนิสัยรักความสะอาด เจ้าระเบียบจัดจนกลายเป็นคนวิตกกังวล
คนที่ชอบวิตกกังวลและคิดมาก แม้ยามหลับก็ยังฝันได้ตลอดทั้งคืน ทำให้บางทีตื่นมาเพลียเหมือนนอนไม่เต็มอิ่ม เป็นเพราะกรรมสุราหรือไม่คะ
201
คุณครูไม่ใหญ่
น้าชายป่วยเป็นหอบหืด สุขภาพไม่แข็งแรงมาตั้งแต่เกิด เพราะในอดีตชอบทรมานสัตว์  ตั้งแต่ใช้แรงงานสัตว์มากเกินไป เป็นคนชอบแกล้งลูกแมวลูกหมาบ่อยครั้ง และที่สำคัญคือชอบเอาลูกไก่ไปหัดว่ายน้ำ โดยเอามันโยนไปในน้ำ เพื่อจะดูว่ามันจะว่ายน้ำเหมือนลูกเป็ดได้ไหม เพราะโยนลูกเป็ดลงไปในน้ำแล้วมันว่ายได้ ลูกไก่เป็นสัตว์ปีกมีขา ๒ ขา เหมือนกันมันน่าจะว่ายได้ มีวิสัยเป็นนักวิทยาศาสตร์ก็เลยโยนลงไป ทำให้มาเป็นหอบหืดบ้าง
มีนิสัยชอบความมีระเบียบและรักความสะอาดมาก จนทำให้เป็นโรควิตกกังวล เพราะกรรมในอดีตหลายอย่าง มารวมส่งผล คือมโนกรรมที่ชอบคิดแต่เรื่องอกุศล (คิดไม่ดี)วจีกรรมที่ชอบพูดในสิ่งที่ไม่ค่อยดี เจ้าระเบียบชอบจับผิดผู้อื่นเป็นหลัก และมีกรรมสุราเป็นส่วนเสริม
คนที่ชอบวิตกกังกล คิดมากจนนอนไม่หลับหรือหลับๆ ตื่นๆ ตลอดทั้งคืนทำให้อ่อนเพลียนั้น ก็มีกรรมสุรามาเสริมด้วย
๓๐ มกราคม พ.ศ. ๒๕๕๐

๔๙...ทำไม...ไม่เท่ากัน
ตอนลูกชายอายุ ๖ ขวบ ลูกสังเกตเห็นว่าเขามีอัณฑะไม่เท่ากัน แต่ลูกก็ไม่ได้สนใจเพราะไม่เข้าใจว่าเป็นอะไร กระทั่ง ๑๐ ปี ผ่านไปทุกครั้งที่เขายืนนาน ๑ ชั่วโมง จะต้องรีบนั่งทันที เพราะมีอาการปวดหน่วงๆ มาก และปวดตลอดทั้งวัน เขามีอาการปวดอย่างนี้ตลอดแต่ไม่บอกให้ใครรู้เลย เพราะความอาย
จนกระทั่งปี ๒๕๔๓ ลูกชายตั้งใจจะบวชจึงตัดสินใจไปหาหมอ หมอตรวจแล้วบอกว่าเป็นโรคเส้นเลือดขอดที่ถุงอัณฑะ จึงให้ผ่าตัดวันนั้นเลย หลังจากผ่าตัดแล้ว ถุงอัณฑะด้านซ้ายที่ใหญ่กว่าปกติก็ค่อยๆ เล็กลงจนเท่ากันแล้วเขาก็หายขาด
วิบากกรรมใดทำให้ลูกชายมีอัณฑะด้านซ้ายใหญ่กว่าปกติ บุญใดทำให้ลูกชายหายขาดจากโรคนี้ได้คะ
205
คุณครูไม่ใหญ่
ลูกชายมีอัณฑะด้านซ้ายใหญ่กว่าปกติเพราะกรรมในอดีต ได้ทดลองวิทยาศาสตร์ตอนสัตว์ โดยเอาเชือกไปผูกอัณฑะ ๒ ข้างของสุนัขอยู่ระยะหนึ่ง ต่อมาสงสารจึงแก้เชือกออก จึงเป็นแค่เศษกรรมที่ทำให้เป็นข้างเดียว
และหายได้
๗ กุมภาพันธ์ พ.ศ. ๒๕๕๐

๕๐...เส้นเลือดขอดที่น่อง
ลูกเป็นโรคเส้นเลือดขอดที่น่องทั้ง ๒ ข้างเกิดขึ้นเพราะวิบากกรรมใด จะมีโอกาสหายขาดไหมคะ และจะแก้ไขวิบากกรรมนี้ได้อย่างไร
207
คุณครูไม่ใหญ่
ตัวลูกเป็นเส้นเลือดขอดที่น่องทั้ง ๒ ข้างเพราะกรรมในอดีตได้ช่วยบิดามัดขาสัตว์ส่งขายให้เขาฆ่า มาส่งผล แต่ว่าเป็นแค่เพียงเศษกรรมแล้ว
จะแก้ไข ก็ให้สั่งสมบุญทุกบุญ ทั้งทานศีล ภาวนา ปล่อยสัตว์ปล่อยปลา หรือสัตว์ที่เขากำลังจะถูกส่งเข้าโรงฆ่าสัตว์ แล้วอธิษฐานจิตให้พ้นจากวิบากกรรมนี้ อีกทั้งอุทิศบุญให้กับสัตว์ที่เราไปเบียดเบียนเขาไว้ หนักก็จะได้เป็นเบา เบาก็จะหาย
๗ กุมภาพันธ์ พ.ศ. ๒๕๕๐

๕๑...โรคถุงน้ำดีอักเสบ
บุพกรรมใดทำให้คุณพ่อป่วยเป็นโรคถุงน้ำดีอักเสบ ขณะนี้ท่านอยู่ที่ภพภูมิใด ได้รับบุญที่ลูกอุทิศไปให้หรือไม่อย่างไร
209
คุณครูไม่ใหญ่
คุณพ่อป่วยเป็นโรคถุงน้ำดีอักเสบ เพราะกรรมที่ทำปาณาติบาต ฆ่าสัตว์ทำอาหารและฆ่าขาย และเวลาโกรธมักไม่ชอบให้อภัยใครคือ โกรธแล้วโกรธเลย ทั้งอดีตและปัจจุบันมาส่งผล
ตายแล้วก็ไปเป็นภุมเทวาชั้นดี มีบ้านที่อยู่อาศัย อาหารทิพย์ เสื้อผ้า อาศัยอยู่ในหมู่บ้านภุมเทวาแห่งหนึ่ง ด้วยบุญที่ทำไว้ในพระพุทธศาสนา ได้รับบุญที่อุทิศไปให้แล้ว ก็ยิ่งทำให้ท่านมีสภาพที่ดีขึ้นในทุกด้าน
๒ มกราคม พ.ศ. ๒๕๔๙

๕๒...วัณโรคปอด
คุณแม่ป่วยเป็นวัณโรคปอด อาการหนักมากมีไข้หนักหลายวัน ร่างกายผอมลงไปเรื่อยๆทานอาหารได้เพียงเล็กน้อย สภาพร่างกายทรุดลงไปเรื่อยๆ ประมาณ ๒ เดือน ก็เสียชีวิต
บุพกรรมใดทำให้คุณแม่ป่วยเป็นวัณโรคขณะนี้ท่านอยู่ภพภูมิใด มีความเป็นอยู่อย่างไรได้รับบุญที่ลูกอุทิศให้หรือไม่

คุณครูไม่ใหญ่
คุณแม่ป่วยเป็นวัณโรค เพราะกรรมในอดีตและปัจจุบันที่เวลาเลี้ยงสัตว์ไว้ในคอก ก็มักจะขังมันไว้ในคอกที่ไม่สะอาด จนมันรู้สึกทรมานรวมกับกรรมฆ่าสัตว์ทำอาหาร อีกทั้งใช้แรงงานสัตว์มากเกินไป วิบากกรรมนี้มาส่งผล
๒ มกราคม พ.ศ. ๒๕๔๙

๕๓…โรคเกาต์
คุณตาของลูก อดีตเคยเป็นกำนัน และเคยมีอาชีพเป็นพรานล่าสัตว์ ในวัยชราคุณตาได้ล้มป่วยลงด้วยโรคอัมพฤกษ์และโรคเกาต์จนเดินไม่ได้
ตั้งแต่ลูกจำความได้ก็เห็นคุณตานอนร้องครวญครางอยู่แต่ในห้องมืดๆ ลุกไปไหนไม่ได้ ต้องมีคนคอยดูแลตลอด ตามข้อเท้าหัวเข่าของตามีตุ่มโปนๆ ออกมาประมาณเท่าไข่นกกระทาเกาะกันเป็นก้อน ส่งกลิ่นเหม็นออกมาจากในห้อง คุณตาป่วยทรมานอยู่หลายปี จนกระทั่งตัวลูกอายุประมาณ ๑๐ ขวบคุณตาจึงเสียชีวิต
ตาของลูกตายแล้วไปไหนคะ ได้รับบุญที่ลูกอุทิศให้หรือไม่ กรรมใดทำให้ตาป่วยเป็นโรคเกาต์

คุณตาป่วยเป็นโรคเกาต์ ทุกข์ทรมานมากเพราะกรรมปาณาติบาตฆ่าสัตว์ทำอาหารและฆ่าขายทั้งในอดีตและปัจจุบันมาส่งผล โดยได้ใช้เครื่องมือดักสัตว์ และเมื่อจับมาได้แล้วก็จะทุบข้อขาของสัตว์ให้หัก เพื่อไม่ให้มันหนีไปไหนแต่ก็ไม่ให้มันตาย เพียงเพื่อไม่ให้เนื้อมันเน่าจะได้เก็บได้หลายวัน แล้วก็ทยอยฆ่าขาย
เหมือนที่เราเคยเห็นเวลาเขาจะทำก๋วยเตี๋ยวเป็ดอยู่ริมถนน เขาเอาเป็ดมาหักขาแล้วก็ปล่อยแถวๆ นั้น มันก็ไปไหนไม่ได้ แล้วก็ค่อยๆจับมาทีละตัวทีละตัว มันสดๆ ดี วิบากกรรมดังกล่าวมาส่งผล
ตายแล้วก็ไปมหานรกขุม ๑ ด้วยกรรมปาณาติบาตในปัจจุบันเป็นหลัก กำลังโดนนายนิรยบาลแปลงเป็นสัตว์ต่างๆ ที่ตัวเองเคยล่า สัตว์นรกเหล่านี้มีฟันแหลมคมคอยกัดกินอยู่ตลอดเวลา ทุกข์ทรมานมาก ไม่อาจ
จะรับบุญได้ แต่บุญที่อุทิศไปให้ก็จะไปคอยอยู่ที่ยมโลกจ้ะ
๔ มกราคม พ.ศ. ๒๕๔๙

๕๔…โรคนิ่ว
บุพกรรมใดทำให้คุณพ่อป่วยเป็นโรคนิ่วปัสสาวะทุกครั้งจะมีก้อนหินเล็กๆ ปนออกมาด้วย บุญจากการทำบุญต่างๆ และการถือศีลอุโบสถที่เคยทำมาจะช่วยท่านได้บ้างไหมคะ  ท่านจะหายป่วยได้หรือไม่ ต้องทำอย่างไรคะ

คุณพ่อป่วยเป็นโรคนิ่ว เวลาปัสสาวะมักจะมีก้อนหินเล็กๆ ปนออกมาด้วย เพราะกรรมในอดีตมักจะชอบปัสสาวะไม่เป็นที่เป็นทาง และเคยไปยืนฉี่รดกำแพงวัด รวมกับกรรมปาณาติบาตที่ฆ่าสัตว์ทำอาหารมาส่งผล
บุญทุกบุญที่ทำผ่านมา ก็จะไปช่วยตัดรอนวิบากกรรมให้หนักเป็นเบา และมีโอกาสจะหายได้ ให้สั่งสมบุญทุกบุญต่อไป แล้วอธิษฐานจิตให้เจอหมอดี ยาดี และให้หายจากโรคนี้จ้ะ
๖ มกราคม พ.ศ. ๒๕๔๙

๕๕…สารพัดโรค
คุณตาเป็นลูกคุณพระสมัยรัชกาลที่ ๖มีฐานะดีมาก ท่านชอบยิงนกตกปลาตั้งแต่วัยหนุ่มเมื่อ แต่งงานกับคุณยาย ท่านมีความสุขกันมาก แต่ความสุขนั้นมีระยะเวลาสั้นนักเนื่องจากคุณตาได้ล้มป่วยลงอย่างกะทันหันด้วยวัณโรค และเสียชีวิตด้วยวัยเพียง ๒๕ ปี
คุณยายอายุมากขึ้น ท่านได้ล้มป่วยลงด้วยโรคต้อหิน โรคต้อกระจก โรคเบาหวานโรคความดันสูงโรคหัวใจโต และสุดท้าย ก็คือโรคมะเร็งในโพรงจมูก ต่อมาเมื่อเบาหวานขึ้นตา ทำให้ท่านตาบอดสนิท แต่ที่ร้ายที่สุดเห็นจะเป็นโรคมะเร็งในโพรงจมูก เพราะเวลานั่งเก้าอี้ ท่านจะทำอาการหัวสะบัด เหมือนถูกใครกระชาก ท่านบอกว่า ปวดหัวซีกซ้ายบ้างซีกขวาบ้าง ปวดจนหัวกระตุกจะมีเนื้อเยื่อสีแดงขยายใหญ่ ยื่นออกมาทางโพรงจมูกและต่อมาก็มีเลือดไหลออกมาจากโพรงจมูกเป็นเลือดสีดำ เป็นลิ่มๆ ทะลักออกมาไม่หยุดต้องนำส่งโรงพยาบาลกะทันหันกลางดึกเป็นประจำ เมื่อผ่าตัดเอาเนื้อมะเร็งออกอาการก็ดูเหมือนจะดีขึ้นระยะหนึ่ง แต่แล้วก็กลับทรุดลง จนทำให้ท่านต้องเสียชีวิตไปในที่สุด ด้วยวัย ๗๕ ปี
คุณตาของลูกทำกรรมใดไว้ จึงต้องตายตั้งแต่ยังหนุ่ม ด้วยวัณโรค และคุณยายของลูกทำกรรมใดไว้ จึงต้องป่วยด้วยโรคมากมายและสุดท้ายเสียชีวิตด้วยโรคมะเร็งในโพรงจมูก
ขณะนี้ท่านทั้งสองอยู่ที่ไหน อยู่ด้วยกันหรือไม่คะ และได้รับบุญที่ลูกๆ ทำบุญอุทิศไปให้หรือไม่
คุณครูไม่ใหญ่
คุณตาตายตั้งแต่ยังหนุ่มด้วยวัณโรค เพราะกรรมในอดีต คุณตาเคยเป็นอำมาตย์ ได้ตัดสินผู้ต้องขังให้ไปขังไว้ในคุกที่อับชื้นทรมานจนตาย วิบากกรรมนี้มาส่งผล
ตายแล้วก็วนเวียนอยู่ระยะหนึ่ง และไปเกิดเป็นมนุษย์ เพราะหมดวิบากกรรมดังกล่าวตอนนี้จึงยังไม่ได้รับบุญที่อุทิศไปให้
คุณยายป่วยด้วยโรคหลายโรค เช่น โรคต้อหิน ต้อกระจก เบาหวาน ความดันโลหิตสูง   หัวใจโต และเสียชีวิตด้วยโรคมะเร็งในโพรงจมูก เพราะกรรมปาณาติบาตที่ฆ่าสัตว์เล็กสัตว์ใหญ่ เพื่อขายและทำเป็นอาหารทั้งในอดีตและปัจจุบัน รวมทั้งมีกรรมในอดีตที่เคยสั่งขังนักโทษในคุกมืดในสมัยที่ท่านเป็นผู้ชายจนนักโทษตามองไม่ค่อยเห็น กับสั่งทรมานนักโทษด้วยวิธีการต่างๆ ทั้งกระชากศีรษะทุบตีชกจนหน้าเละ เลือดกำเดาออก กรรมทั้งหมดมารวมส่งผล
ตายแล้วก็วนเวียนอยู่ระยะหนึ่ง ตอนนี้ไปเกิดใหม่เป็นมนุษย์แล้ว จึงไม่อาจรับบุญได้ทั้งคุณตาคุณยายจ้ะ
๙ มกราคม พ.ศ. ๒๕๔๙

๕๖...โรคตา
คุณแม่เป็นลูกกำพร้าพ่อมาตั้งแต่เล็กและป่วยเป็นโรคตา มีอาการตามัว มองภาพไม่ชัดเจน คุณหมอบอกว่า เป็นต้อหิน ต่อมาเป็นต้อกระจก ต้องผ่าตัด ต่อมาประสาทตาจอตาอักเสบ ต้องผ่าตัดใหญ่อีก ๑ ครั้ง ขณะที่ผ่าตัด ยาชาเข้าไปไม่ถึงทำ ให้คุณแม่รู้ตัวตลอดเวลาว่าตัวเองเจ็บ
หลังจากผ่าตัด ตาข้างซ้ายก็ยังมองเห็นภาพแบบเส้นคดๆ และภาพก็เบลอๆ เบี้ยวๆต้องใส่แว่นช่วยปรับสายตา และต้องหยอดยาไปตลอดชีวิต หมอบอกว่า หยุดหยอดก็บอดเลย และเมื่อไปตรวจเลือดก็พบว่า เป็นโรคเบาหวานกับไขมันในโลหิตสูงอีกด้วยทำไมคุณแม่จึงกำพร้าตั้งแต่เด็ก ป่วยเป็นโรคตาต้องผ่าตัดหลายครั้ง หยอดยาตลอดชีวิตและเป็นโรคเบาหวานด้วย ชาตินี้จะถึงกับตาบอดหรือไม่ ต้องทำบุญอะไรพิเศษจึงจะแก้ไข
ได้เจ้าคะ

คุณแม่เป็นกำพร้าตั้งแต่ยังเด็ก เพราะกรรมในอดีต ในสมัยที่ท่านเกิดในสังคมเกษตรกรรม ชอบพรากลูกสัตว์จากพ่อแม่  บางทีก็ขายพ่อพันธุ์แม่พันธุ์ จึงทำให้ลูกสัตว์กำพร้าพ่อแม่ วิบากนี้จึงทำให้มากำพร้าตั้งแต่
ยังเด็ก
กรรมฆ่าสัตว์ทำอาหารและเลี้ยงไว้ฆ่าขายจึงทำให้เป็นเบาหวาน
ขังปลาไว้ในตุ่มในที่มืดเพื่อเก็บไว้ฆ่ากินทำให้มาป่วยเป็นโรคตา
เห็นไหมว่า เราจำเป็นจะต้องรวย จะรวยได้ก็ต้องสร้างทานบารมี ถ้าเป็นมหาทุคตะ ผู้ใจบุญนี่นะ ทุนน้อยแสวงหาทรัพย์ลำบาก  ถ้าไม่มีทรัพย์ก็ต้องไปหาโปรตีนฟรีที่มีอยู่ในท้องน้ำ ต้องไปตกปลาเอามา ตกมาแล้วก็ต้องเก็บไว้นานๆ ก็ต้องเอามาขังไว้ ทำให้เกิดวิบากกรรมต่างๆ ตามมา
จะแก้ไข ต้องสั่งสมบุญทุกบุญ ทั้งทานศีล ภาวนา โดยเฉพาะบุญถวายประทีปและบุญปล่อยสัตว์ปล่อยปลา อุทิศไปให้สัตว์ที่เราไปล่วงเกินเอาไว้ บุญนี้ก็จะไปตัดรอนวิบากให้หนักเป็นเบา แต่คงไม่ถึงกับหายขาด ดังนั้น  อย่าประมาทให้สั่งสมบุญดังกล่าวให้เยอะๆ
๙ มกราคม พ.ศ. ๒๕๔๙

๕๗…ตาต้อ
คุณป้าท่านหนึ่งเป็นเพื่อนกัลยาณมิตรของลูก ท่านมีปัญหาเรื่องดวงตาทั้ง ๒ ข้างเป็นต้อหินเป็นมาหลายปี เคยไปหาหมอหมอก็ถามว่า มีลูกไหม ถ้ามีก็ให้ไปอยู่กับลูก  พูดคล้ายกับว่า ตาต้องบอดแน่นอน แต่คุณป้ามากราบคุณยาย* คุณยายบอกว่า ให้นั่งสมาธิมากๆ และสวดมนต์ ยายจะช่วย คุณป้าก็ทำตามและสร้างบุญมาตลอด ปัจจุบันดีขึ้นมากตาไม่บอดเหมือนที่หมอบอก
บุพกรรมใดทำให้ดวงตาของคุณป้าทั้ง ๒ ข้างเป็นต้อหิน จนเกือบบอด อดีตชาติผลการปฏิบัติธรรมของคุณป้าเป็นอย่างไร ทำไมทั้งๆที่คุณป้าก็นั่งสมาธิมาก แต่ก็ยังไม่เข้าถึงธรรมสักที
*คุณยายอาจารย์มหารัตนอุบาสิกาจันทร์ ขนนกยูงผู้ให้กำเนิดวัดพระธรรมกาย

ดวงตาของคุณป้าเป็นต้อหินทั้ง ๒ ข้างจนเกือบบอด เพราะกรรมขังสัตว์ในที่มืด  เรื่องมีอยู่ว่า ท่านเกิดในสังคมเกษตรกรรมและชอบจับปลามาขังไว้ในตุ่ม แล้วปิดฝาเอาไว้เพื่อฆ่ากินเป็นอาหารมาส่งผล ที่ยังไม่บอดเพราะยังมีบุญจุดประทีปบูชาพระรัตนตรัยแบบมาฆประทีปอย่างนี้ และบุญปัจจุบันทุกบุญมาตัดรอนวิบากกรรมดังกล่าวให้หนักเป็นเบา
ในอดีต ป้าก็ไม่ค่อยทำสมาธิมากนัก เพิ่งจะมาขยันทำในปัจจุบันเป็นหลัก ให้เพียรพยายามต่อไปก็จะเข้าถึงได้จ้ะ
๒ กุมภาพันธ์ พ.ศ. ๒๕๔๙

๕๘…เป็นฝีที่ขาหนีบ
กรรมใดทำให้ลูกสาวของลูกในวัยเด็กเป็นตุ่มที่ขาบ่อยๆ และเป็นฝีที่ขาหนีบจนต้องผ่าทรมานอยู่หลายวัน

ตอนเด็กลูกสาวของลูกเป็นตุ่มที่ขาบ่อยๆและเป็นฝีที่ขาหนีบ จนต้องผ่าทรมานอยู่หลายวัน เพราะกรรมในอดีต เกิดในสังคมเกษตรกรรม มักจะชอบเฆี่ยนตีลูกหลานและบริวารด้วยอารมณ์ แถมดุด่าว่าโดยใช้อารมณ์ให้เจ็บทั้งกายและใจ แสบๆ คันๆ ไม่เคยใช้เหตุผลเลย วิบากกรรมดังกล่าวมาส่งผล
ที่จริงประโยคคำพูดมันมีเยอะนะ เราก็เลือกใช้ที่ทำให้เขารักเรา เขาสมัครใจที่จะทำตามคำแนะนำของเรา นี่ต้องไปเรียนภาษาไทยใหม่
จริงๆ แล้วจะต้องไปเกิดในครอบครัวที่บิดามารดาชอบใช้อารมณ์เช่นเดียวกับตนในชาตินั้น แต่บุญเก่าที่เคยเลี้ยงดูบิดามารดาในอดีตมาส่งผลช่วยไว้ จึงได้มาเกิดในครอบครัวที่มีพ่อแม่เป็นคนดี ทำให้เจอวิบากกรรมดังกล่าวเพียงแค่นั้น ไม่อย่างนั้นล่ะก็ เจอบ้าง เพราะฉะนั้น ทำความดีไว้เถิด เลี้ยงดูบิดามารดาไว้เถิด
๑๑ มกราคม พ.ศ. ๒๕๔๙

๕๙....เกือบตายเพราะฝีในท้อง
ลูกเป็นลูกสาวคนโต มีน้อง ๙ คนต้องทำงานหนักทั้งงานบ้านและทำนา พออายุ ๑๖ ปี ลูกป่วยหนักเป็นโรคฝีในท้องนำส่งโรงพยาบาลแทบไม่ทัน ตั้งแต่วินาทีที่หมอผ่าตัดดูดเอาหนองออกจากท้อง ลูกก็ไม่รู้สึกตัวอีกเลย
๑ เดือนผ่านไป หมอบอกว่า หมดปัญญารักษาแล้ว คุณพ่อจึงพากลับบ้าน ญาติๆ ทุกคนก็ดีใจที่ลูกกลับมาตายที่บ้าน จึงช่วยกันต่อโลงเตรียมไว้ใส่ศพลูก สภาพของลูกในขณะนั้นเหมือนคนตายแล้วจริงๆ มีแต่หนังหุ้มกระดูกขยับเขยื้อนไม่ได้ พูดไม่ได้ มีกลิ่นเหม็น ได้แต่นอนกรอกตาไปมา คล้ายถูกผีเข้า
ถึงอย่างนั้นคุณพ่อก็ยังไปตามพระภิกษุรูปหนึ่ง ซึ่งเคยมีหน้าที่เป็นหมอสาธารณสุขประจำหมู่บ้านมาลองรักษาลูก ส่วนทางคุณแม่ก็ไปพาหมอร่างทรงเจ้าพ่อเมืองลาวให้มารักษาลูกจึงเกิดเป็นเรื่องถกเถียงกันว่าชีวิตของลูกยืนยาวต่อมาได้นั้น เป็นเพราะพระหรือผีกันแน่
สัปดาห์ถัดมา คุณพ่อก็มากระซิบข้างหูว่าพ่อไปกินหอยทอดมา อร่อยมาก จะกินไหมลูก  ลูกเองก็ขยับปากจะพูด คุณพ่อเห็นจึงคิดว่าคงจะกินอะไรได้แล้วจึงหยอดน้ำข้าวต้มให้  ส่วนน้องๆ ก็ไปหาผักมาผัดมาต้มให้กิน พอร่างกายได้รับอาหาร สติก็เริ่มกลับมา จึงเริ่มหัดพูดหัดฟังหัดนั่งและก็หัดเดิน กว่าจะทำอะไรได้บ้างอายุก็ปาเข้าไป ๒๐ ปี
บุพกรรมใดทำให้ลูกเจ็บป่วยปางตายด้วยโรคฝีในท้อง เดินและพูดไม่ได้ ร่างกายผอมแห้งอยู่หลายปีครั้นหายป่วยก็มาถูกรถชนหลายครั้งบุญใดทำให้รอดมาได้คะ
คุณครูไม่ใหญ่
ลูกเจ็บป่วยปางตายด้วยโรคฝีในท้อง เดินและพูดไม่ได้ ร่างกายผอมแห้งอยู่หลายปีเพราะชาติในอดีตลูกเป็นชาวไร่ ได้มีพวกสัตว์ต่างๆ ในป่าเข้ามาในไร่ เพื่อทำลายพืชผลหรือมาทำร้ายสัตว์บ้าง ทำร้ายคนในไร่บ้างลูกจึงทำกับดักเอาไว้แล้วก็จับมันได้ เช่นพวกสุนัขป่า ลูกได้นำมันมาขังไว้ในกรงให้มัน  อดอาหารบ้าง บางทีก็ใช้ลูกศรยิงบ้าง ก้อนหินขว้างบ้าง วิบากกรรมดังกล่าวมาส่งผลให้ลูกเจ็บป่วยปางตาย เป็นโรคฝีในท้อง เดินและพูดไม่ได้ ร่างกายผอมแห้งอยู่หลายปี
หายป่วยแล้วก็ถูกรถชนอีกหลายครั้งแต่รอดได้ เพราะในชาตินั้นเมื่อจับสัตว์มาได้แล้วก็จะทำร้ายมันเพื่อให้มันเข็ด แล้วก็ไล่มันไป ไม่ได้ทำให้มันถึงตาย วิบากกรรมนี้จึงทำให้ประสบอุบัติเหตุถูกรถชนหลายครั้ง แต่รอดตายได้ เพราะไม่ได้ทำร้ายสัตว์ถึงตาย
๖ กุมภาพันธ์ พ.ศ. ๒๕๔๙

๖๐ มะเร็ง / อีสุกอีใส
ตัวลูกเองป่วยเป็นมะเร็ง ซึ่งเป็นรอบที่ ๒แล้ว ครั้งแรกก่อนที่ลูกจะรู้ตัวว่าเป็นมะเร็งลูกได้ใช้ชีวิตอย่างนักกีฬา ทุ่มเทชีวิตส่วนหนึ่งในการออกกำลังกาย มีความสุขกับการได้เห็นกล้ามของตัวเองโตขึ้น แต่อีกด้านหนึ่งลูกเป็นนักเที่ยวตัวยง ชอบสังสรรค์ เพราะความที่มีเพื่อนเยอะ ทำให้มีการสังสรรค์กันบ่อยๆลูกดื่มเหล้ากับเพื่อน คุยกันจนถึงตี ๑ ตี ๒จึงค่อยกลับบ้าน
ปี ๒๕๔๓ ลูกคลำเจอก้อนเนื้อเล็กๆที่ใต้รักแร้ คุณหมอ ๓ ท่านแรกวินิจฉัยว่า ลูกน่าจะเป็นต่อมน้ำเหลืองอักเสบ ไม่น่าจะเป็นมะเร็ง เพราะอายุก็ยังไม่มาก ร่างกายก็แข็งแรงดี ออกกำลังกายสม่ำเสมอ และตรวจสุขภาพเป็นประจำ แต่เมื่อตัดสินใจไปตรวจกับหมออีกท่านหนึ่ง แล้วผ่าชิ้นเนื้อออกมาพิสูจน์หมอได้แจ้งผลสรุปว่า เป็นมะเร็งจริงๆ เป็นสาเหตุที่ทำให้ลูกเลิกเหล้า เลิกบุหรี่ ซึ่งก่อนหน้านั้นภรรยาบอกให้เลิกเท่าไร ก็ไม่ยอมเลิกและหลังจากนั้นลูกได้เปลี่ยนการดำเนินชีวิตใหม่ควบคู่ไปกับการรักษา
เมื่อหมอให้ยาเคมีบำบัดครั้งสุดท้ายลูกแทบเอาชีวิตไม่รอด เพราะจากร่างกายที่อ่อนแอลงเนื่องจากยาเคมีบำบัด ทำให้ลูกติดอีสุกอีใสจากคนในบ้าน แต่แทนที่ตุ่มอีสุกอีใสจะขึ้นตามผิวหนัง แต่มันกลับเกิดขึ้นภายในร่างกายของลูกแทน ซึ่งทำให้เจ็บปวดทรมานจนแทบขาดใจ
เมื่ออาการทุเลาแล้ว ร่างกายลูกก็แข็งแรงขึ้น ทุกคนคิดว่า ลูกคงจะหายจากมะเร็งและไม่กลับมาเป็นอีก แต่เมื่อปี ๒๕๔๘ มะเร็งก็กลับมาใหม่ โดยครั้งที่ ๒ ลูกคลำเจอก้อนเนื้อที่โคนขาหนีบซึ่งก้อนมะเร็งนี้ได้ซ่อนตัวอยู่
ในมัดกล้ามเนื้อ ขณะนี้ก็กำลังรักษาตัวอยู่ทุกวิถีทางเพื่อให้หายขาด
ลูกทำกรรมอะไรมา จึงป่วยเป็นโรคมะเร็งถึง ๒ ครั้ง ครั้งแรกของการรักษาต้องทรมานกับโรคอีสุกอีใสจนเกือบเอาชีวิตไม่รอด
เป็นเพราะเหตุใด ตุ่มอีสุกอีใสจึงไปขึ้นในตัว แทนที่จะขึ้นที่ผิวหนังด้านนอกเหมือนทั่วๆ ไป

ลูกป่วยเป็นมะเร็งถึง ๒ ครั้ง เพราะกรรมปาณาติบาตและอทินนาทาน รวมทั้งมุสา คือ ผิดศีล ข้อที่ ๑ ข้อที่ ๒ และข้อที่ ๔ ในอดีตมาส่งผล
เรื่องมีอยู่ว่า ในอดีตลูกเป็นข้าราชการชั้นผู้ใหญ่ ได้เคยสั่งตัดสินพิพากษาประหารชีวิตคนที่ทำผิดบ้าง ไม่ผิดบ้าง อีกทั้งเคยรับสินบนจึงทำให้เป็นมะเร็งที่ต่อมน้ำเหลืองเกิดขึ้นที่รักแร้และขาหนีบ กับอีกกรรมหนึ่งที่สั่งให้ลูกน้องเขียนบัตรสนเท่ห์ปล่อยข่าวใส่ร้ายเพื่อนร่วมงาน ทำให้คนที่ถูกใส่ร้ายเดือดร้อนใจเป็นอันมาก วิบากกรรมนี้ทำให้เป็นตุ่มอีสุกอีใสขึ้นในตัวแตกต่างจากคนอื่น ทำให้ทุกข์ทรมานมากเกือบตาย
ลูกก็ต้องสั่งสมบุญทุกบุญ ทั้งทาน ศีลภาวนา ให้เต็มที่แล้วอธิษฐานจิตให้พ้นจากวิบากกรรมนี้
๑๔ มกราคม พ.ศ. ๒๕๔๙
240
๖๑…ไทฟอยด์ / ปวดเข่า / ทาลัสซีเมีย
บุพกรรมใดทำให้เมื่อตอนอายุ ๑๕ ปีลูกป่วยเป็นโรคไทฟอยด์ เลือดไหลออกมาทางทวารหนักตลอดเวลาเกือบตาย
แล้วทำไมลูกจึงอ้วน และมีปัญหาปวดเมื่อยโดยเฉพาะที่หัวเข่า ทั้งเป็นโรคเบาหวาน และทาลัสซีเมียด้วยค่ะ

ลูกป่วยเป็นไทฟอยด์เกือบตาย เพราะกรรมในอดีตเคยทะเลาะกับเพื่อน แล้วเอายาถ่ายอย่างแรงใส่อาหารให้เพื่อนกิน จนเพื่อนถ่ายท้องเกือบตาย แต่ก็ไม่ตาย วิบากกรรมนี้มาส่งผล
ลูกตัวอ้วนและปวดเมื่อยเฉพาะหัวเข่าเพราะในอดีตมีวจีกรรมไปด่าว่าถากถางเขาว่า อีอ้วน จึงทำให้วิบากกรรมนี้มาส่งผลให้อ้วน อ้วนจนน้ำหนักมาก เป็นเหตุให้ปวดเมื่อยเฉพาะหัวเข่า เพราะหัวเข่ารับน้ำหนักไม่ไหว
เป็นโรคเบาหวานและทาลัสซีเมีย เพราะกรรมในอดีตได้ฆ่าสัตว์ทำอาหาร จึงทำให้เป็นเบาหวาน และค้าขายของปลอมปนเอาของปลอมไปปนกับของดี จึงทำให้เป็นโรคทาลัสซีเมียจ้ะ
๑๖ มกราคม พ.ศ. ๒๕๔๙

๖๒…กระดูกสันหลังคด
บุตรสาวของลูก ตอนเกิดมาก็มีร่างกายสมบูรณ์ดี แต่พออายุได้ ๑๒ ปี ก็เริ่มมีอาการกระดูกที่หลังคดเป็นรูปตัว S พออายุ ๑๔ ปียิ่งคดมากจนเห็นได้ชัด ทำให้ไหล่สองข้างสูงต่ำไม่เท่ากัน โรคนี้โดยปกติรักษาไม่หาย แต่ลูกอาศัยรักษาทั้งภายนอกภายใน ภายนอกรักษาโดยกายภาพบำบัด ส่วนภายในใช้บุญช่วยทำบุญก็อธิษฐาน ปัจจุบันนี้ลูกสาวอายุ ๑๗ ปีอาการดีขึ้นมากแล้วค่ะ
กรรมใดทำให้ลูกสาวกระดูกหลังคด ที่อาการดีขึ้นเพราะเหตุใด และต้องแก้ไขอย่างไร จึงจะหายเป็นปกติคะ

ลูกสาวกระดูกสันหลังคด เพราะกรรมในอดีต ได้เอาไม้ตีงูที่เลื้อยเข้ามาในบ้านจนหลังมันหัก วิบากกรรมนี้ได้ช่องมาส่งผลที่อาการดีขึ้น เพราะวิบากกรรมไม่หนักมาก  บุญปัจจุบันได้เข้าไปช่วยเอาไว้ อาการจึงดีขึ้นจะแก้ไข ก็ให้ทำบุญทุกบุญไปเรื่อยๆ แล้วอธิษฐานจิตให้ได้เจอหมอดียาดีมารักษา ก็จะค่อยๆ ดีขึ้นไปอีก
๒๔ มกราคม พ.ศ. ๒๕๔๙

๖๓…ลมบ้าหมู
พี่ชายของลูกมีโรคประจำตัว คือ โรคลมบ้าหมู จะมีอาการชักมาตั้งแต่อายุ ๒ ขวบเป็นมาจนถึงปัจจุบัน ตอนอายุ ๑๕ ปี พี่ชายนำวัวไปเลี้ยง ขณะที่พี่ชายกำลังต้อนฝูงวัวซึ่งมีจำนวน ๒๐ ตัวไปตามถนน จู่ๆ วัวก็เกิดตื่น
อะไรไม่ทราบ มันพากันหันหลังวิ่งย้อนศรกลับมาทางเก่า พี่ชายของลูกซึ่งกำลังเดินตามหลังวัวอยู่ จึงถูกฝูงวัวเหยียบจนศีรษะมีแต่รอยปูดเหมือนไข่เต็มไปหมด ตามตัวก็มีแต่รอยฟกช้ำทำเอาพี่ชายเพ้อเหมือนคนเสียสติ แม่ได้นำพี่ชายมารักษาเองตามประสาชาวบ้านจนหาย
พี่ชายของลูกทำกรรมใดมา จึงถูกฝูงวัวเหยียบจนมีแต่รอยปูดเต็มหัว และฟกช้ำตามตัว บุญใดช่วยไว้ให้ไม่ถึงแก่ชีวิตคะ พี่ชายทำกรรมใดมา จึงเป็นโรคลมบ้าหมู ชักมาตั้งแต่อายุ ๒ ขวบ ปัจจุบันอายุ ๔๓ ปี เวลาทำงานหนัก ก็ยังชักอยู่ค่ะ จะแก้ไขได้อย่างไรคะ

พี่ชายถูกฝูงวัวเหยียบจนมีรอยปูดเต็มหัวและฟกช้ำตามตัว เพราะในอดีตได้แกล้งเพื่อนที่กำลังต้อนวัวอยู่ โดยทำให้วัวตกใจ แล้ววัวก็กลับหลังหันวิ่งมาเหยียบเพื่อนจนเพื่อนฟกช้ำดำเขียว เหมือนตัวพี่ชายในชาตินี้ แต่ไม่ตายเพราะกรรมไม่หนักถึงตาย เพราะชาตินั้นเพื่อนก็ไม่ตาย
พี่ชายเป็นโรคลมบ้าหมู ชักมาตั้งแต่อายุ๒ ขวบ จนถึงปัจจุบัน เพราะกรรมในอดีตได้ทำปาณาติบาต โดยเวลาจะฆ่าสัตว์ เช่น เป็ดไก่ ก็จะเชือดทีละน้อยๆ แบบไม่ให้มันตายทันที เพราะชอบดูมันดิ้นจนขาดใจตาย หรือ
แม้เวลาเชือดสัตว์ใหญ่ เช่น หมู ก็จะทำคล้ายๆกัน โดยจะมัดมันไว้แล้วค่อยๆ เชือด ไม่ให้มันตายทันที เพื่อดูเลือดที่ไหล และดูมันค่อยๆดิ้นตาย วิบากกรรมทั้งหมดดังกล่าว มาส่งผลให้เป็นลมบ้าหมูชักมาตั้งแต่อายุ ๒ ขวบจนถึงปัจจุบัน
จะแก้ไข ก็ให้ทำบุญทุกบุญ แล้วอุทิศส่วนกุศลไปให้สัตว์ที่เราไปฆ่าอย่างทรมานอย่างเยอะแยะนั่นแหละ
๒ กุมภาพันธ์ พ.ศ. ๒๕๔๙

๖๔…โรคเกล็ดเลือดต่ำ
ลูกชายของลูกทำกรรมใดมา จึงเป็นโรคเกล็ดเลือดต่ำ ถ้าเลือดออกแล้วเลือดก็จะไหลไม่หยุด เขาใกล้จะหมดกรรมหรือยังคะ

คุณครูไม่ใหญ่
ลูกชายเป็นโรคเกล็ดเลือดต่ำ เพราะในอดีตชาติชาติหนึ่ง มีกรรมปาณาติบาต ได้เคยเจาะเส้นเลือดใหญ่ที่คอวัวด้วยท่อเหล็กแหลม คือ เอาท่อมาปาดตรงปลายให้เป็นเหล็กแหลม แล้วก็เสียบเข้าไปที่เส้นเลือดใหญ่ของคอวัว เพื่อให้เลือดวัวสดๆ ไหลลงท่อเหล็กแหลมนั้น แล้วก็เอาไปกินเป็นยาบำรุงกำลังเป็นประจำ มาส่งผลให้เป็นโรคเกล็ดเลือดต่ำ
วิบากกรรมยังมีอยู่ ให้สั่งสมบุญทุกบุญทั้งทาน ศีล ภาวนา ปล่อยสัตว์ใหญ่ เช่น วัว  ควาย ที่จะถูกฆ่า แล้วอุทิศบุญกุศลไปให้สัตว์เหล่านั้นบ่อยๆ ก็จะค่อยๆ ดีขึ้น
๙ กุมภาพันธ์ พ.ศ. ๒๕๔๙

๖๕…โรคหัวใจ / โรคน้ำท่วมสมอง
บุพกรรมใดทำให้พ่อป่วยเป็นโรคหัวใจ และโรคน้ำท่วมสมอง จะมีวิธีการแก้ไขอย่างไรคะ
251
คุณครูไม่ใหญ่
คุณพ่อป่วยเป็นโรคหัวใจ และโรคน้ำท่วมสมอง เพราะในอดีตท่านเกิดในสังคมเกษตรกรรม ได้ใช้แรงงานสัตว์ที่แก่มากแล้วทำงาน เช่น วัวแก่ ควายแก่ จนมันทำงานไม่ไหว เมื่อมันทำงานไม่ไหวแล้ว ก็ได้เอามันมาฆ่าทำเป็นอาหาร วิบากกรรมดังกล่าวมารวมส่งผล
จะแก้ไข ก็ให้ทำบุญทุกบุญ ทั้งทาน ศีล ภาวนา และปล่อยสัตว์ปล่อยปลา ปล่อยสัตว์ใหญ่ เช่น วัว ควาย แล้วก็อุทิศบุญกุศลไปให้กับสัตว์ที่เราเคยไปเบียดเบียนเอาไว้บ่อยๆ
๑๐ กุมภาพันธ์ พ.ศ. ๒๕๔๙

๖๖….ไข้มาลาเรีย
โยมพ่อเคยไปทำงานในเหมืองพลอยกลางป่า แถบชายแดนไทย - กัมพูชา ซึ่งใครๆก็รู้กันว่า พื้นที่แถบนั้นเต็มไปด้วยกับระเบิดและเสี่ยงต่อโรคไข้มาลาเรีย บางคนหนาวสั่นรุนแรง ไข้ขึ้นสูงจนเพ้อ อาการปางตาย
หลังจากที่โยมพ่อกลับมาอยู่บ้านได้ไม่กี่วันก็ถูกไข้มาลาเรียเล่นงานเข้าจริงๆ จู่ๆ อาการไข้ก็กำเริบ หนาวสั่นสะท้านไปทั้งตัว ปวดหัวอย่างรุนแรงจนสมองแทบจะระเบิด หมอบอกว่าติดเชื้อมาลาเรียจนขึ้นสมองแล้ว แพทย์พยาบาลระดมกันช่วยชีวิตโยมพ่ออย่างเต็มที่ แต่อาการก็มีแต่ทรุดลง
ในที่สุด โยมพ่อก็อาเจียนออกมาเป็นเลือดสีดำคล้ำ สักพักก็หมดลมหายใจไปทันที ท่ามกลางความเศร้าโศกของโยมแม่ ซึ่งนั่งเฝ้าดูอย่างไม่ห่างสายตา โยมแม่รีบโทรศัพท์ตามญาติให้ซื้อโลงมารับศพโยมพ่อกลับไปทำพิธีฌาปนกิจที่บ้าน
ขณะที่โยมแม่กำลังร่ำไห้ แต่แล้วเหตุการณ์ที่ไม่มีใครคาดคิดก็เกิดขึ้น ผ่านไปเพียงชั่วโมง จู่ๆโยมพ่อก็ลืมตาและกลับมาหายใจได้อีกครั้งเหลือเชื่อแต่ก็เป็นความจริงครับ โยมพ่อตายแล้วฟื้นทำเอาทุกคนตกตะลึงจนทำ อะไรไม่ถูก
ที่น่าแปลกคือ ทันทีที่ฟื้นขึ้นมา อาการไข้มาลาเรียก็กลับหายเป็นปลิดทิ้ง พักฟื้นเพียงสามวัน หมอก็อนุญาตให้กลับบ้านได้ ตั้งแต่นั้นมาโยมพ่อก็ไม่เคยเป็นไข้มาลาเรียอีกเลยครับ  วิบากกรรมใดทำให้โยมพ่อป่วยเป็นไข้มาลาเรียจนเกือบไม่รอด โยมพ่อตายแล้วฟื้นจริงหรือไม่ และขณะนั้นวิญญาณของท่านไปไหน เพราะบุญใดท่านจึงมีชีวิตรอดอีกครั้งและยังหายป่วยเป็นอัศจรรย์อีกด้วยครับ
คุณครูไม่ใหญ่
โยมพ่อป่วยเป็นไข้มาลาเรียจนเกือบตายเพราะในอดีตเป็นนายพราน ล่าสัตว์เป็นจำนวนมาก กรรมปาณาติบาตนี้มาส่งผล ซึ่งที่จริงแล้วจะต้องตายด้วยกรรมดังกล่าว แต่ว่าในชาติเดียวกับที่เป็นนายพรานนั้น วันหนึ่งได้เจอพระธุดงค์ที่ท่านเดินธุดงค์อยู่ชายป่า ท่านกำลังป่วยหนักปางตายทีเดียว จึงเข้าไปดูแลรักษาท่านอยู่เป็นเดือน แล้วคอยอุปัฏฐากท่าน ถวายทั้งยา อาหาร จนท่านหายจากโรคภัยไข้เจ็บ  ด้วยบุญนี้จึงมาตัดรอนวิบากกรรมที่ล่าสัตว์เป็นจำนวนมาก ให้ท่านรอดตายและฟื้นได้จ้ะ
ช่วงนั้นกายละเอียดกำลังลอยหลุดไปแล้วแต่ยังมีสายบุญดังกล่าวเชื่อมบางๆ ไว้ จึงไม่ลอยหลุดไปและพลิกฟื้นเป็นอัศจรรย์ จวนจะไปด้วยกรรมปาณาติบาต แต่บุญที่อุปัฏฐากดูแลรักษาพระธุดงค์ที่ป่วยปางตายให้ฟื้นขึ้นมาได้ มาช่วยเอาไว้
๑๖ กุมภาพันธ์ พ.ศ. ๒๕๔๙

๖๗…เกิดมาไม่มีช่องทวาร
พี่ชายคนที่ ๓ ของลูก เกิดมาไม่มีรูทวารหนัก พอตอนบ่ายของวันนั้นก็เสียชีวิต  ก่อนจะเสียชีวิต มีของเหลวสีเทาไหลออกมาจากทวารเบา เขาร้องไห้เหมือนทรมานมาก ร้องจนกระทั่งหมดลมเสียชีวิตไป ขณะเกิดมาได้เพียงไม่ถึง ๑ วัน
พี่ชายทำบุพกรรมใดมา ทำให้ไม่มีรูทวารหนัก และมีชีวิตอยู่ได้เพียงไม่ถึง ๑ วัน เขาตายแล้วไปไหนคะ แม่ทำกรรมใดร่วมกับพี่ชายมาเขาจึงมาเกิดเป็นลูกของแม่คะ
259
คุณครูไม่ใหญ่
พี่ชายคนที่ ๓ ไม่มีช่องทวารหนัก และมีชีวิตอยู่ไม่ถึง ๑ วัน เพราะกรรมในอดีตชาติหนึ่ง ตอนเป็นวัยรุ่นคะนอง ชอบแกล้งหมาแมว โดยเอาท่อนไม้เล็กๆ ไปอุดช่องทวารของสัตว์ เหมือนอุดก๊อกของสัตว์เหล่านั้นบ่อยๆ รวมกับกรรมฆ่าสัตว์ทำอาหาร ยิงนกตกปลา มารวมส่งผล ทำให้อายุสั้น
ตายแล้วก็ไปเกิดใหม่แล้ว พี่ชายตายด้วยการไม่มีรูทวารหนักอย่างนี้ซ้ำๆ หลายครั้งจนหมดวิบากกรรม ตอนนี้ไปเกิดใหม่เป็นมนุษย์ธรรมดาที่มีช่องทวารแล้ว
แม่และพี่ชายเคยเกิดเป็นแม่ลูกกันมาในอดีต และมีบุญกรรมที่ทำมาด้วยกัน โดยในชาติที่พี่ชายชอบแกล้งหมาแมว แม่ได้เป็นเด็กชาวบ้านเหมือนกัน เป็นพรรคพวกเพื่อนกัน  เมื่อเพื่อนทำ เพื่อนของเพื่อนก็มีความยินดี  หัวเราะขำหมาแมวที่พยายามเอาปากของมันมากัดที่ก้นให้ที่อุดหลุดออกมา เพราะขำนี่แหละ จึงมาเกิดเป็นแม่ลูกกัน
๓๐ มกราคม พ.ศ. ๒๕๔๙

๖๘...ถูกทำแท้ง แต่ไม่แท้ง
ลูกของคุณแม่ตั้งแต่คนที่ ๔ - ๘ (ตัวลูกเองเป็นคนที่ ๖) จะถูกคุณแม่กินยาขับ แต่ก็คลอดมาได้เพราะบุญใด มีเพียงคนเดียวที่แท้งเพราะกรรมใด และคุณแม่จะมีวิบากกรรมอย่างไรบ้างคะ

คุณครูไม่ใหญ่
ลูกทุกคนที่รอดมาได้ เพราะไม่มีกรรมที่ไปทำแท้งโดยตรง แต่เคยอนุโมทนาบาปกับญาติที่เคยไปทำแท้งมาแล้ว มาส่งผล โดยพูดจาแบบมีจิตยินดีว่า “เออ ดีแล้ว จะได้ตัดปัญหาไปไม่เป็นภาระ” แต่ก็ไม่ได้แนะนำให้ไปทำแท้งมีลูกเพียงคนเดียวที่ถูกยาขับออกมาได้เพราะลูกคนนั้นมีกรรมทำแท้ง มาส่งผล และจากการที่คุณแม่ทำอย่างนี้ ท่านก็จะมีกรรมที่จะไปถูกทำแท้งอย่างนี้บ้าง
๒๒ มกราคม พ.ศ. ๒๕๕๐

๖๙…น้ำท่วมบ้านทุกปี
ที่บ้านเกิดของผม จ.จันทบุรี ในช่วงหน้าฝนตลอด ๗ - ๘ ปีที่ผ่านมา มักเกิดอุทกภัยจากพายุที่ฝนตกกระหน่ำลงมาอย่างมืดฟ้ามัวดิน ทำให้น้ำท่วมบ้านอยู่เป็นประจำ บางปีน้ำในบ้านท่วมสูงระดับหัวเข่า บางปีสูงระดับเอว ส่วนปีที่แล้วนี้ (พ.ศ. ๒๕๔๙) ระดับน้ำท่วมสูงจนเกือบมิดชั้นล่างของบ้าน
วิบากกรรมใด โยมแม่ต้องประสบเหตุการณ์น้ำท่วมบ้านหลายครั้ง ทำให้มีความลำบากในครอบครัว จะแก้ไขได้อย่างไรครับ

คุณครูไม่ใหญ่
โยมแม่ประสบภัยน้ำท่วมบ้านหลายครั้งทำให้ครอบครัวลำบาก เพราะกรรมที่เคยอนุโมทนาบาปมาในอดีต
เรื่องมีอยู่ว่า ชาตินั้นท่านเกิดในเมืองๆหนึ่ง ผู้ปกครองเมืองได้ส่งทหารให้ไปทำการรบเพื่อยึดอีกเมืองหนึ่ง โดยสั่งให้ทหารไปทำลายเขื่อนกั้นน้ำ เป็นเหตุให้น้ำท่วมเมืองนั้น แล้วท่านก็มีความยินดีที่ทหารเมืองของตนทำเช่นนั้นจนชนะศึก มาส่งผล
จะแก้ไข ก็ให้สั่งสมบุญทุกบุญ ทั้งทาน ศีล  ภาวนาให้มากๆ แล้วหมั่นอธิษฐานจิตให้พ้นจากวิบากกรรมนี้
๑๓ กุมภาพันธ์ พ.ศ. ๒๕๕๐

๗๐…ความโหดร้ายของสงคราม
ผมเป็นชาวอิรัก ได้มารู้จัก DMC จากคนไทย เมื่อเดือนพฤศจิกายน พ.ศ. ๒๕๔๘ ซึ่งตอนนั้นใจผมที่กำลังห่อเหี่ยว หมดหวัง มีแต่ความทุกข์กังวล แต่ครั้งแรกที่ผมได้เห็นคุณครูไม่ใหญ่นั้น แม้ผมยังไม่รู้ว่าท่านคือใคร ยังไม่เข้าใจความหมายที่ท่านพูด แต่เพียงแค่เห็นใบหน้าของท่าน ผมกลับรู้สึกมีความสุขอย่างบอกไม่ถูก   คลายความโศกเศร้าอย่างอัศจรรย์
ครอบครัวของผม พ่อแม่มีลูก ๑๕ คนแต่เสียชีวิตไป ๗ เหลือ ๘ คน หญิง ๔ คน ชาย ๔ คน ผมเป็นลูกคนที่ ๕
คุณพ่อของผมเป็นคนนิสัยดี มีน้ำใจช่วยเหลือคนอื่น ท่านนับถือศาสนาอิสลาม เคร่งครัดมาก ไม่ดื่มเหล้า ไม่สูบบุหรี่ ละหมาดวันละ ๕ เวลา และก่อนละหมาดนั้น ท่านจะต้องทำความสะอาดล้างมือล้างหน้าก่อนทุกครั้งถ้าไปมัสยิดก็ต้องอาบน้ำทำความสะอาดร่างกายก่อน คุณพ่อเป็นต้นแบบปฏิบัติพิธีทางศาสนาให้แก่ลูกๆ ดูเป็นตัวอย่าง และสอนให้ลูกๆ ทุกคนเป็นคนดีด้วย นอกจากนี้คุณพ่อก็ยังเป็นหลักในการทำมาหากินเลี้ยงครอบครัวท่านมีอาชีพขุดเจาะบ่อน้ำมัน ซึ่งก็มีรายได้ดีมากในช่วงนั้น ทำให้ฐานะของครอบครัวไม่อดอยาก
จนปี ๒๕๒๓ ทางรัฐบาลทำสงครามในประเทศ ซึ่งเมื่อสงครามเกิดขึ้นอย่างนี้  หากครอบครัวไหนไม่เห็นด้วยกับศาสนาของรัฐบาล กับท่านผู้นำรัฐบาล หัวหน้าครอบครัวจะถูกตัดคอ ปีนั้นก็มีคนตาย ๒ ล้านคน ๑ ในนั้นก็คือคุณพ่อของผม
คุณแม่ของผมเป็นลูกพี่ลูกน้องของคุณพ่อซึ่งทางศาสนาบังคับให้ญาติแต่งงานกันเอง  คุณแม่ถูกญาติผู้ใหญ่ให้หมั้นกับคุณพ่อตั้งแต่คุณแม่ยังเด็กๆ แม้โตขึ้นทั้งสองจะรักหรือไม่รักกัน อย่างไรก็ต้องแต่งงานกัน ซึ่งมีเหตุการณ์ที่บางครอบครัว ลูกสาวไปรักกับคนที่ไม่ได้หมั้นหมาย หรือไปแต่งงานกับศาสนาอื่นหรือศาสนาเดียวกัน แต่คนละนิกาย โทษของเธอก็คือถูกฆ่าทิ้ง เพราะถือว่าเธอทำให้ครอบครัวสกปรก การฆ่าเธอทิ้งจึงถือว่าเป็นเพียงการทำให้บ้านสะอาด
คุณแม่เป็นคนเคร่งศาสนา เชื่อฟังพ่อแม่  เมื่อท่านอายุได้ ๑๘ ปี ก็เข้าพิธีแต่งงานกับคุณพ่อ ซึ่งขณะนั้นคุณพ่อมีอายุ ๒๖ ปี ห่างกันถึง ๘ ปี แต่พออยู่กินด้วยกันแล้ว ท่านทั้งสองก็รักกันมาก เลี้ยงดูลูกๆ ทุกคนไม่ให้อดอยากคุณพ่อมีความรับผิดชอบต่อครอบครัวสูงให้คุณแม่เป็นแม่ศรีเรือน คอยดูแลลูกๆเพียงอย่างเดียว
แต่พอเกิดสงคราม คุณพ่อก็ถูกทางการจับไปตัดคอ ทำให้ลูกตัวเล็กๆ หลายคนรวมถึงคุณแม่ ต้องถูกทางการสั่งให้เวียนกันเข้าออกคุกทุก ๓ เดือน พวกเราอยู่กินกันอย่างอดๆ อยากๆ ลูกบางคนก็ตายไปในที่สุดซึ่งเหตุการณ์เลวร้ายต่างๆ ได้ถาโถมเข้าไปในจิตใจของคุณแม่ นับตั้งแต่สามี และลูก๗ คน รวมทั้งญาติหลายคนต้องมาตายจากไป  ซ้ำร้ายประเทศชาติบ้านเมืองก็ระส่ำระสาย  ประชาชนอยู่ไม่เป็นสุข ทหารถือปืนเดินกันเกลื่อนกลาด จับผู้คนไปทำร้ายและขังคุกเป็นว่าเล่น
บุพกรรมใดทำให้คุณพ่อจึงมาเกิดในอิรักและนับถือศาสนาอิสลาม กรรมใดทำให้ถูกตัดคอ ท่านตายแล้วไปไหน มีสภาพเป็นอย่างไร  ผมจะช่วยท่านได้อย่างไร
กรรมใดคุณแม่จึงมาเกิดในอิรักและนับถือศาสนาอิสลาม ทำไมจึงต้องแต่งงานกับคุณพ่อซึ่งเป็นญาติ ทำไมในภาวะสงครามคุณแม่ถูกขังคุก จนต้องเป็นโรคซึมเศร้า
คุณครูไม่ใหญ่
พ่อมาเกิดในอิรักและนับถือศาสนาอิสลามเพราะในอดีตหลายๆ ชาติ ท่านได้นับถือศาสนาเทวนิยมคล้ายชาตินี้ แต่ว่ามีชื่อไปอีกอย่างหนึ่ง บางชาติเมื่อไปเกิดแล้วก็ได้มีส่วนในการทำสงครามต่างเผ่าที่มีความเชื่อต่างกัน ด้วยเหตุนี้จึงได้มาเกิดในประเทศที่นับถือศาสนาเทวนิยม และมีสงครามรบพุ่งกันในประเทศ
ท่านถูกตัดคอ เพราะในอดีตเคยตัดศีรษะของสัตว์มากมายเพื่อบูชายัญเทพเจ้าที่ตนนับถือ วิบากกรรมนี้มาส่งผล
ในความเชื่อเหล่านี้ที่นับถือเทวนิยมจะมีทุกกัปเลย แปลกเหมือนกันนะ ถ้าไม่ใช่สุญญกัปก็จะมีพระพุทธศาสนา กัป ก็คือช่วงระยะเวลาโลกเกิดขึ้น ตั้งอยู่ แล้วก็เสื่อมสลายไปครั้งหนึ่ง ซึ่งระยะเวลายาวนานมาก
ก่อนจะถูกตัดคอ ท่านกลัวมาก ได้พยายามนึกถึงพระเจ้าเมื่อผ่านความทุกข์ทรมานจากการถูกตัดคอแล้ว วิบากกรรมที่เคยฆ่าสัตว์ตัดคอบูชายัญหลายๆ ชาติ ก็ยังส่งผลให้กายละเอียดของท่านคอก็ยังขาดอยู่
เราเคยฟังมาหลายเคสว่า คนขาด้วน  แต่ตายแล้วกายละเอียดขาไม่ด้วน ดีใจว่าขาหาย นั่นประเภทวิบากกรรมเบาบาง แต่นี่วิบากกรรมมันเยอะมารวมส่งผล แม้เป็นกายละเอียดคอก็ยังขาดอยู่ แล้วท่านเอามือ ๒ มือประคองหัวที่ขาดโดยอัตโนมัติ วิ่งหนีอย่างสุดชีวิต แล้วกรรมดังกล่าวก็ดึงดูดให้ไปรวมกับพวกที่มีกรรมเสมอกับท่าน ที่ถูกตัดหัวก็ไปรวมกัน ตัดหลายคนนะ ไม่ได้โดนตัดแค่คนเดียว ที่มีกรรมเสมอกันก็ไปรวมกัน
ส่วนพวกที่ตายพร้อมกับท่าน หลังจากที่ถูกตัดคอไปแล้วต่างก็ไปตามวิบากกรรมของ
ตน บ้างก็ไปสู่สุคติก็มี คือ พวกที่ตอนเป็นมนุษย์เคยสงเคราะห์เพื่อนมนุษย์ไว้ พวกนี้ก็จะไปสู่สุคติ อยู่ในระดับของภุมเทวา รุกขเทวาอากาสเทวา แถวๆ นั้น อย่างมากก็ไปสวรรค์ชั้นจาตุฯ ป่าหิมพานต์อะไรอย่างนั้น บ้างก็ไปสู่ทุคติ คือ พวกที่ตอนเป็นมนุษย์ทำ บาปไว้โดยไม่รู้ว่าบาป บางคนก็ไปเกิดเป็นสัตว์ ทันทีที่คอขาด กายละเอียดก็ไปเข้าท้องสัตว์ที่ตัวไปตัดคอไว้ก็มี บ้างก็ไปเกิดเป็นมนุษย์ เป็นต้น
ตอนนี้ท่านก็ยังเป็นกายละเอียดถือหัวอยู่มีความหิวโหยทุกข์ทรมาน ท่านและผู้มีกรรมเสมอท่านที่ถือหัวอยู่ ได้อยู่ในความดูแลของยักษ์ที่เป็นเจ้าหน้าที่เขตในบริเวณที่กำหนดไว้เป็นเจ้าหน้าที่เขตแถวๆ นั้น หัวหน้าเขตเขาสั่งมา พอตายปุ๊บก็เอาไปรวมในบริเวณที่เขากำหนดเอาไว้ว่า ต้องอยู่ตรงนี้ โดยก็ยังมีความเชื่อเดิมฝังอยู่ในใจว่า สักวันพระเจ้าก็จะต้องมาโปรด แต่ก็ยังไม่มาสักที
ดังนั้นระหว่างที่พระเจ้าท่านยังไม่มา ลูกก็จะต้องทำบุญในพระพุทธศาสนา ทั้งทาน ศีล ภาวนา เป็นต้น แล้วอุทิศบุญดังกล่าวไปให้ท่านบ่อยๆ ก็จะค่อยๆ ดีขึ้น ที่ถือหัวก็จะได้มีหัววื้ดขึ้นมา และอะไรทุกอย่างก็จะดีขึ้น
เพราะฉะนั้น อย่ารอคอยให้พระเจ้ามาโปรดเลย เราโปรดท่านก่อนดีกว่า เราอย่าอยู่ว่างๆเลย ระหว่างที่ท่านรอคอย เราทำบุญในพระพุทธศาสนาแล้วอุทิศส่งไปให้ท่าน แต่อย่าไปฆ่าสัตว์เพื่อไปบริจาคนะ อย่างนั้นโปรดสัตว์ได้บาป คือ คนอื่นที่เขาไม่ได้ฆ่าเขากิน เขาก็ไม่มีบาป แต่เราฆ่า เราก็จะมีบุญปนบาป คือทำทานปนบาป อานิสงส์มีกินแต่ถูกตัดคอ อย่างนี้เอาไหมล่ะ
คุณแม่เกิดมาในอิรักและนับถือศาสนาอิสลาม เพราะเคยนับถือศาสนาเทวนิยมแบบพ่อมาหลายชาติ และได้มีความยินดีในการทำสงครามระหว่างเผ่าที่มีความเชื่อต่างกันเช่นเดียวกับพ่อ แต่คนละยุค แต่มีกรรมเสมอกันก็ดูดเข้าหากัน
ต้องแต่งงานกับคุณพ่อซึ่งเป็นญาติ เพราะในอดีตหลายๆ ชาติ ท่านทั้งสองได้อยู่ในเผ่าที่นับถือเทวนิยมแล้วก็เข่นฆ่ากันระหว่างเผ่า  ในยุคนั้นจึงไม่นิยมให้ไปแต่งงานระหว่างเผ่าอื่นเพื่อป้องกันความลับรั่วไหล ด้วยความคุ้นนี้จึงถูกดึงดูดให้มาอยู่ในหมู่ความเชื่อดังนี้ แต่ว่าระบบใหญ่ขึ้นเป็นประเทศ ไม่ใช่เป็นเผ่า
ในภาวะสงคราม คุณแม่ถูกขังคุกจนเป็นโรคซึมเศร้า เพราะเป็นผลพวงจากวิบากกรรมดังกล่าวนั่นแหละ ที่ฆ่ากันระหว่างเผ่าที่เคยยินดีอนุโมทนาบาป สนับสนุนในการทำสงครามระหว่างเผ่าที่มีความเชื่อต่างกันมาส่งผล เพราะเผ่าอื่นเมื่อถูกรุกรานหรือทำสงครามก็จะมีการพลัดพรากจากคนรัก ของรัก ถูกจับขังบ้าง และก็ซึมเศร้าอย่างนี้ ตัวก็เลยมาโดนบ้าง แค่ยินดีอนุโมทนาสนับสนุน
เพราะฉะนั้น ความเชื่อต่างกันเป็นเหตุให้ทะเลาะกัน พุทธมีความเชื่อต่างกันก็ทะเลาะกัน คริสต์มีความเชื่อต่างกันก็ทะเลาะกัน อิสลามมีความเชื่อต่างกันก็ทะเลาะกัน   แม้ความเชื่อเดียวกันแต่ความคิดต่างกันก็ทะเลาะกัน อยู่ในบ้านเดียวกันนี่แหละคนเคยรักกันระหว่างสามีภรรยา พอความคิดต่างกันก็ทะเลาะกันอีกแล้ว อะไรอยู่เบื้องหลังตรงนี้ น่าคิดนะ

๗๑…คุณครับ...รักผมบ้างไหม
ภรรยาของผมเป็นชาวอิรัก นับถือศาสนาอิสลาม เธอเคร่งครัดในศาสนามาก เป็นลูกพี่ลูกน้องของผมเอง ซึ่งก่อนแต่งงานทางพ่อแม่ได้หมั้นหมายเธอไว้ให้ผม กอปรกับเธอและผมก็รู้จักคุ้นเคยกันมาก่อน และเรายังเคยพูดคุยเรื่องแต่งงานด้วยกันในสมัยเด็กๆ ซึ่งในตอนนั้นเธอพูดกับผมว่า ฉันจะแต่งงานกับเธอคนเดียวเท่านั้น ถ้าไม่มีเธอ ฉันจะไม่ยอมแต่งงานกับใครเด็ดขาดเลย คำพูดนี้ติดตรึงอยู่ในหัวใจของผม ไม่ลืมเลือน
ต่อมาเมื่อเธออายุ ๒๓ ปี ผมอายุ ๒๘ ปี ก็เข้าพิธีแต่งงานกันที่ประเทศอิหร่าน แต่เรามาอยู่กินด้วยกันที่ประเทศเดนมาร์ก มีลูกด้วยกัน๓ คน หญิง ๒ คน ชาย ๑ คน
ภรรยาผมจิตใจเธออยากจะไปอยู่แต่ประเทศอิรัก ซึ่ง ๑ ปี เธอไปแค่ ๕ - ๑๐ ครั้งเป็นอย่างน้อย และเธอก็ให้เหตุผลกับผมว่าฉันเหงา ฉันคิดถึงพ่อแม่พี่น้อง ฉันอยากกลับอิรัก เพราะที่นั่นฉันอบอุ่น ทุกวันนี้เธอก็พาลูกๆ ไปอยู่ที่อิรักสลับกับมาอยู่กับผม ครั้งละประมาณ ๑ เดือนครึ่ง และผมก็คิดว่า จะปลูกบ้านที่อิรักให้เธอไว้อยู่ในช่วงที่เธอกลับไป  แต่ผมจะอยู่ที่เดนมาร์กกับลูกๆ เพื่อให้ลูกได้เรียนหนังสือด้วย ซึ่งภรรยาผมก็รู้สึกเห็นด้วย
กับความคิดนี้
ภรรยาของผม เธอรักผมหรือไม่ แล้วทำไมเธออยากกลับไปอยู่กับญาติๆ ในอิรักทั้งๆ ที่มีสงคราม ผมกับเธอจะอยู่ด้วยกันได้ตลอดรอดฝั่งหรือไม่อย่างไรครับ
คุณครูไม่ใหญ่
ภรรยาของลูก ก็ยังรักตัวลูกอยู่ แหม ต้องมาถามครูไม่ใหญ่ ถามเธอสิจ๊ะ แต่ความผูกพันกับครอบครัวและแดนเกิดมันมีมากจนยากที่จะห้ามใจที่จะไม่กลับไปถิ่นเดิมในสิ่งแวดล้อมที่พรั่งพร้อมไปด้วยหมู่ญาติ แม้จะเกิดภาวะสงครามก็ตาม เพราะว่าร่มเงาของหมู่ญาตินั้นร่มเย็นกว่าร่มไม้ใดๆ ทั้งสิ้น ไปอยู่ตรงนั้นแม้อยู่ในภาวะสงครามก็มีความอบอุ่นซึ่งกันและกัน
ให้ลูกประคองรักนี้ไว้ให้ได้ตลอดไป ด้วยการยินยอม ยืดหยุ่น ยิ้มแย้ม เยือกเย็น เชียร์เธอบ้าง อะไรบ้าง เพราะเธอก็เป็นคนดี เป็นภรรยาที่ดีของสามี เป็นแม่ที่ดีของลูก ลูกอย่ากังวลหรือเป็นทุกข์ใจเลย ชีวิตมันก็เป็นอย่างนี้มันก็เป็นไปตามวิบากกรรม
ดังนั้นไม่ว่าเธอจะไปอิรักหรือไม่ไป ก็ให้ลูกนั่งสมาธิ ทำใจใสๆ แล้วก็นึกถึงบุญนี้ให้ไปคุ้มครองเธอและลูกให้ปลอดภัย

๗๒…ฉากหลังสงคราม
ทำไมผมจึงไปเกิดในประเทศที่มีแต่สงคราม มีชีวิตที่ลำบากจากสงคราม และทำไมผมไม่ถูกยิงตายขณะหนีออกนอกประเทศ
ผมคิดสงสัยตลอดเวลาว่า ทำไมโลกใบนี้ต้องมีสงครามฆ่ากันเอง ทำอย่างไรจึงจะหยุดสงครามได้ และใครจะเป็นผู้ทำให้สงครามหยุดได้ครับ

ลูกต้องไปเกิดในประเทศที่มีสงครามมีชีวิตที่ลำบากจากสงคราม เพราะในอดีตได้เคยเป็นเศรษฐีพ่อค้านักธุรกิจใหญ่ ได้ให้เงินสนับสนุนรัฐในการทำสงครามด้วยความไม่เต็มใจตามที่ทางรัฐขอมา เพราะหากไม่ให้เดี๋ยวเขาก็บังคับเอา ดีไม่ดีถูกติดคุกหรือถูกยึดไปหมด หรือไม่ก็ถูกฆ่าตาย ก็ต้องให้ และก็ต้องยิ้มแย้มแจ่มใส สนับสนุนรัฐบาลจะเอาอย่างไรก็เอา เพื่อประเทศชาติของเราอย่างนั้น วิบากกรรมนี้มาส่งผล
ไม่ถูกยิงตายขณะหนีออกนอกประเทศเพราะในชาตินั้น ตัวลูกก็ไม่ได้เต็มใจในการสนับสนุนให้เขาทำสงคราม แค่ให้เงินด้วยความจำใจจึงรอดตายได้ แต่ก็วิ่งให้ตื่นเต้นหวาดเสียวหน่อย แต่ลูกกระสุนไม่มีอารมณ์มาโดนลูก เพราะลูกไม่ได้เต็มใจที่จะให้เงินเขาไปทำสงคราม
โลกใบนี้ต้องมีสงครามฆ่ากันเอง เพราะมนุษย์ยังมีกิเลส โลภ โกรธ หลง บังคับให้สร้างกรรม นี่แหละคือศัตรูถาวรและที่แท้จริงของมวลมนุษยชาติ มนุษย์กับมนุษย์ไม่ใช่เป็นศัตรูกัน แต่กิเลสอาสวะที่อยู่ภายในใจมนุษย์ต่างหาก คือ ศัตรูที่แท้จริงของมนุษย์เพราะฉะนั้น ถ้าจะทำสงครามที่แท้จริงต้องนั่งหลับตา และก็รบกับโลภะ โทสะ โมหะที่มีอยู่ในตัว
มนุษย์ยังมีกิเลส มีความโลภ ความโกรธความหลง บังคับให้สร้างกรรม เมื่อทำกรรมแล้วก็ทำให้เกิดวิบากกรรม วิบากกรรมคล้ายๆ กันจึงดึงดูดให้มาเกิดร่วมกัน แล้วก็ถูกกิเลสดังกล่าวบังคับวนไปวนมาอยู่อย่างนี้ พอมาเกิดร่วมกัน กิเลสที่มีอยู่ในใจของแต่ละคนก็บังคับให้ทะเลาะกัน
โดยแต่ละคนก็ไม่รู้ว่า ใครบังคับบัญชาอยู่ฉากหลังที่ทำให้เกิดเหตุการณ์อย่างนี้ เพราะยังไม่มีดวงตาเห็นธรรม ยังไม่มีธรรมจักขุยังไม่มีญาณทัสสนะ เพราะยังเข้าไม่ถึงพระธรรมกายที่มีอยู่ในตัวมนุษย์ทุกคน จึงไม่รู้เรื่องราวความเป็นจริงของชีวิต
จะหยุดสงครามได้นั้น ทุกคนในโลกจะต้องร่วมมือกัน จะเว้นแม้แต่เพียงคนเดียวไม่ได้ ด้วยการหยุดใจเข้าไปให้ถึงความสงบภายในจนเกิดสันติสุข แล้วสันติสุขนั้นก็จะขยายมาสู่ภายนอก ทำให้เกิดสันติภาพภายนอกอย่างแท้จริง หยุดจึงเป็นสิ่งสำคัญที่จะสร้างสันติภาพให้เกิดขึ้นแก่โลก
เดี๋ยวนี้มอบรางวัลสันติภาพ ปลูกป่ายังมอบให้เลย เพราะไม่รู้ว่าทำอย่างไรสันติภาพจึงจะเกิดขึ้นในโลก เพราะฉะนั้น วิธีเดียวเท่านั้น คือ หยุดใจที่ศูนย์กลางกายฐานที่ ๗แล้วสันติภาพที่แท้จริงจะบังเกิดขึ้น

๗๓…ผมอยากนั่งธรรมะ
ทำไมผมจึงอยากเรียนรู้พระพุทธศาสนาชอบนั่งสมาธิและดู DMC แม้จะฟังไม่เข้าใจและอยากให้อิสลามทุกคนมานั่งสมาธิด้วยทำไมผมจึงคิดเช่นนี้

ลูกอยากเรียนรู้พระพุทธศาสนา ชอบนั่งสมาธิ และดู DMC ทั้งๆ ที่ไม่เข้าใจ และอยากให้อิสลามทุกคนมานั่งสมาธิ เพราะในอดีตลูกก็เป็นชาวพุทธแบบนับถือในทะเบียนบ้าน เหมือนชาวพุทธในปัจจุบันนี้ คือ ไม่ได้ศึกษาพระพุทธศาสนาอย่างจริงจัง จึงไม่เข้าใจเรื่องราวความเป็นจริงของชีวิต ทำให้พลัดจากพระพุทธศาสนาไป เพราะวิบากกรรมชาติในอดีตก่อนหน้านั้นฉุดเอาไป แต่เชื้อที่เคยนับถือพระพุทธศาสนาเป็นชาวพุทธในนามนั้นก็ยังพอมีอยู่บ้าง และปัจจุบันก็ประสบทุกข์ที่เกิดจากสงครามที่มีความเชื่อต่างกัน จึงขวนขวายที่จะเรียนรู้ศาสนาใดศาสนาหนึ่ง ที่มีคำสอนที่จะทำให้ดับทุกข์ได้ก็พบว่ามีเฉพาะในพระพุทธศาสนา จึงขวนขวายอยากจะเรียนรู้พระพุทธศาสนา
อีกทั้งลูกได้รู้ว่า เหตุแห่งความทุกข์ร้อนของจิตใจ ก็เพราะใจที่ร้อนรุ่มด้วยความโลภ ความโกรธ ความหลง ทำให้ใจไม่สงบ ลูกจึงอยากให้ทุกคนมานั่งสมาธิเพื่อทำใจให้สงบจนพบกับความสุขแท้จริงแล้วเลิกเบียดเบียนกัน ด้วยความสมัครใจ
๒๘ มกราคม พ.ศ. ๒๕๔๙

๗๔...อยากทำหน้าที่กัลยาณมิตร
ผมตั้งใจอยากแปลธรรมะของหลวงพ่อเป็นภาษาอาหรับ เพื่อขยายธรรมะไปทั่วโลก  ผมมีบุญพอที่จะได้ทำงานนี้หรือไม่อย่างไร
ผมทำธุรกิจค้าขายและรับติดจานดาวเทียมควรทำอย่างไรให้งานก้าวหน้า ผมจะขยายDMC ไปให้ชาวมุสลิมทั้งในและนอกอิรักได้สำเร็จหรือไม่อย่างไร
อานิสงส์จากการขยาย DMC คืออะไร  แล้วสิ่งที่ผมปรารถนาให้ชาวอิรักกลับมารักกันจะเป็นไปได้หรือไม่ และผมจะต้องทำอย่างไรครับ

ลูกตั้งใจแปลธรรมะเป็นภาษาอาหรับ เพื่อขยายธรรมะไปทั่วโลกนั้นก็เป็นสิ่งที่ดี ลูกก็พอมีบุญด้านนี้ แต่ก็ให้ค่อยๆ ทำไปอย่างสบายๆ
ลูกทำธุรกิจค้าขายและติดดาวเทียมในชาตินี้ ลูกก็สามารถทำได้ดีอยู่แล้ว แต่ก็ให้ค่อยๆ ทำไป เพราะอดีตก็เคยเป็นนักธุรกิจใหญ่ด้วยบุญดังกล่าวมาแล้ว ดังนั้นก็ค่อยๆหาคนที่เก่งและดีมีอุดมการณ์เดียวกันมาร่วมงาน ค่อยๆ ศึกษาเรียนรู้ ค่อยๆ เติบโตเดี๋ยวก็ดีเอง
อานิสงส์ของการขยาย DMC โดยย่อก็คือ ได้รูปสมบัติ ทรัพย์สมบัติ คุณสมบัติ  พวกพ้องบริวารหมู่ญาติที่ดี มีดวงปัญญาและจะได้เกิดในร่มเงาพระพุทธศาสนาปิดอบาย ไปสวรรค์ เป็นต้น

DMC THE ONLY ONE CHANNEL
ที่นี่มีคำตอบ
โรงเรียนอนุบาลฝันในฝันวิทยา

๗๕…โปรดนักโทษเดนตาย
ข้าพเจ้าเป็นภิกษุณีในพุทธศาสนานิกายมหายาน บวชที่ประเทศไต้หวันได้ ๓๐ พรรษา  ทำหน้าที่สอนธรรมะให้กับนักโทษในคุกที่ใหญ่ที่สุดของไต้หวันมาเป็นเวลากว่า ๒๐ ปี นักโทษที่ข้าพเจ้าเทศน์สอนล้วนเป็นนักโทษเดนตายทั้งสิ้น
บุพกรรมใดทำให้ข้าพเจ้าต้องไปเทศน์สอนนักโทษในคุก การเทศนาสอนนักโทษได้บุญหรือบาปอย่างไร หากได้บุญ ทำอย่างไรจะได้อย่างเต็มที่ และข้าพเจ้าควรเทศน์สอนในคุกต่อไปดีหรือไม่ หรือควรทำหน้าที่ใด
จึงจะเหมาะสมหากเลิกจากหน้าที่นี้

ท่านภิกษุณีต้องเข้าไปเทศน์สอนในคุกเพราะมีอุปนิสัยพระโพธิสัตว์ติดมาข้ามชาติที่ปรารถนาจะช่วยเหลือเพื่อนมนุษย์และสรรพ-สัตว์ทั้งหลาย ไม่ได้มีวิบากกรรมอะไรติดตัวมา  แต่เป็นการสร้างบารมีในปัจจุบันที่ต้องการให้ธรรมทาน
การเทศน์สอนนักโทษในคุกจะมีอานิสงส์โดยย่อ คือ จะมีดวงปัญญารอบรู้ทั้งทางโลก  ทางธรรม เกิดในที่ใดก็จะไม่มีศัตรู จะเป็นที่รักของทุกคน จะได้เกิดในตระกูลสัมมาทิฐิที่จะเกื้อหนุนให้ได้สร้างความดี จะมีชื่อเสียงขจรขจายไปทั่ว เป็นต้น
ท่านภิกษุณีควรจะทำหน้าที่ ๒ ประการ คือ
๑. ป้องกันคนดีอย่าให้เสีย เช่น แนะนำสั่งสอนให้เขารู้จักบาปบุญคุณโทษ จนไม่ไปประพฤติผิดทางศีลธรรมและกฎหมาย ก็จะทำให้นรกและคุกร้าง

๒. แก้ไขคนที่เสียแล้วให้ดี เช่น สอนคนคุกดังกล่าวเพื่อให้รู้จักบาปบุญคุณโทษ จะได้ดำเนินชีวิตได้ถูกต้อง ไม่ว่าจะอยู่ในคุก หรือพ้นโทษออกมาแล้ว ส่วนนักโทษประหาร จิตเขาจะได้ผ่องใส ตายแล้วหนักก็เป็นเบา
๒๙ ธันวาคม พ.ศ. ๒๕๔๘

๗๖…มีทุกข์จึงอยากมาวัด
จะทำอย่างไรกับคนที่มีความทุกข์ก่อนถึงอยากมาวัด แต่เวลามีความสุขไม่อยากมา

ในกรณีคนมีความทุกข์ถึงอยากมาวัดแต่เวลามีความสุขไม่อยากมา ลูกก็ต้องพยายามทำหน้าที่กัลยาณมิตรต่อไป
โดยแนะนำให้เขารู้ว่า ที่เขามีความสุขในปัจจุบัน เพราะบุญเก่ากำลังส่งผล ซึ่งบุญเก่าใช้ไปมันก็หมดไปทุกวัน ถ้าไม่สร้างบุญใหม่เพิ่มอีกประการหนึ่ง เราจำเป็นที่จะต้องเรียนรู้เรื่องราวความจริงของชีวิตอีกมากที่เรายังไม่รู้การที่เราคบบัณฑิต นักปราชญ์ สมณะ ก็จะทำให้เราเข้าใจชีวิตดีขึ้น เราก็จะได้ดำเนินชีวิตอยู่ด้วยความไม่ประมาท

๗๗…ทำหน้าที่กัลยาณมิตรกับลูกสาว
ลูกสาวคนเล็กของลูก เป็นคนสุภาพเรียบร้อยเหมือนกุลสตรี ดูมีรสนิยม ใครเห็นก็รัก ไม่เคยทำให้ลูกไม่สบายใจเลย ปีนี้เธอจะเริ่มก่อร่างสร้างตัวกับแฟนหนุ่ม ลูกอยากให้ครอบครัวของลูกสาวมาสร้างบารมีกับหมู่คณะไม่ทราบว่า ลูกควรทำหน้าที่กัลยาณมิตรต่อเขาทั้งสองอย่างไรคะ

ลูกสาวคนเล็กกำลังเริ่มก่อร่างสร้างตัวกับแฟนหนุ่ม ปีนี้ ลูกควรทำหน้าที่กัลยาณมิตรให้แก่เขา โดยชวนเขาทำทาน รักษาศีล  สร้างบุญทุกๆ บุญ ทีละเล็กทีละน้อย ให้เขาค่อยๆ คุ้น คือ ใช้ทรัพย์ของเราทำให้เขาก่อนใส่ชื่อเขาบ้าง แล้วให้เขาร่วมอธิษฐานจิตและทีหลังพอเขาเห็นอย่างนี้บ่อยๆ ใจเขาก็คุ้นกับการทำบุญ การทำความดี ถึงค่อยแนะนำให้เขาทำอย่างนี้ทีละเล็กละน้อย เดี๋ยวก็จะค่อยๆ ขยายไปเรื่อยๆ และชวนให้เขานั่งสมาธิภาวนา ตัวเขาเองมีบุญกับหมู่คณะมาบ้างอยู่แล้ว เดี๋ยวก็จะมาร่วมสร้างบุญกันอีก
๓๐ สิงหาคม พ.ศ. ๒๕๕๐

๗๘…คนไม่มีศาสนา
พี่สาวของลูกแต่งงานกับพี่เขยชาวอิหร่านทำธุรกิจประสบความสำเร็จมาก บริษัทติดอันดับ ๑ ใน ๕๐๐ ของบริษัทที่ใหญ่ที่สุดในอเมริกา ปัจจุบันพี่สาวและพี่เขยเป็นคนที่ไม่มีศาสนา เพราะมีความเห็นว่า แต่ละศาสนาก็มีคนที่ทำไม่ดี ทำให้ทั้งสองอยู่ด้วยความคิดของตัวเอง พี่สาวและพี่เขยไม่มีลูก จึงรักลูกชายของลูกเหมือนลูกแท้ๆ
พี่สาวและพี่เขยทำบุญอะไรมาถึงประสบความสำเร็จในธุรกิจมาก บุพกรรมใดพี่สาวและพี่เขยจึงกลายเป็นคนไม่มีศาสนา และการชักชวนลูกชายของลูกที่นับถือศาสนาพุทธให้ไม่มีศาสนา จะมีวิบากกรรมอย่างไร ลูกจะช่วยทั้งสามคนได้อย่างไรคะ

พี่สาวและพี่เขยประสบความสำเร็จในธุรกิจมาก แต่เป็นคนไม่มีศาสนา เพราะในอดีตพี่สาวและพี่เขยได้ทำทานบารมีมาแบบสงเคราะห์โลก แต่ไม่ได้อธิษฐานล้อมกรอบเอาไว้ พี่สาวเคยทำบุญในพระพุทธศาสนามาด้วยจึงได้มาเกิดในครอบครัวที่มีแม่และยายนับถือ
บุญเก่าบันดาลให้ประสบความสำเร็จในชีวิต ทำให้เข้าใจว่าเป็นเพราะหนึ่งสมองสองมือเท่านั้น รวมทั้งได้เห็นข้อผิดพลาดของบางคนที่นับถือศาสนา จึงมีความคิดว่าไม่จำเป็นต้องมีศาสนาก็ได้
การที่ชักชวนลูกชายของลูกให้เป็นคนไม่มีศาสนาเหมือนตนนั้น ก็จะทำให้ปิดทางนิพพานของตนเองและลูกชายของลูกด้วย
จะแก้ไข ก็ให้ไปทำหน้าที่เป็นกัลยาณมิตรให้เขา ด้วยใจเย็นๆ และอดทน บอกให้เขารู้ว่า จะเชื่อหรือไม่เชื่อก็ไม่เป็นไร แต่ต้องมาศึกษาและปฏิบัติดูก่อน เพราะสัจธรรมก็คือ สัจธรรม อย่าไปดูแค่คนบางคนที่เขานับถือศาสนาและทำผิดพลาดเท่านั้น
๘ กุมภาพันธ์ พ.ศ. ๒๕๕๐

๗๙…แม่ชอบฆ่าสัตว์ทำอาหาร
คุณแม่เป็นคนเจ้าอารมณ์ ขี้โมโห ชอบทานอาหารที่ต้องฆ่าสัตว์สดๆ จึงจะอร่อย  ลูกพยายามบอกให้ท่านเลิกเบียดเบียนชีวิตสัตว์ที่มาทำอาหาร แต่คุณแม่บอกว่า มันเกิดมาเป็นอาหาร เราฆ่ามันไม่บาปหรอก
ปัจจุบันคุณแม่ป่วยด้วยโรค ๙ อย่างตั้งแต่ปวดขา ปวดต้นคอ เบาหวาน ความดัน  โรคหัวใจ ฯลฯ และเคยประสบอุบัติเหตุบาดเจ็บสาหัส แต่รอดตายมาได้ ลูกบอกว่า โรคเหล่านี้อาจเกิดจากกรรมปาณาติบาตแต่คุณแม่บอกว่า หลวงพ่อไม่ฆ่าสัตว์ แต่ทำไมยังปวดขา ลูกจะทำอย่างไร จึงจะให้คุณแม่มีความคิดที่ถูกต้อง
คุณแม่ของลูกเคยเกิดอยู่ในสังคมเช่นไรจึงมีความเชื่อผิดๆ ว่า ฆ่าสัตว์ทำอาหารไม่บาป  ที่คุณแม่บอกว่า หลวงพ่อไม่ฆ่าสัตว์ แต่ทำไมยังปวดขา ลูกควรจะตอบท่านอย่างไร และทำอย่างไรจึงจะแก้ไขให้คุณแม่มีความเชื่อที่ถูกต้องคะ
คุณครูไม่ใหญ่
คุณแม่ของลูกเคยเกิดในสังคมที่ไม่ได้ฟังธรรม ไม่ได้ศึกษาธรรม ไม่ได้สนทนาธรรมกับบัณฑิต จึงขาดปัญญา มีความเชื่อผิดๆ ที่ว่าฆ่าสัตว์ทำอาหารแล้วไม่บาป เพราะไม่ได้ศึกษา ก็คิดเอง ว่าเอง เออเอง โมเมเอง
ดังนั้น ลูกควรบอกคุณแม่ว่า ใครทำกรรมใดไว้ ดีหรือชั่วก็ตาม ตนจักต้องรับผลของกรรมนั้น ปลูกถั่วก็ต้องเป็นถั่ว ปลูกงาก็ต้องเป็นงา  ปลูกถั่วจะเป็นงาไม่ได้ ปลูกงาเป็นถั่วไม่ได้  ยกเว้นคนตาถั่ว มองเห็นถั่วเป็นงา งาเป็นถั่ว
ต่างคนต่างก็มีกรรมเป็นของตน บางอย่างก็ไม่สมกับกรรมในปัจจุบัน แต่สมกับกรรมในอดีต คือ การกระทำในปัจจุบันดี แต่ในอดีตดำเนินชีวิตผิดพลาด และกรรมในอดีตมาส่งผลก่อน เหมือนอย่างหลวงพ่อเองไม่ใช่ปวดขาเพราะกรรมปัจจุบัน แต่เป็นเพราะกรรมในอดีตชาติ
ถ้าคุณแม่ของลูกยังฆ่าสัตว์ ต่อไปในชาติเบื้องหน้าก็จะมีอายุขัยสั้น มีโรคภัยไข้เจ็บมาก ให้บอกท่านว่า เลิกเถอะแม่ เลิกเถอะ ไม่คุ้มกับวิบากที่จะส่งต่อไปในอนาคต เลิกนะแม่นะ  ไปบอกท่านด้วยความรักและปรารถนาดี
๙ สิงหาคม พ.ศ. ๒๕๕๐

คุณพ่อเป็นคนดี ใจบุญ ไม่ดื่มเหล้า ไม่สูบบุหรี่ เมื่อคุณพ่ออายุ ๘๐ กว่าๆ ก็เริ่มจำลูกหลานไม่ได้แล้ว จากนั้นก็เดินไม่ได้ ต้องนอนตลอดเวลา ในช่วงท้ายของชีวิต ท่านมีโอกาสได้ฟังดาวธรรม ได้สร้างบุญด้วยมือของท่านเอง
ลูกได้เปิดธรรมะจากจานดาวธรรมให้คุณพ่อดู คุณพ่อสามารถรับรู้และเข้าใจเรื่องราวต่างๆ ได้ไหมคะ แล้วช่วงที่ลูกและสามีเอาเงินใส่มือท่านให้ทำบุญ และให้ท่านอนุโมทนาบุญในทุกบุญที่ทำให้ท่าน ท่านรับรู้หรือไม่คะ และเป็นเพราะบุญอะไรจึงทำให้คุณพ่อมีอายุยืนถึง ๙๗ ปีคะ

ลูกเปิดธรรมะจากจานดาวธรรมให้คุณพ่อดู ท่านรับรู้ได้ แต่ไม่เข้าใจ เพราะความจำเสื่อม จากกรรมสุรา แม้ไม่เข้าใจ แต่ก็ทำให้ใจท่านน้อมไปทางกุศล
ลูกและสามีนำเงินใส่ในมือให้ท่านทำบุญให้ท่านอนุโมทนาบุญทุกบุญที่ทำให้ท่าน ก็ทำให้กระแสบุญไปกระทบใจท่าน ทำให้ใจท่านชุ่มๆ แต่รับรู้ได้ไม่ถึง ๑๐๐ เปอร์เซ็นต์  คุณพ่ออายุยืนถึง ๙๗ ปี เพราะบุญในอดีตที่ชอบทำบุญสังคมสงเคราะห์ และทำบุญด้วยยารักษาโรค แจกเสื้อผ้าวัตถุทานต่างๆแก่คนทุกข์คนยาก และท่านอธิษฐานให้อายุยืนบุญดังกล่าวมาส่งผล
๒๓ มกราคม พ.ศ. ๒๕๔๙

พ่อของลูกเคยดื่มเหล้าบ้าง แต่ชอบสูบบุหรี่มาก สูบทุกวัน สมัยเป็นหนุ่มพ่อเคยบวชและได้ศึกษาธรรมะจนจบนักธรรมตรี พอพ่ออายุ ๖๓ ปี พ่อก็ป่วยด้วยโรคเส้นเลือดในสมองตีบ มีอาการมึนหัวตลอดเวลา ลูกก็พยายามพาไปรักษา ไม่ว่าจะเป็นโรงพยาบาลหรือแพทย์แผนไทย แต่พ่อก็ไม่หาย
ก่อนพ่อเสียชีวิต ๑ เดือน ลูกได้ไปเยี่ยมพ่อ แล้วบอกให้พ่อร่วมบุญกับลูกสร้างศาลาสวดศพที่วัดใกล้บ้าน โดยลูกได้พูดอธิษฐานนำ แล้วให้พ่อพูดตาม เสร็จแล้วลูกก็นำเงินไปถวายพระ หลังจากนั้นลูกจำเป็นต้องลงมากรุงเทพฯ ๒ วันต่อมา พี่สาวโทรศัพท์มาบอกว่า พ่อมีอาการทรุดหนัก
ลูกจึงรีบกลับไปหาพ่อ กระซิบข้างหูพ่อว่าลูกมาแล้วนะ พ่อน้ำตาไหล พยายามจะพูดกับลูก แต่ไม่มีเสียงออก ลูกก็เลยพูดขึ้นว่าไม่ต้องห่วงอะไร นึกถึงบุญ นึกถึงพระไว้แล้วก็ไปนิมนต์พระสงฆ์ ๕ รูป มาสวดพุทธคุณธรรมคุณ สังฆคุณ ๑๐๘ จบ เสียงสวดมนต์ดังทั่วบ้าน เสร็จแล้วถวายปัจจัยไทยธรรมแด่พระสงฆ์ แล้วกรวดน้ำ ทุกขั้นตอนลูกจะพูดกรอกหูพ่อว่า พ่อสวดนะพ่อ ให้พ่ออยู่ในบุญตลอด หลังจากส่งพระกลับวัดไม่นานพ่อก็สิ้นใจอย่างสงบ รวมอายุได้ ๗๔ ปี
หลังจากเผาศพพ่อแล้ว แม่ไปเก็บกระดูกปรากฏว่า ที่ชิ้นกระดูกที่กะโหลกของพ่อมีอักษรขอมรอบกะโหลกศีรษะพ่อ ไฟไม่ไหม้อักษรขอมเลย ไม่มีใครรู้สาเหตุหรือที่มาของอักษรนั้น ชาวบ้านได้แต่สันนิษฐานกันว่า ตอนพ่อบวช พ่ออาจจะไปรับวิชาไสยเวทนี้มาให้อยู่ยงคงกระพัน
กรรมใดทำให้พ่อป่วยด้วยเส้นเลือดในสมองตีบ มีอาการมึนหัวตลอดเวลา
อักษรขอมที่สลักตรงกะโหลกศีรษะของพ่อเกิดจากอะไร
พ่อของลูกก่อนตายมีคตินิมิตอย่างไร พ่อตายแล้วไปไหน ได้รับบุญที่อุทิศให้หรือไม่คะ

พ่อป่วยด้วยโรคเส้นเลือดในสมองตีบมีอาการมึนหัวตลอด เพราะกรรมในอดีตที่เคยเป็นเจ้าหน้าที่ราชทัณฑ์คุมเครื่องมือทรมานนักโทษ เป็นเครื่องมือบีบขมับ เพื่อทรมานนักโทษให้สารภาพ ได้ทำอย่างนี้กับนักโทษบ่อยๆ ตามหน้าที่ วิบากกรรมนี้มาส่งผล
นี่ขนาดทำตามหน้าที่ กรรมก็ยังส่งผลเพราะฉะนั้นจะเลือกอาชีพอะไรก็เลือกกันให้ดีๆ นะ เพราะทุกอาชีพมีความเกี่ยวข้องกับความใสหมองของใจเรา
อักษรขอมที่สลักตรงกะโหลกศีรษะพ่อเกิดจากวิชาไสยเวทที่มีการลงอาคมที่กระหม่อมเพื่อให้เกิดความขลังในวิชาคงกระพันชาตรีแต่ไม่เกี่ยวกับโรคภัยไข้เจ็บใดๆ
ก่อนตายพ่อมีคตินิมิตสว่างไสว นึกถึงพระรัตนตรัยได้ เพราะมีพระมาสวดในบ้าน และลูกแนะนำให้พ่อนึกถึงบุญ พ่อก็เลยจิตผ่องใสทำให้บุญต่างๆ ได้ช่อง เป็นชนกกรรมนำไปเกิดไปแบบหลับแล้วตื่นขึ้นกลางวิมานทองของชั้นดาวดึงส์ เฟส ๓ เป็นเทพบุตรสุดหล่อได้รับบุญที่อุทิศไปให้แล้ว ก็ยิ่งทำให้มีทิพยสมบัติเพิ่มขึ้น แต่ว่าจะอยู่นานหรือไม่อีกเรื่องหนึ่ง ขึ้นอยู่กับว่ากำลังบุญส่งไปได้ยาวแค่ไหน  เพราะเทวดาตกสวรรค์ก็เยอะ เทวดาขึ้นสวรรค์ก็มาก
๓๐ มกราคม พ.ศ. ๒๕๔๙

นำนั่งสมาธิเบื้องต้น
เมื่อเราได้สวดมนต์บูชาพระรัตนตรัยเสร็จเรียบร้อยแล้ว ต่อจากนี้ไปให้ตั้งใจให้แน่วแน่มุ่งตรงต่อหนทางพระนิพพาน ให้นั่งขัดสมาธิ โดยเอาขาขวาทับขาซ้าย มือขวาทับมือซ้าย ให้นิ้วชี้ของมือข้างขวาจรดนิ้วหัวแม่มือ
ข้างซ้าย วางไว้บนหน้าตักพอสบายๆ หลับตาเบาๆ พอสบายๆ อย่าถึงกับปิดสนิท อย่าไปบีบเปลือกตา อย่ากดลูกนัยน์ตา หลับตาพอสบายๆ หลับแบบผ่อนคลาย คล้ายๆกับตอนที่เราใกล้จะหลับ
ให้ผ่อนคลายทั้งเนื้อทั้งตัว ผ่อนคลายตั้งแต่กล้ามเนื้อบนใบหน้า ศีรษะ ลำคอ บ่า ไหล่ แขนทั้งสองถึงปลายนิ้วมือ ให้ผ่อนคลายกล้ามเนื้อบริเวณลำตัว ขาทั้งสองถึงปลายนิ้วเท้า ไม่ให้มีส่วนใดส่วนหนึ่งของร่างกายตึงเกร็งหรือเครียด หลักสำคัญ คือต้องผ่อนคลายต้องสบาย ขยับเนื้อขยับตัวของเราให้ดี เพื่อให้เลือดลมในตัวเดินได้สะดวก จะได้ไม่ปวดไม่เมื่อย
ถ้าเราผ่อนคลายได้ หลับตาเป็น เดี๋ยวเราจะเห็นแสงสว่างภายใน เห็นภาพภายในที่จะนำไปสู่พระรัตนตรัยในตัว เราจะเห็นเส้นทางสายกลางเกิดขึ้นภายใน ซึ่งเป็นทางเดินของพระอริยเจ้าหรือเส้นทางที่จะนำไปสู่ความเป็นพระอริยเจ้าอยู่ภายในของเรา มรรคผลนิพพานก็อยู่ภายใน พระสัมมาสัมพุทธเจ้าทุก ๆ พระองค์บรรลุอนุตตรสัมมาสัมโพธิญาณ ก็ตรงเส้นทางสายกลางภายในตัวของท่านนี้แหละ
เพราะฉะนั้น ทุกขั้นตอนมีความสำคัญทั้งสิ้น ต้องหลับตาให้เป็น ผ่อนคลาย แล้วก็ทำใจให้ใสๆ ให้เยือกเย็น ให้ปลดปล่อยวางคลายความผูกพันจากทุกสิ่ง ไม่ว่าจะเป็นคน สัตว์ สิ่งของ ธุรกิจการงาน บ้านช่องการศึกษาเล่าเรียน เรื่องครอบครัว หรือเรื่องอะไรที่นอกเหนือจากนี้ ต้องทิ้งทุกอย่าง ปล่อยวางทุกสิ่ง ทำใจหยุดนิ่งอย่างเดียว ทำความรู้สึกประหนึ่งว่า เราอยู่คนเดียวในโลก
ต้องทิ้งทุกอย่าง ปล่อยวางทุกสิ่ง ต้องนิ่งอย่างเดียว จึงจะได้บรรลุธรรมตามพระสัมมา-สัมพุทธเจ้า 
ตามกำลังแห่งบุญบารมีวาสนาที่เราได้สั่งสมมา อย่างน้อยก็ได้สุขของสมาธิปีติสุขหล่อเลี้ยงใจของเรา ได้รู้จักความบริสุทธิ์ว่ามันมีลักษณะอย่างไร ความปลื้มที่เกิดจากใจที่บริสุทธิ์เป็นอย่างไร ตรงนี้เป็นเรื่องที่สำคัญเราต้องทิ้ง ฝั่งหนึ่งเพื่อที่จะก้าวไปอีกฝั่งหนึ่งเราจะเหยียบเรือสองแคมไม่ได้ ต้องทิ้งอย่างหนึ่งเพื่อที่จะไปถึงอีกอย่างหนึ่ง ทิ้งเรื่องที่ไร้สาระจากแก่นสารของชีวิตที่ผ่านมา มาสู่แก่นสารของชีวิตตามคำสอนของพระสัมมาสัมพุทธเจ้า
แก่นสารของชีวิต นั้นอยู่ภายในตัวของเราอยู่ที่ศูนย์กลางกายฐานที่ ๗ ในกลางท้องของเราในระดับที่เหนือจากสะดือขึ้นมา ๒  นิ้วมือ โดยสมมติว่าเราหยิบเส้นด้ายขึ้นมา ๒ เส้น นำมาขึงให้ตึง จากสะดือทะลุไปด้านหลังเส้นหนึ่ง จากด้านขวาทะลุไปด้านซ้ายอีกเส้นหนึ่ง ให้เส้นด้ายทั้งสองตัดกันเป็นกากบาทจุดตัดจะเล็กเท่ากับปลายเข็ม เหนือจุดตัดนี้ขึ้นมา ๒ นิ้วมือ เรียกว่า ศูนย์กลางกายฐานที่ ๗ ซึ่งเป็นตำแหน่งที่สำคัญ เป็นตำแหน่งแห่งการบรรลุธรรมของพระสัมมาสัมพุทธเจ้าพระอรหันต์ทั้งหลายทุกๆ พระองค์ นับอสงไขยพระองค์ไม่ถ้วน
เราได้ห่างเหินจากการหยุดใจในตำแหน่งนี้มายาวนาน ชีวิตจึงมีแต่ความทุกข์ทรมาน ไม่เคยเจอความสุขที่แท้จริงเลย ไม่รู้จักคำว่าบริสุทธิ์ ไม่รู้จักคำว่าดับทุกข์ ชีวิตจึงมีแต่ทุกข์เพราะฉะนั้นก็ต้องเอาใจมาหยุดนิ่งอยู่ตรงนี้  รวมความรู้สึกทั้งหมดอยู่ในบริเวณที่กลางท้อง ตำแหน่งที่เรามั่นใจว่าตรงนี้แหละคือ ศูนย์กลางกายฐานที่ ๗ โดยกำหนดบริกรรมนิมิตขึ้นมาในใจ คือ ภาพทางใจให้เป็นที่ยึดที่เกาะของใจ ให้ใจอยู่ที่ศูนย์กลางกายฐานที่ ๗ ตรงนี้จะเป็นองค์พระใสๆหรือจะเป็นเพชรสักเม็ดที่กลมรอบตัวเหมือนดวงแก้ว โตขนาดไหนก็ได้ จะใสเหมือนกับน้ำแข็งใสๆ หรือเหมือนกระจกใสๆ หรือเหมือนเพชรที่ต้องแสงใสๆ แต่เนียนตา ละมุนใจกลมรอบตัวอยู่ในศูนย์กลางกายฐานที่ ๗ ตรงนี้
หลักวิชชาก็คือ ต้องนึกเบาๆ อย่าไปเค้นภาพ อย่าไปเน้นภาพ นึกได้แค่ไหน  เราก็พอใจแค่นั้นไปก่อน นึกได้ ๕ เปอร์เซ็นต์  เราก็พอใจ ๕ เปอร์เซ็นต์ นึกได้ ๑๐ เปอร์เซ็นต์  ก็พอใจ ๑๐ เปอร์เซ็นต์ เพราะวัตถุประสงค์ต้องการให้ใจมาหยุดนิ่งอยู่ที่ตรงนี้
องค์พระใสๆ หรือดวงแก้วใสๆ ที่เราสมมติขึ้นมาเป็นบริกรรมนิมิตนั้นเป็นเพียงจุดเชื่อมโยงใจหรือประดุจสะพานที่จะเชื่อมโยงใจให้มาหยุดนิ่งอยู่ที่ตรงนี้ คือ ดึงใจออกจากความสับสนวุ่นวายในชีวิตประจำวันที่ถูกโลกหล่อหลอมให้เกิดปัญหาและแรงกดดัน ให้ใจฟุ้งซ่านกระเจิดกระเจิงไป ให้กลับมาหยุดนิ่งอยู่ที่ตรงนี้
ต้องนึกเบาๆ นึกง่ายๆ สบายๆ ใจเย็นๆ ค่อยๆ นึกอย่างเบาสบาย พร้อมกับประคองใจให้หยุดนิ่งด้วยบริกรรมภาวนาในใจเบาๆให้สม่ำเสมอ ไม่ช้า ไม่เร็วนัก โดยให้เสียงคำภาวนาดังออกมาจากในกลางท้องของเราไม่ใช่ดังจากสมอง เหมือนเป็นเสียงที่มาจากแหล่งแห่งอานุภาพอันไม่มีประมาณ แหล่งแห่งความบริสุทธิ์ผ่านกลางท้องมาที่ฐานที่ ๗เพื่อกลั่นกาย วาจา ใจของเรา ให้ใส ให้สะอาดให้บริสุทธิ์ ให้หยุดนิ่งอยู่ที่ศูนย์กลางกายฐานที่ ๗ ตรงนี้
ให้ประคองใจด้วยบริกรรมภาวนาในใจเบาๆ ว่า สัมมา อะระหัง ทุกครั้งที่ภาวนาจะต้องไม่ลืมตรึกนึกถึงดวงใส เอาใจหยุดอยู่ในกลางดวงใสอย่างเบาสบาย ผ่อนคลายใจเย็นๆ ภาวนาไปจนกว่าใจเราจะหยุดนิ่งไม่อยากจะภาวนาต่อไป เราจึงหยุดนิ่งอย่างเดียวไปเรื่อยๆ
การระลึกนึกถึงนิมิต สามารถทำได้ในทุกแห่งทุกที่ ทุกอิริยาบถ ไม่ว่าจะนั่ง นอน ยืน เดิน หรือขณะทำภารกิจใดๆ ข้อแนะนำคือ ต้องทำให้สม่ำเสมอเป็นประจำ ทำเรื่อยๆ ทำอย่างสบายๆ ไม่เร่ง ไม่บังคับ ทำได้แค่ไหนให้พอใจแค่นั้น ซึ่งจะเป็นการป้องกันมิให้เกิดความอยากจนเกินไป จนถึงกับทำให้ใจต้องสูญเสียความเป็นกลาง และเมื่อการฝึกสมาธิบังเกิดผลจน “ดวงปฐมมรรค” ที่ใสเกินใส สวยเกินสวย ติดสนิทมั่นคงอยู่ที่ศูนย์กลางกายแล้ว ให้หมั่นตรึกระลึกนึกถึงอยู่เสมออย่างนี้แล้ว ผลแห่งสมาธิจะทำให้ชีวิตดำรงอยู่บนเส้นทางแห่งความสุข ความสำเร็จและความไม่ประมาท ทั้งยังจะทำให้สมาธิละเอียดลุ่มลึกไปตามลำดับอีกด้วย

